title: রাষ্ট্রকূট রাজবংশ

text: খ্রিস্টীয় নবম শতাব্দীতে ভারতে চার বর্ণেরই রাজা দেখা যেত। ক্ষত্রিয়রা ব্রাহ্মণদের মতোই বেদ শিক্ষার অধিকার পেত। তবে বৈশ্য বা শূদ্ররা এই অধিকার পেত না। শিলালিপি থেকে জানা যায়, চার বর্ণের মানুষই ভূস্বামীত্ব পেত। আন্তঃবর্ণ বিবাহ হত। তবে তা শুধু ক্ষত্রিয় নারীর সঙ্গে ব্রাহ্মণ পুরুষের। অন্যান্য বর্ণের মধ্যে আন্তঃবর্ণ বিবাহ প্রায়ই দেখা যেত। কোনো অনুষ্ঠানে একাধিক বর্ণের মানুষের উপস্থিতি কমই দেখা যেত। বিভিন্ন বর্ণের মানুষ একসঙ্গে বসে খেত না।


title: রাষ্ট্রকূট রাজবংশ

text: সাধারণত পরিবারগুলি যৌথ পরিবার হত। তবে শিলালিপিগুলি থেকে জানা যায়, ভাইয়ে-ভাইয়ে এমনকি পিতা-পুত্রের মধ্যেই আইনসম্মত বিচ্ছেদের ঘটনা ঘটত। নারী ও কন্যারাও সম্পত্তি ও ভূমির অধিকার পেতেন। কারণ, শিলালিপি থেকে নারী কর্তৃক জমি বিক্রয়ের উল্লেখ পাওয়া যায়। দুই পরিবারের মধ্যে দেখাশোনা করে বিয়ে দেওয়াই ছিল প্রথা। ব্রাহ্মণদের ক্ষেত্রে ছেলেদের বিয়ে হত ১৬ বছরের আগেই আর মেয়েদের ১২ বছরের আগে। তবে অন্যান্য বর্ণের ক্ষেত্রে এই বয়সের নিয়ম কঠোরভাবে মানা হত না। সতীপ্রথা চালু ছিল। তবে শিলালিপিগুলি থেকে অনুমিত হয় যে, তা কেবল রাজপরিবারের মধ্যেই সীমাবদ্ধ ছিল। বিধবারা প্রায়শই মস্তক মুণ্ডন করত। কোনো কোনো ক্ষেত্রে বিধবারা চুল রাখতেন, তবে তার পরিচর্যা করতেন না। বিধবাবিবাহ সমাজের উচ্চ স্তরে সুলভ ছিল না। তবে নিম্নবর্ণগুলির মধ্যে ছিল।


title: রাষ্ট্রকূট রাজবংশ

text:
সাধারণত পুরুষেরা দুটি সাধারণ কাপড় পড়ত। ঊর্ধ্বাঙ্গে ঢিলা পোষাক, নিম্নাঙ্গে ধুতি সদৃশ একটি পোষাক পরত। কেবল রাজারা পাগড়ি পরেন। সাধারণ্যে পাগড়ির চল অনেক পরে হয়েছিল। নৃত্য ছিল বিনোদনের জনপ্রিয় মাধ্যম। শিলালিপি থেকে জানা যায়, রাজবাড়ির মেয়েদের বিনোদনের জন্য নর্তক-নর্তকী নিযুক্ত থাকত। মন্দিরে দেবদাসী প্রথা ছিল। অন্যান্য বিনোদনের মধ্যে ছিল জন্তুজানোয়ারের লড়াই। আটাকুর শিলালিপিটি উৎসর্গিত হয়েছিল বুনো শুয়োর শিকারে গিয়ে নিহত একটি কুকুরের উদ্দেশ্যে। এই কুকুরটি ছিল পশ্চিম গঙ্গ রাজা দ্বিতীয় বুটুগার প্রিয়। শিকার ছিল রাজাদের অন্যতম প্রধান বিনোদন। শিক্ষার বিষয় হিসেবে জ্যোতির্বিদ্যা ও জ্যোতিষ বিশেষ গুরুত্ব পেত। মানুষ কুসংস্কারাচ্ছন্ন ছিল। ব্যাধিগ্রস্থ বৃদ্ধেরা তীর্থের পবিত্র নদীর জলে ডুবে বা পবিত্র আগুনে ঝাঁপ দিয়ে মৃত্যুবরণ করতেন।
রাষ্ট্রকূট রাজত্বে কন্নড় সাহিত্যিক ভাষা হিসেবে বিশেষ গুরুত্ব পায়। এযুগে শিলালিপি ও সাহিত্যের মাধ্যমে এই ভাষার উল্লেখযোগ্য বিকাশ ও মর্যাদাপ্রাপ্তি ঘটে। এই যুগটিকে ধ্রুপদি প্রাকৃত ও সংস্কৃত ভাষার অন্তিম কাল হিসেবেও চিহ্নিত করা হয়। রাজসভার কবি ও রাজারা কন্নড় ও সংস্কৃত ভাষায় গদ্য, পদ্য, হিন্দু মহাকাব্য ও জৈন তীর্থঙ্করদের জীবনী এবং অন্যান্য সাহিত্যগ্রন্থ রচনা করেন। অসগ প্রমুখ দ্বিভাষিক লেখক খ্যাতি অর্জন করেছিলেন। মহাবীর প্রমুখ গণিতজ্ঞ রাজা প্রথম অমোঘবর্ষের রাজসভায় বিশুদ্ধ গণিত নিয়ে গ্রন্থ রচনা করেছিলেন।


title: রাষ্ট্রকূট রাজবংশ

text:
রাজা প্রথম অমোঘবর্ষের "কবিরাজমার্গ" (৮৫০) কন্নড় ভাষায় রচিত প্রাচীনতম কাব্যতত্ত্ব-বিষয়ক গ্রন্থ। যদিও এই গ্রন্থই প্রমাণ করে, কন্নড় ভাষায় কাব্যসাহিত্য পূর্ববর্তী কয়েকশো বছর ধরে চলে আসছিল।
"কবিরাজমার্গ" হল সেই সব কাব্যশৈলীর একটি সুসংহত রূপ যা কবিদের শিক্ষা দেওয়ার উদ্দেশ্যে রচিত হয়। এই বইতে কবি ও লেখক দুর্বিনীতের উল্লেখ পাওয়া যায়। তিনি সম্ভবত খ্রিস্টীয় ষষ্ঠ শতাব্দীতে পশ্চিম গঙ্গ রাজবংশের রাজা ছিলেন।


title: রাষ্ট্রকূট রাজবংশ

text:
জৈন লেখক আদিকবি পম্পাকে অন্যতম শ্রেষ্ঠ কন্নড় লেখক মনে করা হয়। তিনি চম্পু আকারে রচিত "আদিপুরাণ" (৯৪১) গ্রন্থের জন্য বিখ্যাত। এটি প্রথম জৈন তীর্থঙ্কর ঋষভের জীবনী। পম্পার অন্যান্য গুরুত্বপূর্ণ রচনা হল "বিক্রমার্জুন বিজয়" (৯৪১)। এটি হিন্দু মহাকাব্য মহাভারত অবলম্বনে অর্জুনকে নায়ক করে রচিত।
এটিকে "পম্পাভারত"-ও বলা হয়। এই গ্রন্থে লেখকের পৃষ্ঠপোষোক ভেমুলাওয়াড়ার চালুক্য রাজার (রাষ্ট্রকূট সামন্ত) প্রশংসা করে তাঁকে গুণে অর্জুনতুল্য বলে উল্লেখ করা হয়েছে। পরবর্তীকালের লেখকদের উপর পম্পার প্রভাব এতটাই গভীর ছিল যে বহু শতাব্দী ধরে পম্পার রচনার বহু ব্যাখ্যা রচিত হয়েছে।


title: রাষ্ট্রকূট রাজবংশ

text: কন্নড় ভাষায় অপর এক বিখ্যাত জৈন লেখক হলেন শ্রীপোন্না। তাঁর পৃষ্ঠপোষক ছিলেন রাজা দ্বিতীয় কৃষ্ণ। শ্রীপোন্না তাঁর "শান্তিপুরাণ" গ্রন্থটির জন্য বিখ্যাত। এটি ষোড়শ তীর্থঙ্কর শান্তিনাথের জীবনী। সংস্কৃত ও কন্নড় দুই ভাষায় সমান দক্ষতার জন্য তিনি "উভয় কবিচক্রবর্তী" উপাধি পান। কন্নড় ভাষায় তাঁর অন্যান্য রচনাগুলি হল "ভুবনিকা-রমাভ্যুদয়", "জিনক্ষরমলে" ও "গতপ্রত্যাগত"। আদিকবি পম্পা ও শ্রীপোন্নাকে বলা হয় "কন্নড় সাহিত্যের রত্ন"।


title: রাষ্ট্রকূট রাজবংশ

text: সংস্কৃত ভাষায় এযুগে অনেক গদ্যগ্রন্থও রচিত হয়। মহাবীরের গণিত গ্রন্থ "গণিতসারসংগ্রহ" নয়টি অধ্যায়ে বিভক্ত। রাষ্ট্রকূট রাজা তৃতীয় কৃষ্ণের সামন্ত দ্বিতীয় অরিকেশরীর সভাসদ সোমদেবসূরি রচনা করেন "যশসতিলক চম্পূ", "নীতিবাক্যামৃত" ও অন্যান্য গ্রন্থ। চম্পূজাতীয় রচনার মূল উদ্দেশ্য ছিল জৈন নীতিগুলির প্রচার। এছাড়াও জৈন নৈতিকতার দৃষ্টিকোণ থেকে অর্থশাস্ত্রও রচিত হয়।


title: রাষ্ট্রকূট রাজবংশ

text:
রাজা তৃতীয় ইন্দ্রের রাজসভার বিশিষ্ট পণ্ডিত ত্রিবিক্রম রচনা করেন "নলচম্পূ" (৯১৫)। এটি সংস্কৃত ভাষায় লেখা প্রথম দিকের চম্পূ। এছাড়া তিনি "দময়ন্তী কথা", "নলচম্পূ" ও বেগুমরা লিপিও রচনা করেন। কথিত আছে, হিন্দু দেবী সরস্বতী রাজসভায় তাঁর অন্যান্য প্রতিদ্বন্দ্বীকে পরাজিত করে এই সকল গ্রন্থ রচনায় সাহায্য করেন। জিনসেন ছিলেন ধর্মপ্রচারক ও প্রথম অমোঘবর্ষের গুরু। ধর্মতত্ত্ব বিষয়ে তাঁর গ্রন্থ "ধবল" ও "জয়ধবল" (ধর্মতাত্ত্বিক বীরসেনের সঙ্গে লিখিত)। এই গ্রন্থগুলি তাঁদের পৃষ্ঠপোষক রাজা অতিশয়ধবলের নামানুসারে রাখা। জিনসেনের অপর গ্রন্থ "আদিপুরাণ" (এটি সমাপ্ত করেন তাঁর শিষ্য গুণভদ্র), "হরিবংশ" ও "পার্শ্বভ্যুদয়"।
দাক্ষিণাত্যের স্থাপত্য ঐতিহ্যে রাষ্ট্রকূট রাজবংশের অবদান অপরিসীম। শিল্প ঐতিহাসিক অ্যাডাম হার্ডি রাষ্ট্রকূট স্থাপত্যকে তিন ভাগে ভাগ করেছেন: বাদামি ও পার্শ্ববর্তী অঞ্চলের ইলোরা, আইহোল ও পাট্টাডাকাল এবং গুলবার্গের কাছে সিরভাল। অধুনা মহারাষ্ট্রের ইলোরা ও এলিফ্যান্টার গুহামন্দিরগুলিতে জৈন সন্ন্যাসীরা বাস করতেন। ইলোরা প্রকৃতপক্ষে ৩৪টি বৌদ্ধ গুহামন্দিরের সমষ্টি। এগুলি সম্ভবত খ্রিস্টীয় ষষ্ঠ শতাব্দীর প্রথমার্ধ্বে নির্মাণ করা হয়েছিল। এগুলির মধ্যে পাণ্ড্য প্রভাব দেখা যায়। হিন্দু গুহামন্দিরগুলি অপেক্ষাকৃত পরবর্তীকালের নির্মাণ।


title: রাষ্ট্রকূট রাজবংশ

text: রাষ্ট্রকূটরা বৌদ্ধ গুহাগুলির সংস্কার করে প্রস্তরখোদিত বেদিগুলি পুনরায় উৎসর্গ করেন। প্রথম অমোঘবর্ষ ছিলেন জৈনধর্মের পৃষ্ঠপোষক। তাঁর রাজত্বকালে ইলোরায় পাঁচটি জৈন গুহামন্দির নির্মিত হয়েছিল। ইলোরায় রাষ্ট্রকূটদের সবচেয়ে বড়ো ও উল্লেখযোগ্য কীর্তিটি হল একশিলায় খোদিত কৈলাসনাথ মন্দির। এই মন্দিরটিই রাষ্ট্রকূট রাজাদের "বলহার" বা "বিশ্বের চার প্রধান সম্রাটের অন্যতম" সম্মানের পরিচায়ক। এই মন্দিরের দেওয়ালে রাবণ, শিব ও পার্বতী সহ হিন্দু পুরাণের নানা চরিত্রের মূর্তি খোদিত। মন্দিরটির সিলিং চিত্রশোভিত।


title: রাষ্ট্রকূট রাজবংশ

text: সমগ্র দক্ষিণ ভারতে রাষ্ট্রকূট শাসন স্থাপিত হওয়ার পর রাজা প্রথম কৃষ্ণ কৈলাসনাথ মন্দির নির্মাণ করান। অ্যাডাম হার্ডির মতে, এই মন্দিরের স্থাপত্য "কর্ণাট দ্রাবিড়" গোত্রের। নাগর শৈলীর অনুরূপ কোনো শিখর বা চূড়া এই মন্দিরে দেখা যায় না। কর্ণাটকের পাট্টাডাকালে অবস্থিত বিরুপাক্ষ মন্দিরের গড়নের সঙ্গে এই মন্দিরের গড়নের মিল পাওয়া যায়। শিল্প ঐতিহাসিক ভিনসেন্ট স্মিথের মতে, কৈলাসনাথ মন্দিরের সাফল্য একশিলায় খোদিত মন্দিরের স্থাপত্য নির্মাণের ক্ষেত্রে একটি উল্লেখযোগ্য স্থাপত্য এবং এই মন্দির বিশ্বের অন্যতম বিস্ময় হওয়ার দাবি রাখে। শিল্প ঐতিহাসিক পার্সি ব্রাউনের মতে, শিল্পসৌকর্যের দিক থেকে কৈলাসনাথ মন্দির একটি অপ্রতিদ্বন্দ্বী প্রস্তর স্থাপত্য। এই মন্দির এমন একটি স্থাপত্য যা চিরকালই পর্যটকদের মুগ্ধ করেছে।


title: রাষ্ট্রকূট রাজবংশ

text:
এলিফ্যান্টার স্থাপত্য কোনো কোনো গবেষকের মতে, কালচুরি রাজাদের নির্মিত, আবার কোনো কোনো মতে রাষ্ট্রকূট রাজাদের নির্মিত। এই গুহার নটরাজ, সদাশিব ইত্যাদি মূর্তি স্থাপত্যসৌন্দর্যে ইলোরা ভাস্কর্যগুলির থেকেও সুন্দর। এলিফ্যান্টার অন্যান্য বিখ্যাত ভাস্কর্য হল অর্ধনারীশ্বর ও মহেশমূর্তি। মহেশমূর্তি হল একটি ত্রিমুখবিশিষ্ট শিবের মূর্তি। এটি ভারতের সূক্ষ্মতম ভাস্কর্যগুলির একটি। বলা হয়, ভাস্কর্যের জগতে কোনো দেবতার মূর্তিতে এত সূক্ষ্ম কাজ খুব কম দেখা যায়। মহারাষ্ট্র অঞ্চলের অন্যান্য প্রস্তরখোদিত মন্দির হল ধুমার লেনা ও ইলোরা দশাবতার গুহামন্দির (বিষ্ণু ও শিবলীলা ভাস্কর্যগুলির জন্য বিখ্যাত) এবং মুম্বইয়ের কাছে যোগেশ্বরী মন্দির।
কর্ণাটকে রাষ্ট্রকূটদের সবচেয়ে বিখ্যাত মন্দিরটি হল কাশীবিশ্বনাথ মন্দির ও পাট্টাডাকালের জৈন নারায়ণ মন্দির (একটি ইউনেস্কো বিশ্ব ঐতিহ্যবাহী স্থান)। অন্যান্য বিখ্যাত মন্দির হল কোন্নুরের পরমেশ্বর মন্দির, সাবাদির ব্রহ্মাদেব মন্দির, আইহোলের সেত্তাব্বা, দ্বিতীয় কোন্তিগুড়ি, জদরগুড়ি ও অম্বিগেরাগুড়ি মন্দির, রোনের মল্লিকার্জুন মন্দির, হুলির অন্ধকেশ্বর মন্দির, সোগালের সোমেশ্বর মন্দির, লোকপুরার জৈনমন্দিরসমূহ, কুকনুরের নবলিঙ্গ মন্দির, সান্দুরের কুমারস্বামী মন্দির, গুলবর্গার শিরিভালের অসংখ্য মন্দির এবং গাডেগের ত্রিকূটেশ্বর মন্দির, যেটি কল্যাণী চালুক্য রাজাদের আমলে পরিবর্ধিত হয়েছিল। পুরাতাত্ত্বিক গবেষণার ফলে জানা গিয়েছে, এই মন্দিরগুলির নকশা ছিল বহুকোণ-বিশিষ্ট। এই নকশাই মূলত বেলুর ও হালেবিড়ুতে হোয়সল রাজারা ব্যবহার করেছিলেন। রাষ্ট্রকূটদের স্থাপত্যশৈলীকে অ্যাডাম হার্ডি "কন্নড় দ্রাবিড়" শৈলী নামে চিহ্নিত করেছেন। এই শৈলী প্রথাগত দ্রাবিড় শৈলীর অনুরূপ ছিল না।
খ্রিস্টীয় ষষ্ঠ শতাব্দীতে উত্তর ভারতে গুপ্ত সাম্রাজ্যের পতনের পর দাক্ষিণাত্যেও উল্লেখযোগ্য পরিবর্তন দেখা যায়। এই পরিবর্তন শুধুমাত্র রাজনৈতিক পরিবর্তন ছিল না, ভাষা ও সাংস্কৃতিক জগতেও বিশেষ পরিবর্তন এসেছিল। উপদ্বীপীয় ভারতের (তামিলকামের বাইরে) রাজসভায় স্থানীয় কন্নড় ভাষার চর্চা বৃদ্ধি পায়। এর ফলে সংস্কৃত ও কন্নড় সংস্কৃতির মধ্যে আদানপ্রদানও বৃদ্ধি পায়। দ্বিভাষিক শিলালিপিগুলি থেকে অনুমান করা হয়, সংস্কৃতের পাশাপাশি কন্নড়ও প্রশাসনিক ভাষার মর্যাদা পেয়েছিল। সরকারি অভিলেখাগারে জমির অনুদান সংক্রান্ত তথ্যগুলি কন্নড় ভাষায় রক্ষিত হত। স্থানীয় ভাষায় "দেশী" সাহিত্য ও সংস্কৃতে "মার্গ" সাহিত্য রচিত হত। শিক্ষাপ্রতিষ্ঠানে উচ্চশিক্ষার ক্ষেত্রে ("ঘাতিকা") সংস্কৃত ভাষা ব্যবহৃত হত। কারণ, সংস্কৃত ছিল শিক্ষিত ব্রাহ্মণদের ভাষা। অন্যদিকে পূজার্চনার ক্ষেত্রে সাধারণের কথ্য কন্নড় ভাষা বেশি ব্যবহৃত হত। ধনী ও শিক্ষিত জৈনরা কন্নড় ভাষার পৃষ্ঠপোষকতা করত। যার ফলে পরবর্তী শতকগুলিতে কন্নড় ভক্তি আন্দোলনের ভাষায় পরিণত হয়।


title: রাষ্ট্রকূট রাজবংশ

text: সমসাময়িক সাহিত্য ও শিলালিপিগুলি থেকে প্রমাণিত হয় যে, কন্নড় আধুনিক কর্ণাটক অঞ্চলেই শুধুমাত্র জনপ্রিয় ভাষায় ছিল না, বরং আধুনিক দক্ষিণ মহারাষ্ট্র ও উত্তর দাক্ষিণাত্যেও খ্রিস্টীয় অষ্টম শতাব্দীতে এই ভাষা বিশেষ জনপ্রিয়তা অর্জন করেছিল। "কবিরাজমার্গ" গ্রন্থে বলা হয়েছে কাবেরী নদী ও গোদাবরী নদীর মধ্যবর্তী সমগ্র অঞ্চলটিই ছিল "কন্নড় দেশ"। বেদ, ব্যাকরণ, জ্যোতিষ, সাহিত্য, মীমাংসা, ধর্মশাস্ত্র, পুরাণ ও ন্যায়ের মতো উচ্চশিক্ষার বিষয় সংস্কৃতে শিক্ষা দেওয়া হত। শিলালিপি থেকে জানা যায়, এই যুগে "কাব্য" বা ধ্রুপদি রচনাশৈলী বেশ জনপ্রিয় ছিল। শিলালিপির উচ্চ ও নিম্ন মান সম্পর্কে অভিলেখাগার-কর্মীদের জ্ঞান দেখে অনুমিত হয় যে, তাঁরা নিজেরা মধ্যমেধার কবি হলেও ধ্রুপদি সংস্কৃত সাহিত্য নিয়ে পড়াশোনা করেছিলেন। রাজা তৃতীয় কৃষ্ণের একটি কন্নড় শিলালিপি কাব্যিক কণাদ ছন্দে রচিত। এটি পাওয়া গিয়েছে অধুনা মধ্যপ্রদেশ রাজ্যের জব্বলপুরের কাছ থেকে। "কবিরাজমার্গ" অনুসারে, সেকালে দাক্ষিণাত্যে কাব্যচর্চা জনপ্রিয় ছিল। ত্রিবিক্রমের "নলচম্পূ" সম্ভবত দাক্ষিণাত্যের চম্পূ-জাতীয় রচনার আদিতম নিদর্শন।


title: রাষ্ট্রকূট রাজবংশ

text: বই


title: রাষ্ট্রকূট রাজবংশ

text: ওয়েব


title: মোহাম্মদ হোসেন খান

text: মোহাম্মদ হোসেন খান বাংলাদেশের একজন শিক্ষাবিদ, সাহিত্যিক ও কলামিস্ট ছিলেন। তিনি ১৯৪০ সালের ১৪ আগস্ট চট্টগ্রামের আনোয়ারার পরৈকোড়া গ্রামে জন্মগ্রহণ করেন। তার পিতার নাম মোহাম্মদ ইসমাইল খান ও মাতার নাম ফাতেমা খানম।


title: মোহাম্মদ হোসেন খান

text: ১৯৫২ সালের ভাষা আন্দোলনের সময় থেকে ছাত্র রাজনীতির সাথে জড়িয়ে পড়েন মোহাম্মদ হোসেন খান। পরবর্তী সময়ে তমদ্দুন মজলিসের সাথে সম্পৃক্ত হয়ে কাজ করেছেন। ১৯৫৬ সালে কাজেম আলী স্কুল থেকে ম্যাট্রিক পাস করেন। এরপর ঢাকা আর্ট কলেজে দুই বছর লেখাপড়া করেন। ওখান থেকে এসে ভর্তি হন চট্টগ্রাম কলেজে। ’৬০ এর দশকের শুরুতে ছাত্র আন্দোলনের সাথে ওতপ্রোতভাবে জড়িয়ে পড়েন। ১৯৬২ সালে ইন্টারমিডিয়েট পাস করে ভর্তি হন অনার্সে। শিক্ষা ও রাজনীতির সমতালে গড়ে ওঠা মোহাম্মদ হোসেন খান ১৯৬২ সালে চট্টগ্রামে প্রথম শহীদ দিবস পালন করতে গিয়ে মুসলিম ইন্সটিটিউট হলে সমাবেশ শেষে মিছিল করার সময় ফেরদৌস আহমদ কোরাইশী, রশীদ আল ফারুকী, মোহাম্মদ নুরুল্লা, মুহসীনসহ তিনিও গ্রেফতার হন। তারাই হলেন চট্টগ্রামে প্রথম ছাত্র রাজবন্দী। তখন তিনি ছাত্র শক্তির কেন্দ্রীয় নেতৃত্বে চলে যান। ঢাকা বিশ্ববিদ্যালয়ে পড়ালেখার সময়ে তিনি সর্বদলীয় ছাত্র সংগ্রাম পরিষদের কোষাধ্যক্ষ হিসেবে গুরুত্বপূর্ণ দায়িত্ব পালন করেন। তিনি ছাত্র শক্তির কেন্দ্রীয় সভাপতি নির্বাচিত হন। ঢাকা বিশ্ববিদ্যালয় থেকে বাংলায় এম.এ ডিগ্রি লাভের পর তিনি ঢাকার আবুজর গিফারী কলেজে যোগদান করেন। উক্ত কলেজের প্রতিষ্ঠাতা সহ-সম্পাদক ও অধ্যাপক হিসেবে গুরুত্বপূর্ণ দায়িত্ব পালন করেন। ১৯৭১ সালে মুক্তিযুদ্ধে অংশগ্রহণ করেন এবং দেশ স্বাধীনের পর ১৯৭২ সালে তিনি ঢাকা ছেড়ে চলে আসেন নিজ জন্মস্থান আনোয়ারা কলেজ প্রতিষ্ঠায়। অধ্যক্ষ হিসেবে দায়িত্ব কাঁধে নিয়ে তিনি ধীরে ধীরে গড়ে তোলেন আনোয়ারা ডিগ্রি কলেজ। উল্লেখ্য যে, ইতোপূর্বে আনোয়ারায় কোন কলেজ ছিল না। ১৯৮০ সালে অধ্যক্ষ হিসেবে যোগদান করেন ফেনীর ছাগলনাইয়া কলেজে। তারই অক্লানত্ম প্রচেষ্টায় ছাগলনাইয়া কলেজ সরকারিকরণ হয়। ১৯৯১ সাল পর্যনত্ম তিনি উক্ত কলেজের অধ্যক্ষ হিসেবে দায়িত্ব পালন করেন। ১৯৯২ সালে নগরীর এম.ই.এস কলেজের অধ্যক্ষ হিসেবে যোগদান করেন। ১৯৯৪ সাল পর্যনত্ম তিনি উক্ত কলেজে অধ্যক্ষ হিসেবে দায়িত্ব পালন করেন। এছাড়া তিনি চট্টগ্রাম সরকারি বাণিজ্য কলেজের বাংলা বিভাগের প্রধান, চট্টগ্রামের হাজী মুহাম্মদ মুহসিন কলেজের সহযোগী অধ্যাপক ও বাংলা বিভাগের প্রধান, নোয়াখালী সরকারি কলেজের সহকারী অধ্যাপক, কুমিল্লার নবাব ফয়েজুন্নেসা সরকারী কলেজের সহকারী অধ্যাপক হিসেবে শিক্ষকতা করেন। এরিমধ্যে তিনি কুমিল্লা শিক্ষাবোর্ড ও চট্টগ্রাম শিক্ষাবোর্ডের উচ্চ মাধ্যমিক বাংলা বিষয়ের প্রধান পরীক্ষক ছিলেন। শিক্ষকতা জীবনে তিনি পূর্ব পাকিসত্মান বেসরকারি কলেজ শিক্ষক সমিতির প্রতিষ্ঠাতা সাংগঠনিক সম্পাদক হিসেবে গুরুত্বপূর্ণ দাায়িত্ব পালন করেন। অধ্যক্ষ মোহাম্মদ হোসেন খান শিক্ষকতার পাশাপাশি শিক্ষা ও সমাজ সেবায় গুরুত্বপূর্ণ দায়িত্ব পালন করেন। চাতরী ইউনিয়ন বহুমুখী উচ্চবিদ্যালয়ের পরিচালনা পরিষদের সভাপতি, ঝি.বা.শি উচ্চ বিদ্যালয় পরিচালনা পরিষদের সভাপতি সহ বিভিন্ন সামাজিক সাংস্কৃতিক সংগঠনের সাথে জড়িত থেকে এলাকায় শিক্ষা ও সাংস্কৃতিক বিপ্লবে অসামান্য অবদান রাখেন। বাকলিয়ার শহীদ এন.এম.এম. জে কলেজের প্রতিষ্ঠাতা সম্পাদক ছিলেন। তিনি কিছু সময় আর্ট ইন্সটিটিউটে (বর্তমান চারুকলা কলেজ) অধ্যয়ন করেন।


title: মোহাম্মদ হোসেন খান

text:
অধ্যক্ষ মোহাম্মদ হোসেন খান ১৯৬৫ সালে মওলানা আব্দুল হামিদ খান ভাসানীর শিষ্যত্ব গ্রহণ করেন। কলামিস্ট সাহিত্যিক হিসেবেও তিনি ব্যাপক খ্যাতি অর্জন করেছেন। দেশের বিভিন্ন পত্রপত্রিকায় অসংখ্য প্রবন্ধ, নিবন্ধ ও কলাম লিখে চলছেন। দৈনিক আজাদী পত্রিকায় দীর্ঘদিন ধরে তিনি ইবনে সাজ্জাদ ছদ্মনামে বিরস রচনা নামে সাপ্তাহিক কলাম লিখে আসছেন। এছাড়া প্রতীতির পংক্তিমালা, কাঙ্গালের বাসিকথা তার উল্লেখযোগ্য গ্রন্থ। সুফিতত্ত্ব বাউল, দেহতত্ত্ব দর্শন ও তুলনামূলক ধর্মতত্ত্বের নিরলস গবেষক ছিলেন অধ্যক্ষ মোহাম্মদ হোসেন খান।
দেশবরেণ্য শিক্ষাবিদ, সাহিত্যিক ও কলামিস্ট অধ্যক্ষ মোহাম্মদ হোসেন খান। সাধারণ জীবনযাত্রার অসাধারণ মানুষটি ২০১৩ সালের ১৪নভেম্বর সন্ধ্যা সাড়ে ৬টায় হৃদরোগে আক্রানত্ম হয়ে ইনেত্মকাল করেন। মৃত্যুকালে তার বয়স হয়েছিল ৭৩ বছর। তিনি স্ত্রী, ২ পুত্র ১ কন্যাসহ অসংখ্য ছাত্র-ছাত্রী, আত্মীয় স্বজন ও গুণগ্রাহী রেখে গেছেন।


title: নীল বিদ্রোহ

text: ভারত উপমহাদেশের মাটি নীল চাষের জন্য বিশেষ উপযোগী হওয়ায় বৃটিশ নীলকরেরা নীলচাষে বিপুল পুঁজি বিনিয়োগ করে। নদীয়া, যশোর, বগুড়া, রংপুর প্রভৃতি জেলায় নীলচাষ শুরু হয়। ঊনিশ শতকের শেষের দিকে নীলচাষ অর্থনৈতিক ভাবে লাভজনক না হওয়ায় কৃষকরা ধান ও পাট চাষের দিকে ঝুঁকে পড়ে। বৃটিশ নীলকরেরা অত্যাচার আর নিপীড়নের মাধ্যমে নীলচাষে বাধ্য করলে আন্দোলন গড়ে ওঠে। এরই ধারাবাহিকতায় এক পর্যায়ে বাংলায় নীল চাষ বিলুপ্ত হয়।


title: নীল বিদ্রোহ

text: প্রথমদিকে নীল চাষ ইস্ট ইন্ডিয়া কোম্পানির একচেটিয়া অধিকারে ছিল। ১৮৩৩ সালের সনদ আইনের ফলে তাঁদের একচেটিয়া অধিকার লোপ পায় এবং ব্রিটেন থেকে দলে দলে ইংরেজ নীলকররা বাংলায় আগমন করে ইচ্ছামত নীলের চাষ শুরু করে। তখন থেকেই কৃষকদের ওপর অত্যাচার শুরু হয়। ফলে ১৮৫৯ ফেব্রুয়ারী – মার্চ মাসে নীলচাষীরা সঙ্ঘবদ্ধভাবে নীল চাষ করতে অস্বীকৃতি জানায়। প্রথমদিকে এই আন্দোলন অহিংস ছিল, কিন্তু নীলচাষ না করার কারণে চাষীদের ওপর ভয়ানক নির্যাতন, গ্রেপ্তার শুরু হলে এ আন্দোলন সশস্ত্র বিদ্রোহে পরিণত হয়। এই বিদ্রোহ বাংলার প্রধান ধর্মীয় গোষ্ঠীদেরও সমর্থন লাভ করে, বিশেষত চাঁদপুরের হাজি মোল্লা, যিনি ঘোষণা দেন "নীলচাষ থেকে ভিক্ষা উত্তম"।


title: নীল বিদ্রোহ

text: নীল বিদ্রোহ দমন করার জন্য ইংরেজ সরকার ১৮৬০ সালে 'নীল কমিশন' গঠন করে। এই কমিশন সরেজমিনে তদন্ত করে চাষিদের অভিযোগ যথার্থ বলে অভিমত দেয়। ফলে সরকার নীলচাষের ওপর একটি আইন পাস করেন। এতে ১৮৬২ সালে নীল বিদ্রোহের অবসান হয়। ১৯০০ সালের মাঝে নিশ্চিন্তপুরের নীলকুঠি উঠে যাওয়ার মাধ্যমে বাংলায় সম্পূর্ণভাবে নীলচাষের অবসান ঘটে।


title: নীল বিদ্রোহ

text: প্রাচীন কাল থেকেই বাংলায় নীল চাষ প্রচলিত ছিল। ভারতীয় ভেষজ বিজ্ঞানের নানা গ্রন্থে, প্রাচীন প্রতিমূর্তির বর্ণে, অঙ্কিত পট ও চিত্রে তার প্রমাণ পাওয়া যায়। ইংরেজিতে নীল indigo নামে আর গ্রিক ও রোমান ভাষায় indicum নামে পরিচিত। উভয় শব্দই india শব্দের সমার্থবোধক। আবার প্রাচীন দ্রাবিড় গোষ্ঠীর মাঝে নীলের ব্যবহার প্রচলিত ছিল। তারা সিন্ধু নদের (the indus) তীরে বাস করত। এজন্য ধারণা করা হয় এদেশেই নীল চাষের উৎপত্তি।


title: নীল বিদ্রোহ

text: লুই বোনার্ড নামের একজন ফরাসি বণিকের মাধ্যমে এদেশে আধুনিক পদ্ধতিতে নীলচাষ ও এর ব্যবহার প্রচলন ঘটে। তিনি ১৭৭৭ সালে আমেরিকা থেকে প্রথম নীলবীজ ও আধুনিক চাষের পদ্ধতি এদেশে নিয়ে আসেন। একই বছরে হুগলী নদীর তীরবর্তী গোন্দালপাড়া ও তালডাঙ্গা গ্রামে তিনি সর্বপ্রথম নীলকুঠি স্থাপন করেন। এর কয়েক বছর পরে মালদহে, ১৮১৪ সালে বাকিপুরে, এবং তারপরে যশোরের নহাটা ও কালনাতে নীলকুঠি ও কারখানা স্থাপন করেন। ১৮২০ সালে কালনা থেকে প্রায় দেড় হাজার মণ পরিশোধিত নীল রপ্তানি করে বন্ড উপমহাদেশ ও ব্রিটেনে চাঞ্চল্য সৃষ্টি করেন। ১৮২০ সালে তার মৃত্যু হয়।


title: নীল বিদ্রোহ

text: লুই বোনার্ড এক বছর পর ক্যারল ব্লুম নামের একজন ইংরেজ কুষ্টিয়ায় একটি নীলকুঠি স্থাপন করেন। তিনি ইস্ট ইন্ডিয়া কোম্পানিকে নীলচাষে বিপুল মুনাফার কথা অবহিত করে দ্রুত নীলের কারবার শুরু করার আহ্বান জানান ও ১৭৭৮ সালে গভর্নর জেনারেলের কাছে এই বিষয়ে সপারিষদ একটি স্মারকপত্র দাখিল করেন। অষ্টাদশ শতাব্দীর শেষ দিকে এবং ঊনবিংশ শতাব্দীর প্রথম দিকে ইংল্যান্ডে শিল্পবিপ্লবের ফলে বস্ত্রশিল্পের অভূতপূর্ব উন্নতি সাধিত হয় এবং কাপড় রং করার জন্য নীলের চাহিদা শতগুনে বেড়ে যায়। ফলে ওই সময়ে নীল চাষের ব্যবসা অত্যন্ত লাভজনক হয়ে ওঠে।


title: নীল বিদ্রোহ

text: কোম্পানি লাভের সম্ভাবনা দেখে শীঘ্রই সমস্ত কারবার হস্তগত করে নেয়। এক হিসাব থেকে দেখা যায়, ১৮০৩ সাল পর্যন্ত নীল চাষে যে খরচ হত, তার সবটাই কোম্পানি অল্প সুদে অগ্রিম প্রদান করত। এতে যে নীল উৎপাদিত হত, তার সবটাই যেত ইংল্যান্ডে এবং কোম্পানি বহুগুণ বেশি লাভ করত। এই ব্যবসা এতই লাভজনক ছিল যে, বহু কর্মচারী ও সরকারি আমলা চাকরি ও রাজনীতি ছেড়ে নীলচাষের কারবারে আত্মনিয়োগ করে। বহু দেশীয় জমিদার ও মহাজন ব্যক্তিগতভাবে বা যৌথ মালিকানায় কারবার খোলে এবং ১৮১৫ সালের মধ্যে নদীয়া, যশোর, খুলনা, ২৪ পরগণা, বগুড়া, রাজশাহী, মালদহ, পাবনা, ফরিদপুর, ময়মনসিংহ, বরিশাল প্রভৃতি জেলায় অসংখ্য নীলকুঠি গড়ে ওঠে। এসব এলাকার নীলের খ্যাতি সারা বিশ্বে ছড়িয়ে পড়ে। মধ্যবঙ্গের উৎকৃষ্ট নীলের ব্যবসা করে রাতারাতি ধনী হবার কাহিনি সকল ধনিক ও বণিক সম্প্রদায়কে আকৃষ্ট করে এবং ক্রমশ ফরাসি, ডাচ, পর্তুগীজ, দিনেমার প্রভৃতি দেশের ধনিক গোষ্ঠীও দলে দলে বাংলাদেশে পাড়ি জমায়।


title: নীল বিদ্রোহ

text: নীল চাষের প্রসার দেখে বাংলার শীর্ষস্থানীয় মুৎসুদ্দি, নব প্রতিষ্ঠিত জমিদার গোষ্ঠী ও উদীয়মান শহুরে শ্রেণী নীলকরদের সুযোগ-সুবিধা ও নীলচাষের প্রসারের জন্য আন্দোলন শুরু করে। তাঁদের মূল উদ্দেশ্য ছিল ইংরেজ সরকারের সুনজরে থাকা। এদের মাঝে প্রিন্স দ্বারকানাথ ঠাকুর, প্রসন্নকুমার ঠাকুর, রাজা রামমোহন রায় অন্যতম। তারা ১৮২৯ সালের ১৫ই ডিসেম্বর কলকাতার টাউন হলে এক সভা করেন এবং নীল চাষ প্রসারের দাবি জানিয়ে ব্রিটিশ পার্লামেন্টের কাছে সুপারিশ পাঠান। পার্লামেন্ট তাদের আহ্বানে সাড়া দিয়ে ওয়েস্ট ইন্ডিজ থেকে দাস মালিক ও দাস পরিচালনাকারীদের বাংলায় এনে নীলচাষের তদারকিতে নিয়োজিত করে। এছাড়া ব্যাপক নীল চাষের কারণে বিহার ও উড়িষ্যা পর্যন্ত রাজ্য বিস্তার প্রয়োজন হয়ে পড়ে। এই উদ্দেশ্যে ইংরেজরা আগ্রা ও অযোধ্যা দখল করে।


title: নীল বিদ্রোহ

text: বাংলাদেশের ২০ লক্ষ ৪০ হাজার বিঘা জমিতে ১২ লক্ষ ৮০ হাজার মণ নীল উৎপন্ন হত। বাংলায় ১১৬টি কোম্পানি দ্বারা প্রতিষ্ঠিত ৬২৮টি সদর কুঠির অধীনে সর্বমোট ৭৪৫২টি নীলকুঠি ছিল (ব্যক্তিগত ও দেশীয় জমিদার-মহাজনদের কুঠি বাদে)। নীলচাষে কর্মরত ছিল ১ কোটি ১২ লক্ষ ৩৬ হাজার কৃষক এবং নীলকুঠিগুলোতে নিযুক্ত কর্মচারীর সংখ্যা ছিল ২ লক্ষ ১৮ হাজার ৪শ ৮২ জন। ইংরেজ, ফরাসি, ডাচ ও ইস্ট ইন্ডিয়া কোম্পানির মূলধনের শতকরা ৭৩ ভাগ নীলের কারবারে লগ্নিকৃত ছিল। সে সময় আন্তর্জাতিক বাণিজ্যের ক্ষেত্রে অন্য কোন পণ্য নীলের মত এত ব্যাপক প্রভাব বিস্তার করে নি।


title: নীল বিদ্রোহ

text: তৎকালীন সময়ে কোম্পানি একাধিক কুঠি স্থাপন করে ব্যবসা চালাত। তার মাঝে একটি কুঠিতে সমগ্র কারবার পরিচালনা করার জন্য একটি পরিচালনা পর্ষদ থাকত, যেটি সদর কুঠি বা কনসার্ন নামে পরিচিত ছিল। সদর কুঠিতে পরিচালনা পর্ষদ প্রতি কুঠিতে একজন ব্যবস্থাপক বা অধ্যক্ষ নিয়োগ করত। তাকে বড় সাহেব এবং তার সহকারিকে ছোট সাহেব বলে সম্ভোধন করা হত। এই পদ দুইটি সবসময় ইংরেজ শ্বেতাঙ্গদের জন্য নির্দিষ্ট ছিল। বাকি পদগুলোতে দেশীয়রা চাকরি করতো। ছোট সাহেবের পর যার সর্বোচ্চ পদমর্যাদা ছিল, তাঁকে বলা হত দেওয়ান বা নায়েব। অনেক ক্ষেত্রে এই পদটিও একজন ইংরেজ বা শ্বেতাঙ্গ ব্যক্তি দখল করত। দেওয়ানের আবার একাধিক সহযোগী থাকত। এসব সহযোগী প্রজা ও অন্যান্য নিম্নপদস্থ কর্মচারীর সাথে সাহেবদের যোগাযোগ রক্ষা করত। তাদের প্রধান কাজ ছিল হিসাবপত্রের নানা কাজ করা। দেশীয় কর্মচারীদের মাঝে এরাই সর্বাপেক্ষা লাভবান হত। কারণ হিসাবে গরমিল, সই জালকরণ, ঘুষ গ্রহণ ও সুদের কারবারি করে এরা প্রজাদের কাছ থেকে প্রভূত অর্থোপার্জন করত।


title: নীল বিদ্রোহ

text: এরপর ছিল পর্যায়ক্রমে গোমস্তা, মুৎসুদ্দি, মেঠো আমিন, সদর আমিন, সরকার, তহসিলদার, মাহুত, সহিস, বরকন্দাজ, ওজনদার, পেয়াদা, জমাদার, তাগিদগীর, চৌকিদার, মালি প্রভৃতি অসংখ্য নিম্নপদের কর্মচারী। এমনকি যারা পানি, জ্বালানি, দুধ, দৈ, মুরগি, মাংস, ডিম সরবরাহ করত বা সাহেবের ছাগল-ভেড়া চরাত, তারাও ছিল তকমাধারী।


title: নীল বিদ্রোহ

text: বেতনের ক্ষেত্রে, দেশি দেওয়ানের বেতন ছিল মাসে ৪৫ থেকে ৫০ টাকা। ১৭ টাকা পেত গোমস্তা। আমিনের কাজ ছিল জমির সীমানা বের করা ও মাপজোক করা। সে বেতন পেত ১৪ টাকা। সরকার ও তহসিলদারের বেতন ছিল ১১ টাকা। মাহুত ও সহিস পেত ৭ টাকা। বাকি কর্মচারীরা কোন বেতন পেত না, তবু তারা চাকরি করত এবং এলাকায় নিম্ন আয়ের লোকদের মাঝে তারাই ছিল অবস্থাসম্পন্ন। কারণ তারা সাধারণ মানুষকে ভীষণভাবে শোষণ করত। নীল পরিমাপের জন্য ওজনদার এবং রায়তদের কাজে তাগিদ দেবার জন্য তাগিদগীর ছিল। তাগিদগীর যথাসময়ে নীলবীজ ও দাদন গ্রহনের জন্য কৃষক প্রজাদের সংবাদ পৌঁছে দিত এবং বৃষ্টির পর কোন জমিতে নীল বুনতে হবে, তা জমিতে 'দাগ' মেরে নির্দিষ্ট করে দিত। পেয়াদা পুলিশের কাজ করত। কাউকে ধরে আনা এবং শাস্তি প্রদান করা তার কাজ ছিল। সম্ভবত গোমস্তার পর পেয়াদাই সবচেয়ে জুলুমবাজ কর্মচারী ছিল। কুলি ও মজুরদের কাজ দেখাশোনা করত জমাদার। সহরত ও ইস্তেহার ইত্যাদি জারি করত চৌকিদার। বরকন্দাজ ছিল কুঠির লাঠিয়াল বাহিনীর প্রধান। এরা সবাই সাধারণ মানুষের কাছে ভীষণভাবে ঘৃণ্য ছিল। এসব কর্মচারীর অধিকাংশই মুসলিম সমাজ থেকে আগত ছিল, যদিও তুলনামূলক উচ্চ পদগুলো ছিল হিন্দুদের দখলে।


title: নীল বিদ্রোহ

text: লর্ড কর্নওয়ালিস চিরস্থায়ী বন্দোবস্তের মাধ্যমে বহু হিন্দু সরকারি কর্মচারীকে এদেশের জমির মালিক করে দেন। এরা নিজ জমিদারি সীমার মাঝে ছোটখাটো রাজা-বাদশার মত ক্ষমতা ভোগ করত। এরা জমি তো বটেই, প্রজার জানমাল, এমনকি তাঁদের ইজ্জত-সম্ভ্রমের মালিকও ছিল। ইংরেজরা এদেশে এসে এই ভূস্বামী শ্রেণীটিকে তাঁদের সামনে সবচেয়ে বড় বাধা হিসাবে দেখতে পেল। কারণ, তারা যদি জমি কিনেও নিত, তবুও প্রজারা ওই ভূস্বামীদের অধীনে থাকত। ফলে জমিদারের অধীন প্রজাকে দিয়ে নীলকররা ইচ্ছেমত কাজ করিয়ে নিতে পারত না।


title: নীল বিদ্রোহ

text: এই সমস্যা সমাধানের জন্য ব্রিটিশ রাজপ্রতিনিধিগণ প্রভাব বিস্তার করে ১৮১৯ সালে অষ্টম আইন (Eight regulation of 1819) বলবৎ করেন। এই আইনে জমিদার নিজের ভূমির ভেতর 'পত্তনি তালুক' দেবার সুযোগ পায় এবং কিছু দিনের মাঝেই জমিদাররা অধিক মুনাফার আশায়, আবার কোথাও অত্যাচার বা জুলুমের ভয়ে নীলকরদের কাছে বড় বড় পত্তনি দিতে শুরু করে। কিন্তু তবুও ইংরেজদের সমস্যার সম্পূর্ণ সমাধান হয় নি। কারণ পত্তনি ব্যবস্থায় জমিদারকে উচ্চহারে সেলামি ও খাজনা দিতে হত, বিনিময়ে পাঁচ বছরের জন্য জমিস্বত্ব এবং দৈনিক মজুরির বিনিময়ে প্রজার সেবা পাওয়া যেত, যা ছিল অত্যন্ত খরচসাধ্য। তাই খরচ কমাতে নীলকরদের বাঁকুড়া, বীরভূম, সিংভূম, ধানভূম, মানভূম প্রভৃতি দূরবর্তী এলাকা থেকে শ্রমিক এনে কাজ করাতে হত। তাই এই সমস্যা থেকে মুক্তি পেতে কুঠিয়ালরা জমিদারি হস্তগত করার চেষ্টা করতে থাকে। তাঁদের সর্বতোভাবে সাহায্য করেন মুৎসুদ্দি ও চাকুরেগণ। এদের মাঝে প্রসন্নকুমার ঘোষণা করেন,


title: নীল বিদ্রোহ

text: "আলস্য, অনভিজ্ঞতা ও ঋণের জন্য দেশীয় জমিদারগন জমি পত্তনি দিতে উদগ্রীব হন, কারণ ইহাতে তাহারা জমিদারি চালাইবার ভার হইতে নিষ্কৃতি লাভ করেন এবং জমি পত্তনিদানের মত একটি নিশ্চিত আয়ের সাহায্যে রাজধানী কিংবা কোন একটা বড় শহরে বাস করিতে পারেন। এবং ইহাই রায়তদের জন্যে কল্যাণকর।"


title: নীল বিদ্রোহ

text: এভাবে ভেতরে বাইরে চেষ্টার ফলে ১৮৩৩ সালে ইস্ট ইন্ডিয়ার সনদে চতুর্থ আইনের (Fourth regulation of 1833) দ্বারা বাংলাদেশে ইংরেজদের জমি ও জমিদারি ক্রয়ের সুযোগ প্রদান করা হয়। অনেক জমিদার অধিক মূল্য পেয়ে, কেউবা দুর্ধর্ষ নীলকর বা ম্যাজিস্ট্রেটের হুমকি পেয়ে জমিদারি বিক্রি করে চলে যায়। যারা এর আগে পত্তনি বন্দোবস্ত দিয়েছিল, তারা আর কখনো তালুক বা জমিদারি ফেরত পায়নি। অনেক জমিদার পাশের জমিদারের সাথে শত্রুতা করে জব্দ করার জন্য নীলকরদের ডেকে আনত। কিন্তু পরবর্তীতে নীলকররা উভয়ের জমিই গ্রাস করে নিত। এভাবে বাংলার সর্ববৃহৎ নীল ব্যবসায়ী প্রতিষ্ঠান 'বেঙ্গল ইন্ডিগো কোম্পানি' কেবল চুয়াডাঙ্গা, ঝিনেদা, রানাঘাট ও যশোর থেকেই ৫৯৪টি গ্রামের জমিদারি ক্রয় করে। এই বিশাল জমিদারি থেকে তারা ব্রিটিশ সরকারকে রাজস্ব দিত মাত্র ৩ লক্ষ ৪০ হাজার টাকা, যেখানে কেবল চুয়াডাঙ্গা ও রানাঘাট এলাকায় এরা ১৮ লক্ষ মূলধন খাটাত। মূলত এই ভাবে ইংরেজগণ অধিকাংশ জমিদারি ক্রয় করে বাংলায় জেঁকে বসে ও নীল চাষ শুরু করে।


title: নীল বিদ্রোহ

text: ১৭৭৭ সালে বাংলায় প্রথম নীল চাষ শুরু হয় এবং "লুইস বোনার্ড"কে প্রথম নীলকর মনে করা হয়। উনিশ শতকের প্রথম ভাগে ইংল্যান্ডে শিল্প বিপ্লবের ফলে সেখানকার বস্ত্র-শিল্পে নীলের চাহিদা ব্যাপকভাবে বেড়ে গিয়েছি। বাংলায় ব্রিটিশ ক্ষমটা সম্প্রসারণের সাথে সাথে নীল চাষের এলাকা বর্ধমান, বাঁকুড়া, বীরভূম, মুর্শিদাবাদ এলাকায় বিস্তৃত করে। নীলকররা কৃষকদের উৎকৃষ্ট জমিতে নীল বুনতে বাধ্য করত। নীল ছাড়া অন্য কোনো শস্য উৎপাদন করতে দিত না। দাদনের টাকা নেওয়ার সময় শর্তসাপেক্ষে চুক্তিপত্রে টিপ সই দিতে হতো আর চুক্তি অনুযায়ী কাজ না করলে চাষির ওপর চালানো হতো অকথ্য অত্যাচার। ১৮৩০ খ্রিস্টাব্দে সরকার এক আইন জারি করেছিল যাতে নীলকররা আরও শক্তিশালী ও আরও বেপরোয়া হয়ে ওঠে। নীল চাষ করতে না চাইলে কৃষকদের ওপর বিভিন্নভাবে নির্যাতন চালানো হতো। যেসব কৃষক অত্যাচারের ভয়ে বাড়ি ছেড়ে পালিয়ে যেতেন, তাদের ভিটেমাটিতে নীল চাষ করা হত। কারও কারও গৃহ-বাড়ি আগুনে পুড়িয়ে দেওয়া হত। প্রতিটি নীলকুঠিতে ছিল কয়েদখানা। অত্যাচারের মাত্রা বেড়ে যাওয়ায় নীল চাষের বিরুদ্ধে চাষীরা ঐক্যবদ্ধ হতে শুরু করে এবং চারদিকে বিদ্রোহের সুত্রপাত ঘটে। মধ্যবিত্ত সমাজ কৃষকদের আকুন্ঠ সমর্থন দিয়েছিল। হরিশ্চন্দ্র মুখোপাধ্যায়, তার সংবাদপত্র "দি হিন্দু প্যাট্রিয়ট"-এ গরিব কৃষকদের দুর্দশার কথা তুলে ধরেন। এরপর, দীনবন্ধু মিত্র নিবন্ধ পাঠ করেন এবং নীল দর্পণ নাটকের মাধ্যমে পুঙ্খানুপুঙ্খভাবে তুলে ধরেন। নাটকটি ব্যাপক বিতর্কের সৃষ্টি করে।


title: নীল বিদ্রোহ

text: তৎকালীন নদীয়া, বর্তমানে বাংলাদেশের যশোর জেলায় চৌগাছায় সর্বপ্রথম বিদ্রোহ দেখা দেয় বিষ্ণুচরণ বিশ্বাস ও দিগম্বর বিশ্বাসের নেতৃত্বে। বিদ্রোহ দ্রুত বর্ধমান, বাঁকুড়া, বীরভূম মুর্শিদাবাদ পাবনা ও খুলনায় ছড়িয়ে পড়ে। কিছু নীলকরের বিচার করা হয় এবং ফাঁসি দেয়া হয়। কৃষকরা বহু নীলকুঠি ভেঙে মাটির সঙ্গে মিশিয়ে দেয়। নীলকরদের মাল বহনের যোগাযোগের রাস্তা বন্ধ হয়ে যায়। সশস্ত্র কৃষকরা সরকারি অফিস, থানা, স্থানীয় ম্যাজিস্ট্রেটের কাছারি প্রভৃতির ওপর আক্রমণ চালায়। এই বিদ্রোহে হিন্দু-মুসলমান কৃষকরা ধর্মবর্ণ নির্বিশেষে ঐক্যবদ্ধভাবে যোগ দিয়েছিল। নীল বিদ্রোহ কঠোরভাবে দমন করা হয়। ব্রিটিশ সরকারের ও কিছু জমিদারের সমর্থন নিয়ে পুলিশ এবং সামরিক বাহিনীর দিয়ে কিছু কৃষকের উপর অত্যাচার করা হয়। যদিও এই বিদ্রোহ ব্যাপক জনপ্রিয়তা পায়, যাতে প্রায় সমগ্র বাংলায় ছড়িয়ে পড়ে। নদীয়ার দিগম্বর ও বিষ্ণুচরন বিশ্বাস, পাবনার কাদের মোল্লা, মালদার রফিক মণ্ডল জনপ্রিয় নেতা ছিলেন। বিস্তীর্ণ এলাকা জুড়ে নীলকরদের ত্রাসের কারন ছিলেন আরেক বিদ্রোহী বিশ্বনাথ সর্দার। তিনি একাধিক নীলকুঠি আক্রমন করেছিলেন। নদীয়ার আসাননগরের কাছে তার ফাঁসি হয়। ঐতিহাসিক সুপ্রকাশ রায় বিশ্বনাথ সর্দারকে নীলবিদ্রোহের প্রথম শহীদ রূপে গন্য করেছেন। যদিও ইংরেজরা নীলবিদ্রোহী বিশ্বনাথকে "বিশে ডাকাত" হিসেবে চিত্রায়িত করে।


title: নীল বিদ্রোহ

text: ঐতিহাসিক যোগেশচন্দ্র বাগল এর বর্ণনা মতে কৃষকদের নীল বিদ্রোহের অহিংস আন্দোলন, সিপাহী বিদ্রোহের চেয়ে বেশী সফল হয়। বিদ্রোহের ঘটনার খবর ইংল্যান্ডে পৌঁছে যায়। এবং এটি নিয়ে পার্লামেন্টে প্রকাশিত হওয়ার দরুন চাঞ্চল্য সৃষ্টি হয়। ব্রিটিশ পার্লামেন্ট কৃষকদের দুরবস্থার বিষয় নিয়ে ইংরেজ শাসকদের কাছে কৈফিয়ত তলব করে এবং বিদ্রোহ ও অসন্তোষের কারণ অনুসন্ধানে একটি কমিটি গঠন করে। কমিটি সবকিছু তদন্ত করে নীল গাছের দাম বাড়িয়ে দেয় আর এতে লাভের পরিমাণ কমে গেলে নীলকররা কারখানাগুলো বিক্রয় করতে বাধ্য হয়। ১৮৯৫ খ্রিস্টাব্দে নীলের উৎপাদন কমে যাওয়ায় নীলকররা এই ব্যবসা বন্ধ করে দেয়।


title: নীল বিদ্রোহ

text: দীনবন্ধু মিত্র ১৮৫৯ সালে নীল বিদ্রোহ নিয়ে নীল দর্পণ নাটক রচনা করেন। মাইকেল মধুসূদন দত্ত এটি ইংরেজি ভাষায় অনুবাদ করেন এবং এটি প্রকাশ করেন রেভারেন্ড জেমস লং। এটা ইংল্যান্ডে অনেক মনোযোগ আকৃষ্ট করে, যেখানে তাদের দেশের মানুষের বর্বরতার তারা স্তব্ধ হয়ে যায়। কিন্তু এদেশে ব্রিটিশ সরকার পরিহাসমূলক বিচারের মাধ্যমে রেভারেন্ড লং- কে কারাদন্ড ও জরিমানার শাস্তি দেয়া হয়। কালীপ্রসন্ন সিংহ তার জরিমানার টাকা পরিশোধ করেন।


ইউনিভার্সিটি অব নর্থ ক্যারোলাইনা অ্যাট চ্যাপেল হিল (যেটি ইউএনসি, ইউএনসি-চ্যাপেল হিল) নামেও পরিচিত, নর্থ ক্যারোলাইনার চ্যাপেল হিলে অবস্থিত একটি পাবলিক বিশ্ববিদ্যালয়।


title: লাসা দাঙ্গা, ১৭৫০

text: লাসা দাঙ্গা তিব্বতের লাসা শহরে সংঘটিত একটি মাঞ্চু বিরোধী দাঙ্গা। এই দাঙ্গা ১৭৫০ খ্রিষ্টাব্দের ১১ই নভেম্বর শুরু হয় এবং বেশ কিছুদিন চলে। মাঞ্চু আম্বানদের দ্বারা 'গ্যুর-মেদ-র্নাম-র্গ্যাল () নামক তিব্বতের শাসকের হত্যাকাণ্ডের ফলশ্রুতিতে এই দাঙ্গার সূত্রপাত ঘটে। এই দাঙ্গায় দুইজন মাঞ্চু আম্বান ছাড়াও একান্নজন চীনা সৈনিক ও ৭৭ জন চীনা নাগরিককে তিব্বতী জনতারা হত্যা করে।


title: লাসা দাঙ্গা, ১৭৫০

text: ১৭৪৭ খ্রিষ্টাব্দে মধ্য তিব্বতের শাসক ফো-ল্হা-নাস-ব্সোদ-নাম্স-স্তোব্স-র্গ্যাস () মৃত্যুবরণ করলে তাঁর দ্বিতীয় পুত্র 'গ্যুর-মেদ-র্নাম-র্গ্যাল () তিব্বতের শাসনভার লাভ করেন। তিনি সপ্তম দলাই লামার সঙ্গে ভালো সম্পর্ক রাখতে উৎসাহী ছিলেন না এবং চিং সাম্রাজ্যের শত্রু দ্জুঙ্গার মোঙ্গলদের দিকে সন্ধি স্থাপনের চেষ্টা শুরু করেন। চিং সাম্রাজ্যের অনুগত হওয়ার কারণে তিনি 'গুর-মেদ-য়ে-শেস-ত্শে-ব্র্তান () নামক তাঁর জ্যৈষ্ঠ ভ্রাতাকেও হত্যা করেন বলে চীনারা দাবী করেন।


title: লাসা দাঙ্গা, ১৭৫০

text: তিব্বত শাসনের জন্য চিং সাম্রাজ্যের দুই উচ্চপদস্থ প্রতিনিধি ফুসিন ও লাব্দোন নামক দুই আম্বান 'গ্যুর-মেদ-র্নাম-র্গ্যালকে হত্যার ষড়যন্ত্র করেন। ১৭৫০ খ্রিষ্টাব্দের ১১ই নভেম্বর এই দুই আম্বান তাঁকে একটি সভার জন্য আমন্ত্রণ জানান। সেখানে ফুসিন তাঁকে পেছন থেকে চেপে ধরেন এবং লাব্দোন তাঁর বুকে তরোয়াল ঢুকিয়ে দেন। এই ঘটনা ব্লো-ব্জাং-ব্ক্রা-শিস () নামক এক কর্মচারী দেখতে পেয়ে যান। তিনি এই দুই হত্যাকারীদের থেকে লুকিয়ে কোনক্রমে পালিয়ে যেতে সক্ষম হন।


title: লাসা দাঙ্গা, ১৭৫০

text: ব্লো-ব্জাং-ব্ক্রা-শিস এই হত্যাকাণ্ডের খবর ছড়িয়ে দেন। অল্প সময়ের মধ্যে লাসা শহরের প্রায় এক হাজার সশস্ত্র নাগরিক আম্বানদের বাসস্থানের বাইরে সমবেত হয়। সপ্তম দলাই লামা তাঁর পক্ষ থেকে প্রথম র্বা-স্গ্রেং রিন-পো-ছে ঙ্গাগ-দ্বাং-ম্ছোগ-ল্দানের নেতৃত্বে একদল প্রতিনিধিকে জনতাদের শান্ত করতে পাঠান কিন্তু তাঁরা তা করতে ব্যর্থ হন। উত্তেজিত জনতা আম্বানদের বাসস্থান জ্বালিয়ে দেয়। লাব্দোন উত্তেজিত জনতার সাথে লড়তে গিয়ে মারা যান ও বহু অস্ত্রের আঘাতে আহত ফুসিন আত্মহত্যা করেন। আম্বানদের বাঁচাতে গিয়ে উনপঞ্চাশজন মাঞ্চু সৈনিক ও দুইজন অফিসারের মৃত্যু ঘটে। জনতা এরপর এই সৈন্যদের সম্পত্তি লুঠ করে। এই দাঙ্গায় সাতাত্তর জন চীনা নাগরিক মারা যান ও প্রায় ২০০ জন চীনা নাগরিক পোতালা প্রাসাদে আশ্রয় গ্রহণ করেন। এই দাঙ্গা খুব তাড়াতাড়ি বন্ধ হয়ে যায়। তিব্বতের প্রশাসনিক উচ্চপদস্থরা এই দাঙ্গাকে সমর্থন করেননি। ১৩ই নভেম্বর, সপ্তম দলাই লামা একটি নির্দেশিকা জারী করেন যেখানে সমস্ত তিব্বতীদের ব্লো-ব্জাং-ব্ক্রা-শিস ও তাঁর সমর্থকদের সাহায্য করার ওপর নিষেধাজ্ঞা জারী করা হয়। ২১শে নভেম্বর ব্লো-ব্জাং-ব্ক্রা-শিস ও তাঁর চৌদ্দজন সমর্থকদের গ্রেপ্তার করা হয়।


title: লাসা দাঙ্গা, ১৭৫০

text: এই দাঙ্গার উত্তরে চিং সম্রাট চিয়ানলোং (乾隆) শাঞ্জি ও সিচুয়ান থেকে যথাক্রমে ৮০০০ ও ৫০০০ সৈন্য প্রেরণ করেন। কিন্তু সপ্তম দলাই লামা কর্তৃক দাঙ্গা দমনের খবর পেয়ে মাত্র ৮০০ সৈন্যের একটি দল পাঠান। তাঁরা লাসা পৌছলে চীনা প্রতিনিধিদের হাতে বন্দীদের তুলে দেওয়া হয়। এরপর সামান্য জিজ্ঞাসাবাদের পর বন্দীদের মৃত্যুদণ্ড ঘোষণা করা হয়। ব্লো-ব্জাং-ব্ক্রা-শিস ও দাঙ্গার ছয়জন নেতাকে কেটে টুকরো টুকরো করে দেওয়া হয়, বাকি বন্দীদের মাথা কেটে দেওয়া হয় বা ফাঁসি দেওয়া হয়। এঁদের মাথাগুলি সর্বসমক্ষে ধাতব রডে টাঙ্গিয়ে দেওয়া হয়। বাকি নেতাদের সম্পত্তি কেড়ে নিয়ে নির্বাসিত করা হয়।


title: দর্শনের রূপরেখা

text: নিম্নলিখিত রূপরেখা একটি সংক্ষিপ্ত বিবরণ এবং দর্শনের সাময়িক নির্দেশিকা হিসেবে প্রদান করা হয়েছে:


title: দর্শনের রূপরেখা

text: দর্শন– অস্তিত্ব, জ্ঞান, মান, কারণ, মন, এবং ভাষা ইত্যাদি বিষয় সংক্রান্ত সাধারণ এবং মৌলিক সমস্যার গবেষণা।


title: দর্শনের রূপরেখা

text: দর্শনের মূল শাখাসমূহে রয়েছে:


title: দর্শনের রূপরেখা

text: দর্শনের শাখাগুলি দর্শনশাস্ত্রের বিভিন্ন ক্ষেত্রের ওপর বিভক্ত:


title: দর্শনের রূপরেখা

text: নীতিশাস্ত্র – হলো সঠিক,ভাল ও মূল্য নিয়ে পড়াশোনা।


title: দর্শনের রূপরেখা

text: জ্ঞানতত্ত্ব হল জ্ঞানের অধ্যয়ন।


title: দর্শনের রূপরেখা

text: Metaphysics – traditional branch of philosophy concerned with explaining the fundamental nature of being and the world that encompasses it. Metaphysics attempts to answer two basic questions in the broadest possible terms: "What is ultimately there?" and, "What is it like?"


title: দর্শনের রূপরেখা

text:
যুক্তিবিদ্যা – the systematic study of the form of valid inference and reason
পাশ্চাত্য দর্শন


title: দর্শনের রূপরেখা

text: প্রাচ্য দর্শন


title: দর্শনের রূপরেখা

text:
সমকালীন দর্শনদার্শনিক আন্দোলন
নন্দনতত্ত্ব


title: দর্শনের রূপরেখা

text: জ্ঞানতত্ত্ব


title: দর্শনের রূপরেখা

text: নীতিশাস্ত্র


title: দর্শনের রূপরেখা

text: যুক্তি


title: দর্শনের রূপরেখা

text: অধিবিদ্যা


title: দর্শনের রূপরেখা

text: রাজনৈতিক দর্শন


title: দর্শনের রূপরেখা

text: ভাষাদর্শন


title: দর্শনের রূপরেখা

text: মনের দর্শন


title: দর্শনের রূপরেখা

text: ধর্মের দর্শনবিজ্ঞানের দর্শন


title: ফুসিন

text: ফুসিন (মৃত্যু- ১১ই নভেম্বর, ১৭৫০) চিং রাজবংশের একজন আম্বান ছিলেন যিনি 'গ্যুর-মেদ-র্নাম-র্গ্যাল () নামক তিব্বতের শাসকের হত্যা করেন ও যার ফলশ্রুতিতে লাসায় দাঙ্গার সূত্রপাত ঘটে।


title: ফুসিন

text: ১৭৪৭ খ্রিষ্টাব্দে মধ্য তিব্বতের শাসক ফো-ল্হা-নাস-ব্সোদ-নাম্স-স্তোব্স-র্গ্যাস () মৃত্যুবরণ করলে তাঁর দ্বিতীয় পুত্র 'গ্যুর-মেদ-র্নাম-র্গ্যাল () তিব্বতের শাসনভার লাভ করেন। তিনি সপ্তম দলাই লামার সঙ্গে ভালো সম্পর্ক রাখতে উৎসাহী ছিলেন না এবং চিং সাম্রাজ্যের শত্রু দ্জুঙ্গার মোঙ্গলদের দিকে সন্ধি স্থাপনের চেষ্টা শুরু করেন। চিং সাম্রাজ্যের অনুগত হওয়ার কারণে তিনি তাঁর ভাইকেও হত্যা করেন। এই কারণে ফুসিন ও চিং রাজবংশের অপর একজন উচ্চপদস্থ আম্বান লাব্দোন 'গ্যুর-মেদ-র্নাম-র্গ্যালকে হত্যার ষড়যন্ত্র করেন। ১৭৫০ খ্রিষ্টাব্দের ১১ই নভেম্বর এই দুই আম্বান তাঁকে একটি সভার জন্য আমন্ত্রণ জানান। সেখানে ফুসিন তাঁকে পেছন থেকে চেপে ধরেন এবং লাব্দোন তাঁর বুকে তরোয়াল ঢুকিয়ে দেন। এই ঘটনা ব্লো-ব্জাং-ব্ক্রা-শিস () নামক এক কর্মচারী দেখতে পেয়ে যান। তিনি এই দুই হত্যাকারীদের থেকে লুকিয়ে কোনক্রমে পালিয়ে যেতে সক্ষম হন।


title: ফুসিন

text: ব্লো-ব্জাং-ব্ক্রা-শিস এই হত্যাকাণ্ডের খবর ছড়িয়ে দেন। অল্প সময়ের মধ্যে লাসা শহরের প্রায় এক হাজার সশস্ত্র নাগরিক আম্বানদের বাসস্থানের বাইরে সমবেত হয়। সপ্তম দলাই লামা তাঁর পক্ষ থেকে প্রথম র্বা-স্গ্রেং রিন-পো-ছে ঙ্গাগ-দ্বাং-ম্ছোগ-ল্দানের নেতৃত্বে একদল প্রতিনিধিকে জনতাদের শান্ত করতে পাঠান কিন্তু তাঁরা তা করতে ব্যর্থ হন। উত্তেজিত জনতা আম্বানদের বাসস্থান জ্বালিয়ে দেয়। লাব্দোন উত্তেজিত জনতার সাথে লড়তে গিয়ে মারা যান ও বহু অস্ত্রের আঘাতে আহত ফুসিন আত্মহত্যা করেন। আম্বানদের বাঁচাতে গিয়ে উনপঞ্চাশজন মাঞ্চু সৈনিক ও দুইজন অফিসারের মৃত্যু ঘটে।


title: লাব্দোন

text: লাব্দোন (মৃত্যু- ১১ই নভেম্বর, ১৭৫০) চিং রাজবংশের একজন আম্বান ছিলেন যিনি 'গ্যুর-মেদ-র্নাম-র্গ্যাল () নামক তিব্বতের শাসকের হত্যা করেন ও যার ফলশ্রুতিতে লাসায় দাঙ্গার সূত্রপাত ঘটে।


title: লাব্দোন


title: লাব্দোন


title: বোয়েতা ডিপেনার

text: হেনড্রিক হিউম্যান ডিপেনার (; জন্ম: ১৪ জুন, ১৯৭৭) কেপ প্রদেশের কিম্বার্লিতে জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। সচরাচর তিনি বোয়েতা ডিপেনার নামে পরিচিত। দক্ষিণ আফ্রিকা ক্রিকেট দলের হয়ে টেস্ট ও একদিনের আন্তর্জাতিকে অংশ নিয়েছেন। এছাড়াও, এসিএ আফ্রিকান একাদশ একদিনের আন্তর্জাতিক ক্রিকেট দলেও খেলেছেন তিনি। প্রধানতঃ বিশেষজ্ঞ ব্যাটসম্যান হিসেবেই দলে ভূমিকা ছিল তার। টেস্ট ক্রিকেটে শুরু থেকে সপ্তম স্থান পর্যন্ত বিভিন্ন অবস্থানে ব্যাটিংয়ে নেমেছেন। এছাড়াও, দলের প্রয়োজনে মাঝেমাঝে ডানহাতে অফ ব্রেক বোলিং করেছেন।


title: বোয়েতা ডিপেনার

text: সেপ্টেম্বর, ১৯৯৯ সালে তার আন্তর্জাতিক ক্রিকেটে অভিষেক ঘটে। কেনিয়ায় অনুষ্ঠিত এলজি কাপে দক্ষিণ আফ্রিকার বিপক্ষে উদ্বোধনী খেলোয়াড়রূপে মাঠে নামেন ডিপেনার। অক্টোবরে জিম্বাবুয়ে দলের বিপক্ষে দুই টেস্টের সিরিজে অংশ নিয়ে চার ইনিংসে মাত্র ৫৬ রান সংগ্রহ করেছিলেন তিনি।


title: বোয়েতা ডিপেনার

text: জানুয়ারি, ২০০৮ সালে ব্যক্তিগত জীবনকে প্রাধান্য দিয়ে মাত্র ৩০ বছর বয়সে আন্তর্জাতিক ক্রিকেট অঙ্গন থেকে অবসর নেন। দক্ষিণ আফ্রিকার পক্ষে একদিনের আন্তর্জাতিকে তিনি ৪২.২৩ গড়ে রান সংগ্রহ করেছিলেন।


title: মুহাম্মদ নাসিরুদ্দীন আল-আলবানী

text: মুহাম্মদ নাসিরুদ্দিন আল-আলবানী ছিলেন বিংশ শতাব্দীর একজন আলবেনীয় ইসলামী চিন্তাবিদ, যিনি হাদীস ও ফিকহ শাস্ত্রের ক্ষেত্রে বিশেষ অবদান রেখেছেন। তিনি পেশাগতভাবে একজন ঘড়ি মেরামতকারী ছিলেন এবং এর পাশাপাশি তিনি ছিলেন একজন প্রামাণ্য লেখক ও বক্তা। তিনিই প্রথম সালাফি শব্দটিকে একটি শ্রেণীগত প্রতীক হিসেবে ব্যবহার করেছিলেন।


title: মুহাম্মদ নাসিরুদ্দীন আল-আলবানী

text: তিনি প্রধানত হাদীস এবং বিজ্ঞান এর ক্ষেত্রে তার ১০০ এর উপরে কাজ করেছেন এবং এর মধ্যে রয়েছে:


title: মিশারি রশিদ আল-আফাসি

text:
শাইখ মিশারী বিন রশিদ আল-আফাসি (;  জন্ম: কুয়েত সেপ্টেম্বর ৫, ১৯৭৬) হলেন একজন কুয়েতি নাগরিক, একজন ক্বারী ও একজন মুনশিদ বা নাশিদ শিল্পী।
তিনি ২০১২ সালে শ্রোতাদের ভোটে About.com শ্রেষ্ঠ কোরান তিলাওয়াতকারী সম্মানে ভূষিত হন।


title: হাজিগঞ্জ দুর্গ

text: হাজীগঞ্জ দুর্গ মুঘল আমলে নির্মিত একটি জল দুর্গ। এটি বাংলাদেশের নারায়ণগঞ্জ জেলার হাজীগঞ্জ এলাকায় শীতলক্ষ্যা নদীর পশ্চিম তীরে অবস্থিত। এটি খিজিরপুর দুর্গ নামেও পরিচিত। ঢাকা শহর কে রক্ষা করতে সপ্তদশ শতকের আগে পরে যে তিনটি জল দুর্গকে নিয়ে ত্রিভূজ জল দুর্গ বা ট্রায়াঙ্গল অব ওয়াটার ফোর্ট গড়ে তোলা হয়েছিল তারই একটি হলো এই হাজীগঞ্জ দুর্গ; সম্ভবত মুঘল সুবাদার ইসলাম খান কর্তৃক ঢাকায় মুঘল রাজধানী স্থাপনের অব্যবহিত পরে নদীপথে মগ ও পর্তুগীজ জলদস্যুদের আক্রমণ প্রতিহত করার উদ্দেশ্যে দুর্গটি নির্মিত হয়। দুর্গটি রাজধানী ঢাকা থেকে ১৪.৬৮ কিঃমিঃ দূরে অবস্থিত।


title: দন্তিদূর্গ

text: দন্তিদূর্গ (৭৩৫–৭৫৬ খ্রিস্টাব্দ) ছিলেন মান্যখেতের রাষ্ট্রকূট সাম্রাজ্যের প্রতিষ্ঠাতা। তিনি দন্তিবর্মণ বা দ্বিতীয় দন্তিদূর্গ নামেও পরিচিত। কর্ণাটকের গুলবর্গা অঞ্চলে তাঁর রাজধানী ছিল। তিনি তাঁর কাকা প্রথম কৃষ্ণের পর সিংহাসনে বসেন এবং সমগ্র কর্ণাটক অঞ্চল নিজের অধিকারে আনেন।


title: দন্তিদূর্গ

text: দন্তিদূর্গের ইলোরা শিলালিপি থেকে জানা যায় যে, তিনি ৭৫৩ খ্রিস্টাব্দে চালুক্যদের পরাজিত করে "রাজাধিরাজ" ও "পরমেশ্বর" উপাধি গ্রহণ করেছিলেন। শিলালিপি অনুসারে, তিনি দ্বিতীয় ইন্দ্রের পুত্র। সামানগড় শিলালিপি (বর্তমান মহারাষ্ট্রের কোলাপুর জেলায়) অনুসারে, তাঁর মা ছিলেন গুজরাতের চালুক্য রাজকুমারী ভবনঙ্গা। উক্ত শিলালিপি থেকেই জানা যায় যে, তিনি বাদামি চালুক্যদের অপ্রতিরোধ্য "কর্ণাট-বাল"কে পরাজিত করেন। এরপর তিনি মধ্য ভারতের লত (গুজরাত), মালওয়া, তঙ্কা, কলিঙ্গ ও শেষ (নাগ) রাজাদের পরাজিত করেন এবং একাধিক যজ্ঞ করান। যদিও তিনি চালুক্য সাম্রাজ্য দখল করেছিলেন, তবু ৭৫৭ খ্রিস্টাব্দের বেক্কালেরি শিলালিপি থেকে জানা যায় ৭৫৭ খ্রিস্টাব্দে তাঁর দক্ষিণ প্রদেশগুলিতে চালুক্য সম্রাট দ্বিতীয় কীর্তিবর্মণের নিয়ন্ত্রণ থেকে যায়। দন্তিদূর্গের কন্যা কাঞ্চীর পল্লব রাজা দ্বিতীয় নন্দীবর্মণকে বিবাহ করেন। দন্তিদূর্গ চালুক্যদের বিরুদ্ধে কাঞ্চী পুনরুদ্ধারের যুদ্ধে নন্দীবর্মণকে সাহায্য করেছিলেন।


title: প্রথম কৃষ্ণ

text: প্রথম কৃষ্ণ (৭৫৬–৭৭৪ খ্রিস্টাব্দ) ছিলেন দন্তিদূর্গের কাকা। তিনি ৭৫৭ খ্রিস্টাব্দে শেষ বাদামি চালুক্য সম্রাট দ্বিতীয় কীর্তিবর্মণকে পরাজিত করে রাষ্ট্রকূট সাম্রাজ্যের শাসনভার গ্রহণ করেন। ৮০৭ খ্রিস্টাব্দে তৃতীয় গোবিন্দের তাম্রলিপি ও গুজরাতের রাষ্ট্রকূট সম্রাট কর্কের বরোদার শিলালিপি থেকে এই তথ্য জানা যায়। তিনি কান্নেরা বা কান্নেশ্বর নামে পরিচিত ছিলেন এবং "অকালবর্ষ", "শুবতুঙ্গ", "পৃথিবীবল্লভ" ও "শ্রীবল্লভ" উপাধি গ্রহণ করেছিলেন। তিনি বিশিষ্ট জৈন ন্যায়বিদ ও "রাজবর্তিকা" গ্রন্থের রচয়িতা অকলঙ্ক ভট্টের পৃষ্ঠপোষক ছিলেন।


title: প্রথম কৃষ্ণ

text: কোনো কোনো ঐতিহাসিকের মতে, প্রথম কৃষ্ণ তাঁর ভাইপো দন্তিদূর্গের থেকে অন্যায়ভাবে সাম্রাজ্য আত্মসাৎ করেন। তবে অন্য ঐতিহাসিকরা এই কথা স্বীকার করেন না। কারণ, তাঁদের মতে কবি ও নবসারির তাম্রলিপিতে "দন্তিদূর্গের মৃত্যু" কথাটি লেখা আছে এবং প্রথম কৃষ্ণ সম্ভবত দন্তিদূর্গের মৃত্যুর পরই সিংহাসনে বসেছিলেন। যদিও বরোদা শিলালিপি থেকে অনুমিত হয়, সিংহাসনে বসার আগে প্রথম কৃষ্ণকে সিংহাসনের অন্যান্য দাবিদারদের পরাস্ত করতে হয়েছিল। এঁদের মধ্যে সম্ভবত একজন রাষ্ট্রকূট রাজপুত্র বা দন্তিদূর্গের এক পুত্র ছিলেন।


title: প্রথম কৃষ্ণ

text: প্রথম কৃষ্ণ পশ্চিম গঙ্গ সম্রাট শ্রীপুরুষের বিরুদ্ধে যুদ্ধ করে গঙ্গবাদী (বর্তমান দক্ষিণ কর্ণাটক) ও শৈলহর (দক্ষিণ কোঙ্কণ) অঞ্চল দখল করে নেন। তিনি পূর্ব চালুক্য সম্রাট চতুর্থ বিষ্ণুবর্ধনকে পরাজিত করেন। ৭৭০ খ্রিস্টাব্দের অলস শিলালিপি অনুসারে, ইলোরার কৈলাশনাথ মন্দির তাঁর আমলে নির্মিতে হয়। তিনি ১৮টি শিব মন্দির তৈরি করেন। তাঁর ১৮০০ মুদ্রা সম্প্রতি পাওয়া গিয়েছে। এগুলিতে "পরম মহেশ্বর" কথাটি থেকে অনুমিত হয় তিনি সম্ভবত গোঁড়া শৈব ছিলেন। তাঁর মৃত্যুর পর তাঁর জ্যেষ্ঠ পুত্র দ্বিতীয় গোবিন্দ সিংহাসনে বসেন।


title: গিয়ের্মো ওচোয়া

text: ফ্রান্সিস্কো গিয়ের্মো "মেমো" ওচোয়া মাগানিয়া (জন্ম ১৩ জুলাই ১৯৮৫) একজন মেক্সিকান গোলরক্ষক যিনি মেক্সিকো জাতীয় দলের হয়ে খেলেন। তিনি বর্তমানে একজন ফ্রি এজেন্ট এবং সর্বশেষ খেলেছেন ফরাসি ক্লাব আজাক্সিওর হয়ে।


title: গিয়ের্মো ওচোয়া

text: ২০০৪ সালে আমেরিকায় ওচোয়ার অভিষেক হয় মন্তেরেই এর বিপক্ষে। তিনি তার প্রথম লীগ শিরোপা জিতেন ২০০৫ সালে এবং তিনি ২০১১ সাল পর্যন্ত ক্লাবের প্রধান গোলরক্ষক ছিলেন। এসময় তিনি আমেরিকার হয়ে ২০০ এরও অধিক খেলায় মাঠে নামেন। ২০১১ সালের গ্রীষ্মে তিনি ফরাসি ক্লাব আজাক্সিওতে যোগ দেন। ২০১৪ সাল পর্যন্ত তিনি ক্লাবটিতে মোট তিন মৌসুম কাটান।


title: গিয়ের্মো ওচোয়া

text: ২০০৫ সালে হাঙ্গেরির বিপক্ষে খেলায় মেক্সিকো জাতীয় দলে ওচোয়ার অভিষেক হয়। ঐ খেলায় তারা ২-০ গোলে জয় লাভ করে। ওচোয়া ২০১৪ ফিফা বিশ্বকাপে মেক্সিকোর প্রধান গোলরক্ষক ছিলেন এবং তিনি দুইটি খেলায় ম্যাচসেরার খেতাবও অর্জন করেন। ২০০৯ কনকাকাফ গোল্ড কাপেও তিনি মেক্সিকোর প্রধান গোলরক্ষক ছিলেন এবং সেবার তারা চ্যাম্পিয়ন হন। এছাড়া তিনি ২০০৬ ও ২০১০ বিশ্বকাপ এবং ২০০৭ কনকাকাফ গোল্ড কাপে মেক্সিকো দলে ছিলেন। অবশ্য তিনি ২০১১ কনকাকাফ গোল্ড কাপেও মেক্সিকো দলে ছিলেন, কিন্তু মাদক পরীক্ষায় ধরা পড়ায় প্রতিযোগিতা থেকে বহিস্কার হন।


title: ফো-ল্হা-নাস-ব্সোদ-নাম্স-স্তোব্স-র্গ্যাস

text: ফো-ল্হা-নাস-ব্সোদ-নাম্স-স্তোব্স-র্গ্যাস (), (১৬৮৯ – ১২ই মার্চ, ১৭৪৭) তিব্বতের একজন রাজপ্রতিনিধি ছিলেন। ১৭২৮ থেকে ১৭৪৭ খ্রিষ্টাব্দের মধ্যবর্তী সময়কালে তিনি প্রকৃতপক্ষে মধ্য তিব্বতের শাসক ছিলেন। তিনি একজন দক্ষ রাজনীতিক ও অভিজ্ঞ সেনানায়ক ছিলেন। অষ্টাদশ শতাব্দীর প্রথমার্ধে ল্হাজাং খানের শাসনকাল, মঙ্গোল আক্রমণ ও গৃহযুদ্ধের পর তিনি অশান্ত তিব্বতে প্রায় দুই দশকের একটি সংগঠিত সরকার তৈরী করে শান্তি ফিরিয়ে আনেন।


title: ফো-ল্হা-নাস-ব্সোদ-নাম্স-স্তোব্স-র্গ্যাস

text: ফো-ল্হা-নাস-ব্সোদ-নাম্স-স্তোব্স-র্গ্যাসের পিতা পে-মা-র্গ্যাল-পো () একজন অভিজ্ঞ সৈনিক ছিলেন, যিনি ১৬৭৯ থেকে ১৬৮৪ খ্রিষ্টাব্দের মধ্যে লাদাখ, ভূটান ও নেপালের বিরুদ্ধে যুদ্ধে অংশগ্রহণ করেছিলেন। তাঁর মাতার নাম ছিল স্গ্রোল-মা-বু-খ্রিদ ()। তাঁর পিতামহ আ-গ্সুম () কোশোত মোঙ্গোল নেতা দলাই খানের অধীনে কাজ করায় ফো-ল্হা নামক স্থানে জমিদারী লাভ করেন। শৈশবাবস্থায় ফো-ল্হা-নাস-ব্সোদ-নাম্স-স্তোব্স-র্গ্যাস এই স্থানে বড় হয়ে ওঠেন।


title: ফো-ল্হা-নাস-ব্সোদ-নাম্স-স্তোব্স-র্গ্যাস

text: ১৭০৭ খ্রিষ্টাব্দে বিবাহের পর ফো-ল্হা-নাস-ব্সোদ-নাম্স-স্তোব্স-র্গ্যাস লাসা যাত্রা করে কোশোত মঙ্গোল নেতা ল্হাজাং খানের শাসনাধীনে অর্থমন্ত্রকে কাজ করেন। কয়েক বছর পরে তিনি বিচারকের দায়িত্ব লাভ করেন। ১৭১৪ খ্রিষ্টাব্দে তিনি ভূটানের বিরুদ্ধে একটি সফল সামরিক অভিযান পরিচালনা করেন। ১৭১৭ খ্রিষ্টাব্দে দ্জুঙ্গার মঙ্গোল সেনাবাহিনী তিব্বত আক্রমণ করলে তিনি লাসা শহরের প্রতিরক্ষা ব্যবস্থার দায়িত্ব নেন। যুদ্ধে ল্হাজাং খানের মৃত্যু হলে তাঁর সমর্থক হিসেবে পরিচিত ফো-ল্হা-নাস-ব্সোদ-নাম্স-স্তোব্স-র্গ্যাসকে লাসা শহরের রাস্তায় উলঙ্গ অবস্থায় ঘোরানো হয় ও গ্রেপ্তার করা হয়। পরবর্তীকালে স্তাগ-র্ত্সে-পা-ল্হা-র্গ্যাল-রাব-ব্র্তান () নামক এক রাজপ্রতিনিধির সাহায্যে তিনি মুক্তিলাভ করেন। ১৭২০ খ্রিষ্টাব্দে চিং সাম্রাজ্যের সেনাবাহিনী তিব্বত আক্রমণ করে দ্জুঙ্গার মঙ্গোল সেনাবাহিনীকে পরাজিত করতে সক্ষম হয়।


title: ফো-ল্হা-নাস-ব্সোদ-নাম্স-স্তোব্স-র্গ্যাস

text: তিব্বত শাসনের উদ্দেশ্যে চিং সম্রাট সাম্রাজ্যের প্রতিনিধি হিসেবে একজন উচ্চপদস্থ আধিকারিক নিয়োগ করেন। তিব্বত শাসনের উদ্দেশ্যে খাং-ছেন-নাস-ব্সোদ-নাম্স-র্গ্যাল-পো (), ঙ্গা-ফোদ-র্দো-র্জে-র্গ্যাল-পো (), লুম-পা-বা-ব্ক্রা-শিস-র্গ্যাল-পো (), স্ব্যার-রা-বা-ব্লো-গ্রোস-র্গ্যাল-পো () এবং ফো-ল্হা-নাস-ব্সোদ-নাম্স-স্তোব্স-র্গ্যাস এই পাঁচজন তিব্বতী অভিজাতের ওপর সমস্ত ক্ষমতা অর্পণ করা হয়। সপ্তম দলাই লামার পিতা ব্সোদ-নাম্স-দার-র্গ্যাস () এই ক্ষমতার কেন্দ্রে সামিল হয়ে পড়েন। ১৭২৭ খ্রিষ্টাব্দে ঙ্গা-ফোদ-র্দো-র্জে-র্গ্যাল-পো, লুম-পা-বা-ব্ক্রা-শিস-র্গ্যাল-পো, স্ব্যার-রা-বা-ব্লো-গ্রোস-র্গ্যাল-পো এই তিন অভিজাত ব্সোদ-নাম্স-দার-র্গ্যাসের সাথে মিলিত ভাবে ষড়যন্ত্র করে খাং-ছেন-নাস-ব্সোদ-নাম্স-র্গ্যাল-পোকে সপরিবারে হত্যা করেন। এই সময় ফো-ল্হা-নাস-ব্সোদ-নাম্স-স্তোব্স-র্গ্যাস লাসা শহরে না থাকায় তাঁরা তাঁর বিরুদ্ধে তিনশত সৈন্যের এক সেনাবাহিনী প্রেরণ করেন, কিন্তু এই অভিযান ব্যর্থ হয়। ফো-ল্হা-নাস-ব্সোদ-নাম্স-স্তোব্স-র্গ্যাস চিং সাম্রাজ্যের সাহায্য চেয়ে পাঠান। ছয় মাস ধরে যুদ্ধের পর ঙ্গা-ফোদ-র্দো-র্জে-র্গ্যাল-পো পরাজিত হন। ফো-ল্হা-নাস-ব্সোদ-নাম্স-স্তোব্স-র্গ্যাস এরপর ৯০০০ সৈন্যের নেতৃত্ব দিয়ে লাসা অধিকার করেন ও পোতালা প্রাসাদ অবরোধ করেন। ১৭২৮ খ্রিষ্টাব্দের ৫ই জুলাই তিনি তাঁর বিপক্ষদের বন্দী করেন ও ৪ঠা সেপ্টেম্বর চিং সাম্রাজ্যের সেনাবাহিনী লাসা প্রবেশ করলে গৃহযুদ্ধের অবসান ঘটে।


title: ফো-ল্হা-নাস-ব্সোদ-নাম্স-স্তোব্স-র্গ্যাস

text: গৃহযুদ্ধের অবসান হলে চিং সম্রাট ফো-ল্হা-নাস-ব্সোদ-নাম্স-স্তোব্স-র্গ্যাসকে মধ্য তিব্বতের শাসনভারের দায়িত্ব প্রদান করেন। তাঁর অধীনে স্রিদ-গ্চোদ-ত্শে-ব্রতান () এবং ত্শে-রিং-দ্বাং-র্গ্যাল () নামক দুই মন্ত্রী প্রশাসনিক কাজে তাঁকে সাহায্য করতেন। এছাড়াও চিং সম্রাট সাম্রাজ্যের প্রতিনিধি হিসেবে ছিলেন দুইজন উচ্চপদস্থ আধিকারিক বা আম্বান। ক্ষমতা লাভের পর ফো-ল্হা-নাস-ব্সোদ-নাম্স-স্তোব্স-র্গ্যাস সপ্তম দলাই লামাকে লাসা থেকে নির্বাসিত করে খাম্স অঞ্চলের পূর্বপ্রান্তে ম্গার-থার () নামক এক নব্য প্রতিষ্ঠিত বৌদ্ধবিহারে পাঠিয়ে দেন, কারণ গৃহযুদ্ধে সপ্তম দলাই লামার পিতা ব্সোদ-নাম্স-দার-র্গ্যাস চিং বিরোধী কার্যকলাপে লিপ্ত ছিলেন। ১৭৩৯ খ্রিষ্টাব্দের মধ্যে ফো-ল্হা-নাস-ব্সোদ-নাম্স-স্তোব্স-র্গ্যাস বস্তুতপক্ষে একজন স্বাধীন শাসক হিসেবে রাজত্ব করেন। তাঁর শাসনকাল ছিল শান্তিপূর্ণ, সমৃদ্ধ ও স্থিতিশীল। তাঁর পনেরো হাজার পদাতিক সৈন্য ও দশ হাজার অশ্বারোহী বাহিনী তিব্বতের নিরাপত্তা সুনিশ্চিত করেছিল। তাঁর শাসনকালে অশ্চিম থেকে পূর্ব তিব্বত পর্যন্ত বিস্তৃত একটি সংগঠিত ডাকব্যবস্থা গড়ে ওঠে।


title: মেহের জেইন

text: মেহের জেইন ( ; জন্ম ১৬ জুলাই ১৯৮১ ত্রিপোলি, লেবানন) হলেন একজন লেবানন বংশোদ্ভুত মুসলিম সুইডিশ রক এ্যান্ড বোল্ড গায়ক, গীতিকার এবং সঙ্গীত নির্মাতা। ২০০৯ সালে তিনি তার প্রথম অ্যালবাম থ্যাংক ইউ আল্লাহ প্রকাশ করেন যেটি আন্তর্জাতিক অঙ্গনে সফলতা পায়। এরপর ২০১২ এর ২ এপ্রিল তিনি ফরগিভ মি শিরোনামে তার পরবর্তী ও দ্বিতীয় অ্যালবাম প্রকাশ করেন।


title: মেহের জেইন

text: "একা এবং দ্বৈত"


title: মেহের জেইন

text: "লাভ উইল প্রিভিল"


title: মেহের জেইন

text: "রমাদান"


title: মেহের জেইন

text: "রমাদান - শুধুমাত্র কণ্ঠ"


title: আফ্রিকান একাদশ একদিনের আন্তর্জাতিক ক্রিকেটারদের তালিকা

text: একদিনের আন্তর্জাতিক বা ওডিআই আন্তর্জাতিক ক্রিকেট কাউন্সিলের ওডিআই মর্যাদাপ্রাপ্ত দুইটি দলের মধ্যকার আন্তর্জাতিক ক্রিকেট খেলা। টেস্ট ক্রিকেটের সাথে একদিনের আন্তর্জাতিকের প্রধান পার্থক্য হচ্ছে - নির্দিষ্ট ওভার সংখ্যা ও প্রত্যেক দলের একটি মাত্র ইনিংস থাকে।


text: প্রধানতঃ তহবিল সংগ্রহের উদ্দেশ্যে আফ্রিকান ক্রিকেট সংস্থা ও এশিয়ান ক্রিকেট কাউন্সিলের যৌথ উদ্যোগে আফ্রো-এশিয়া কাপের উদ্ভব ঘটে। ২০০৫ সালে আফ্রো-এশিয়া কাপের আয়োজনের পর ২০০৭ সালে দ্বিতীয়বারের মতো এ প্রতিযোগিতাটি অণুষ্ঠিত হয়। আফ্রিকা একাদশের হয়ে অংশগ্রহণকারী ও প্রথম ক্যাপ পরিধানকারী খেলোয়াড় তালিকায় ক্রমানুযায়ী স্থান পেয়েছেন। কোন কারণে একাধিক খেলোয়াড় একই খেলায় তার প্রথম ক্যাপ পরিধান করলে তার পারিবারিক নামকে প্রাধান্য দেয়া হয়েছে। প্রত্যেক খেলোয়াড়ই স্ব-স্ব জাতীয় দলের প্রতিনিধিত্ব করলেও কেবলমাত্র এসিএ আফ্রিকা একাদশের হয়ে খেলাগুলোই রেকর্ড আকারে উল্লেখ করা হয়েছে।


title: খাং-ছেন-নাস-ব্সোদ-নাম্স-র্গ্যাল-পো

text: খাং-ছেন-নাস-ব্সোদ-নাম্স-র্গ্যাল-পো (), (মৃত্যু- ৫ই আগস্ট, ১৭২৭) তিব্বতের একজন রাজপ্রতিনিধি ছিলেন। তিনি ১৭২১ থেকে ১৭২৭ খিষ্টাব্দে পাঁচজন তিব্বতী অভিজাতদের নিয়ে গঠিত মন্ত্রীপরিষদের নেতৃত্ব প্রদান করেন। ১৭২৭ খিষ্টাব্দে তাঁকে হত্যা করা হলে তিব্বতে এক বছর ব্যাপী গৃহযুদ্ধ শুরু হয়।


title: খাং-ছেন-নাস-ব্সোদ-নাম্স-র্গ্যাল-পো

text: খাং-ছেন-নাস-ব্সোদ-নাম্স-র্গ্যাল-পো কোশোত মঙ্গোল নেতা ল্হাজাং খানের শাসনাধীনে ১৭১৫ খ্রিষ্টাব্দে ম্ঙ্গা'-রিস () অঞ্চলের শাসনকর্তা নিযুক্ত হন। ১৭১৭ খ্রিষ্টাব্দে দ্জুঙ্গার মঙ্গোল সেনাবাহিনী তিব্বত আক্রমণ করলে তিনি পশ্চিম তিব্বত অঞ্চলে প্রতিরক্ষামূলক সামরিক কাজে যুক্ত হন। যুদ্ধে দ্জুঙ্গার মঙ্গোলদের জয়লাভের পর তিনি ম্ঙ্গা'-রিস অঞ্চলে থেকে তাঁদের বিরুদ্ধে বেশ কিছু অভিযানে সাফল্য লাভ করেন।


title: খাং-ছেন-নাস-ব্সোদ-নাম্স-র্গ্যাল-পো

text: ১৭২০ খ্রিষ্টাব্দে চিং সাম্রাজ্যের সেনাবাহিনী তিব্বত আক্রমণ করে দ্জুঙ্গার মঙ্গোল সেনাবাহিনীকে পরাজিত করতে সক্ষম হয়। তিব্বত শাসনের উদ্দেশ্যে চিং সম্রাট সাম্রাজ্যের প্রতিনিধি হিসেবে একজন উচ্চপদস্থ আধিকারিক নিয়োগ করেন। তিব্বত শাসনের উদ্দেশ্যে খাং-ছেন-নাস-ব্সোদ-নাম্স-র্গ্যাল-পোর নেতৃত্বে ঙ্গা-ফোদ-র্দো-র্জে-র্গ্যাল-পো (), লুম-পা-বা-ব্ক্রা-শিস-র্গ্যাল-পো (), স্ব্যার-রা-বা-ব্লো-গ্রোস-র্গ্যাল-পো () এবং ফো-ল্হা-নাস-ব্সোদ-নাম্স-স্তোব্স-র্গ্যাস () এই পাঁচজন তিব্বতী অভিজাতকে নিয়ে মন্ত্রীপরিষদ গঠন করে তাঁদের ওপর সমস্ত ক্ষমতা অর্পণ করা হয়। কিন্তু খাং-ছেন-নাস-ব্সোদ-নাম্স-র্গ্যাল-পো লাসা শহরে অধিকাংশ সময়ে অনুপস্থিত থাকায় এই নবগঠিত সরকারের কাজের গতি বাধাপ্রাপ্ত হতে থাকে। ১৭২৩ খ্রিষ্টাব্দে তিনি নেপাল সীমান্তে মুস্তাং ও জুমলা রাজ্যের মধ্যে অভ্যন্তরীণ বিরোধে মুস্তাং রাজ্যের পক্ষে সৈন্যসমাবেশ করে তিনি কাগবেণী দূর্গ অবরোধ করেন। ১৭২৫ খ্রিষ্টাব্দে চিং সম্রাটের নির্দেশে লাসা শহরে যান। ১৭২৬ খ্রিষ্টাব্দে তিনি সম্রাটের আদেশে র্ন্যিং-মা ধর্মসম্প্রদায়ের বিরুদ্ধে পদক্ষেপ গ্রহণ করেন, যার ফলে তিব্বতী জনগণ ও মন্ত্রীপরিষদের সদস্যদের নিকট তাঁর জনপ্রিয়তা নষ্ট হয়।


title: খাং-ছেন-নাস-ব্সোদ-নাম্স-র্গ্যাল-পো

text: ঙ্গা-ফোদ-র্দো-র্জে-র্গ্যাল-পো (), লুম-পা-বা-ব্ক্রা-শিস-র্গ্যাল-পো (), স্ব্যার-রা-বা-ব্লো-গ্রোস-র্গ্যাল-পো ) এই তিন অভিজাত মন্ত্রীপরিষদের সদস্য এবং সপ্তম দলাই লামার পিতা ব্সোদ-নাম্স-দার-র্গ্যাস () মিলিত ভাবে খাং-ছেন-নাস-ব্সোদ-নাম্স-র্গ্যাল-পোকে হত্যার ষড়যন্ত্র করেন। ১৭২৭ খ্রিষ্টাব্দের ৫ই আগস্ট একটি বৈঠকে তাঁরা তাঁকে ধারালো অস্ত্র দিয়ে কুপিয়ে আঘাত করে হত্যা করেন। তাঁর সমর্থকদের হত্যা বা গ্রেপ্তার করা হয়। তাঁর স্ত্রী ও কন্যাকে প্রথমে গ্রেপ্তার করে পরে হত্যা করা হয়। খাং-ছেন-নাস-ব্সোদ-নাম্স-র্গ্যাল-পোর সমর্থক হিসেবে পরিচিত মন্ত্রীপরিষদের অপর এক সদস্য ফো-ল্হা-নাস-ব্সোদ-নাম্স-স্তোব্স-র্গ্যাসের বিরুদ্ধে তিনশত সৈন্যের এক দলকে প্রেরণ করা হয় কিন্তু তাঁরা ব্যর্থ হয়। ফো-ল্হা-নাস-ব্সোদ-নাম্স-স্তোব্স-র্গ্যাসের সঙ্গে হত্যকারীদের প্রায় এক বছর ব্যাপী লড়াইয়ে গৃহযুদ্ধ শুরু হয়। এই যুদ্ধে ফো-ল্হা-নাস-ব্সোদ-নাম্স-স্তোব্স-র্গ্যাস বিজয়ী হন।


title: এশিয়ার সার্বভৌম রাষ্ট্রসমূহের তালিকা

text:
এশিয়া মহাদেশে ৪৯টি সার্বভৌম দেশ আছে। সার্বভৌম দেশ বলতে কোন দেশ বা রাষ্ট্রের নিজের অভ্যন্তরীন এবং অন্যান্য রাষ্ট্রের সঙ্গে সম্পর্ক নির্ধারণের সার্বভৌম ক্ষমতা আছে।
প্রত্যেক দেশ জাতিসংঘের সদস্য, ফিলিস্তিন ছাড়া। ফিলিস্তিন বর্তমানে পর্যবেক্ষক রাষ্ট্র।


স্তাগ-র্ত্সে-পা-ল্হা-র্গ্যাল-রাব-ব্র্তান (), (মৃত্যু – ১৭২০) ১৭১৭ থেকে ১৭২০ খ্রিষ্টাব্দের মধ্যে দ্জুঙ্গার মঙ্গোলদের শাসনের সময় তিব্বতের একজন রাজপ্রতিনিধি ছিলেন।


স্তাগ-র্ত্সে-পা-ল্হা-র্গ্যাল-রাব-ব্র্তান লাসা শহরের পূর্বে অবস্থিত স্তাগ-র্ত্সে () অঞ্চলের এক অভিজাত পরিবারে জন্মগ্রহণ করেন। কোশোত মঙ্গোল নেতা ল্হাজাং খানের শাসনের পূর্বে তিনি তিব্বতের প্রশাসনিক কাজে যুক্ত ছিলেন। ল্হাজাং খানের শাসন শুরু হলে তিনি তাঁর বিরোধী হিসেবে পরিগণিত হন এবং দ্জুঙ্গার মঙ্গোলদের সাথে ঘনিষ্ঠ যোগাযোগ বজায় রাখতেন। তিনি দ্জুঙ্গার মঙ্গোলদের হাতে ল্হাজাং খানের প্রতিরক্ষা কৌশলে খুটিনাটি তুলে দিলে তা দ্জুঙ্গার মঙ্গোল সেনাবাহিনীর লাসা বিজয়ের পক্ষে সহায়ক হয়ে ওঠে। যুদ্ধে ল্হাজাং খানের মৃত্যু হলে তাঁর আধিকারিকরা স্তাগ-র্ত্সে-পা-ল্হা-র্গ্যাল-রাব-ব্র্তানের শরণাপন্ন হলে তিনি তাঁদের কোন রকম দয়া দেখাননি।দ্জুঙ্গার মঙ্গোলদের নতুন সরকারে তিনি একজন গুরুত্বপূর্ণ রাজপ্রতিনিধির দায়িত্ব লাভ করেন। এই সময় তিনি দ্জুঙ্গার মঙ্গোলদের কারাগারে বন্দী চিংপন্থী ফো-ল্হা-নাস-ব্সোদ-নাম্স-স্তোব্স-র্গ্যাসকে মুক্তিলাভে সহায়তা করেন, যিনি পরবর্তীকালে তিব্বতের ইতিহাসে একজন বিখ্যাত শাসক হয়ে উদিত হন। ১৭২০ খ্রিষ্টাব্দে চিং সেনাবাহিনী দ্জুঙ্গার মঙ্গোলদের পরাজিত করে লাসা অধিকার করলে স্তাগ-র্ত্সে-পা-ল্হা-র্গ্যাল-রাব-ব্র্তান তাঁদের ও সপ্তম দলাই লামাকে স্বাগত জানান। এর কিছুক্ষণ পরেই তাঁকে গ্রেপ্তার করা হয়। ফো-ল্হা-নাস-ব্সোদ-নাম্স-স্তোব্স-র্গ্যাস ও সপ্তম দলাই লামার পিতা ব্সোদ-নাম্স-দার-র্গ্যাসের () অনুরোধ অগ্রাহ্য করে চীনারা তাঁকে স্ক্যিদ-ছু নদীর তীরে সর্বসমক্ষে শিরোচ্ছেদ করে মৃত্যুদণ্ড দেন।


title: সাইদ নুরসি

text: সাইদ নুরসি (; ১৮৭৭ – ২৩ মার্চ ১৯৬০), বদিউজ্জামান নামেও পরিচিত, ছিলেন একজন সুন্নি মুসলিম ধর্মতাত্ত্বিক। তিনি রিসালায়ে নূর নামক কুরআনের ব্যাখ্যা রচনা করেন। এটির আকার ছয় হাজার পৃষ্ঠার অধিক। আধুনিক বিজ্ঞান ও যুক্তিকে ভবিষ্যতের পথ বিবেচনা করে তিনি সাধারণ বিদ্যালয়ে ধর্মীয় জ্ঞান ও ধর্মীয় বিদ্যালয়ে আধুনিক বিজ্ঞান শিক্ষাদানের পক্ষপাতী ছিলেন।


title: সাইদ নুরসি

text: নুরসি একটি বিশ্বাসভিত্তিক আন্দোলনের সূত্রপাত করেন। এই আন্দোলন তুরস্কে ইসলামের পুনর্জাগরণে ভূমিকা রাখে। বর্তমানে সারাবিশ্বে এর ব্যাপক অনুসারী রয়েছে। তার অনুসারীদের প্রায় "নুরজু" বা "নুর জামাত" নামে অবিহিত করা হয় এবং তাকে শ্রদ্ধা করে "উস্তাদ" ডাকা হয়।অনুরক্ত তুর্কি যুবসমাজ তাকে বদিউজ্জামান বা যুগের বিশ্বয় (Wonder of the age) নামে অভিহিত করে।


title: সাইদ নুরসি

text: সাইদ নুরসি উসমানীয় সাম্রাজ্যের অন্তর্গত পূর্ব আনাতোলিয়ার বিতলিস ভিলায়েত প্রদেশের নুরস নামক কুর্দি গ্রামে জন্মগ্রহণ করেন। জন্মস্থানের পন্ডিতদের কাছ থেকে তিনি তার প্রাথমিক শিক্ষাগ্রহণ করেন। এখানে তিনি ধর্মীয় বিতর্কে পারদর্শিতা দেখান। ইসলামী জ্ঞানের ক্ষেত্রে দক্ষতা অর্জনের পর তাকে "বদিউজ্জামান" নাম প্রদান করা হয় যার অর্থ "সময়ের অদ্বিতীয় ও সবচেয়ে উচ্চ ব্যক্তি"। ভান ভিলায়েতের গভর্নর তাকে তার বাসগৃহে থাকার জন্য আমন্ত্রণ জানান। গভর্নরের গ্রন্থাগারে নুরসি বৈজ্ঞানিক জ্ঞানের বই থেকে জ্ঞান আহরণ শুরু করেন। এখানে তিনি উসমানীয় তুর্কি ভাষায় রপ্ত করেন। এসময় তিনি সাম্রাজ্যের পূর্বাঞ্চলে একটি বিশ্ববিদ্যালয় স্থাপনের পরিকল্পনা করেন। তার উদ্দেশ্য ছিল যাতে বৈজ্ঞানিক ও ইসলামী শিক্ষার মাধ্যমে এই অঞ্চলে দার্শনিক চিন্তা অগ্রসর হয়। ১৯০৯ সালে কমিটি অব ইউনিয়ন এন্ড প্রোগ্রেসের সংস্কারের বিরুদ্ধে জড়িত থাকার অভিযোগে তাকে বিচারের আওতায় আনা হয়। কিন্তু পরে তিনি মুক্তি পান। উসমানীয় খিলাফতের শেষের দিকে তিনি একজন শিক্ষা সংস্কারক হিসেবে সক্রিয় ছিলেন এবং খিলাফতের জনগণের একতার উপর জোর দেন। সুলতান আবদুল হামিদের কাছে তিনি শিক্ষা সংস্কারের আবেদন জানান। মাদ্রাসা ও আধুনিক বিজ্ঞানের সমন্বয়ে তিনি বিশ্বাসী ছিলেন।


title: সাইদ নুরসি

text: প্রথম বিশ্বযুদ্ধে তিনি উসমানীয় সাম্রাজ্যের বিশেষ সংগঠনের সদস্য ছিলেন। তাকে যুদ্ধবন্দী হিসেবে রাশিয়ায় নিয়ে যাওয়া হয়। সেখানে তিনি দুই বছর অবস্থান করেন। ১৯১৮ সালের বসন্তে তিনি রুশ ক্যাম্প থেকে পালাতে সক্ষম হন এবং ইস্তানবুল চলে আসেন। ইস্তানবুলে তাকে অভ্যর্থনা জানানো হয়। সেখানে তাকে দারুল হিকমা আল ইসলামিয়ার সদস্যপদ দেয়া হয়। এই ইসলামী একাডেমীটি উম্মাহর বর্ধমান সমস্যা সমাধানের উপায় অনুসন্ধানে নিয়োজিত ছিল।


title: সাইদ নুরসি

text: তুরস্কের নেতা কামাল আতাতুর্কের জন্য বদিউজ্জামান নুরসি চিন্তার কারণ হয়ে দাড়ান। তাকে নিয়ন্ত্রণের জন্য তুরস্কের পূর্বাঞ্চলীয় প্রদেশের ধর্ম বিষয়ক মন্ত্রীর পদ দেয়ার প্রস্তাব করা হয়। নুরসি তা প্রত্যাখ্যান করেন। এর মাধ্যমে কামালবাদি আদর্শের সাথে তার বিরোধ শুরু হয়। তবে মতপার্থক্য সত্ত্বেও তার সাথে কুর্দি বংশোদ্ভূত আবদুল্লাহ জেভদেতের সুসম্পর্ক ছিল। আবদুল্লাহ জেভদেত ধর্মনিরপেক্ষতার সমর্থক ছিলেন।


title: সাইদ নুরসি

text: ইস্তানবুল ফিরে আসার পর তিনি ঘোষণা করেন, "আমি বিশ্বের কাছে প্রমাণ করে দেখাবো যে কুরআন চিরন্তন"। এরপর তিনি তার রিসালায়ে নুর গ্রন্থ রচনা করেন।ব্রিটিশ কলোনি সচিব গ্ল্যাডস্টোন তুর্কিদের পদানত করার ব্যাপারে বলেছিলেন, 'মুসলমানদের হাতে যদি কুরআন থাকে তবে তাদের পদানত করা যাবে না, তাদের উপর বিজয়ী হতে হলে হয় কুরআন তাদের কাছ থেকে ছিনিয়ে নিতে হবে অথবা কুরআনের প্রতি তাদের ভালবাসার বিচ্ছেদ ঘটাতে হবে।' এ কথার প্রতিউত্তরে নুরসি বলেছিলেন 'কুরআন অমর ও অনস্তমিত সূর্য, যা কখন মুসলমান তথা কল্যাণকামী মানুষ থেকে ছিনিয়ে নেয়া যাবে না।' এরপরই তিনি কুরআন ভিত্তিক আধুনিক, মানবিক ও মরমি ব্যাখ্যায় প্রবৃত হন এবং ছয় হাজার পৃষ্ঠার বিশাল গবেষণা ভান্ডার গড়ে তুলেন। যা 'রেসালা-ই-নুর' নামে পরিচিত। 'রেসালা-ই-নুর' তাকে তুর্কিদের কাছে তো বটেই পুরো পৃথিবীতে অমর করে রেখেছে।


title: সাইদ নুরসি

text: আরবিতে আজানের পক্ষাবলম্বন ও অন্যান্য কারণে সাইদ নুরসিকে ইসপারতা প্রদেশে নির্বাসন দেয়া হয়। এই অঞ্চলের জনসাধারণের মধ্যে তার শিক্ষা জনপ্রিয় হয়ে পড়ায় ইসপারতার গভর্নর তাকে বারলা নামক গ্রামে পাঠিয়ে দেন। তার পান্ডুলিপিগুলো সাভ নামক একটি গ্রামে পাঠিয়ে দেয়া হয়। সেখানকার লোকেরা তা আরবি হরফে কপি করে যা ১৯২৮ সালে সরকারিভাবে তুর্কি বর্ণমালার মাধ্যমে প্রতিস্থাপিত হয়েছিল। সমাপ্ত হওয়ার পর বইগুলো তুরস্কজুড়ে নুরসির অনুসারীদের মধ্যে পাঠিয়ে দেয়া হয়। তার কাজের ধারা ছিল পাশ্চাত্যকরণ ও ধর্মনিরপেক্ষকরণের জবাবে ইসলামী উত্তর উপস্থাপন করা। কামাল আতাতুর্কের তুরস্কের ক্ষমতা লাভ ও ১৯২৩ সালে প্রজাতন্ত্র প্রতিষ্ঠার পর পাশ্চাত্যকরণ ভালোভাবে গতিলাভ করে।


title: সাইদ নুরসি

text: শক্তিশালী লেখনী ছাড়াও তার অনুসৃত পন্থার কারণেও তার আন্দোলন দ্রুত সাফল্য লাভ করে। তিনি বস্তুবাদ ও নাস্তিকতাকে বিজ্ঞান, যুক্তি ও সত্যতার যুগের শত্রু বিবেচনা করতেন এবং এগুলোর উৎস বস্তুবাদী দর্শনকে দায়ী করেন। তিনি এগুলোর বিরুদ্ধে রিসালায়ে নুরে যুক্তি উপস্থাপন করেন। তিনি তার ছাত্রদের শক্তিপ্রয়োগ জাতীয় কাজ থেকে দূরে থাকতে বলেন। ধর্মীয় পুনর্জাগরণে ভূমিকা রাখায় ধর্মনিরপেক্ষ সরকারের কারণে তাকে তার জীবনের অধিকাংশ সময় বন্দীদশা বা নির্বাসনে কাটাতে হয়। তাঁর সমাজমুখি ও জনপ্রিয় কর্মকাণ্ডে সমাজের অবস্থা দ্রুতই বদলাতে থাকে। তৎকালীন শাসকগোষ্ঠী বিষয়টিকে ভালভাবে নেয়নি। যে কারণে তাঁকে ১৯৩০-১৯৫০ এর মধ্যে কয়েকবার জেলে যেতে হয়। সারা বিশ্বে বর্তমানে সভ্যতার যে সঙ্ঘাতের পদধ্বনি দেখা যাচ্ছে এর ব্যাপারে তিনি প্রায় সিকি শতাব্দী আগেই মুসলমান তথা সমগ্র বিশ্ববাসীকে সতর্ক করেছিলেন এবং এ থেকে উত্তরণের অন্যতম পথ হিসেবে ‘ডায়ালগ’ এবং ‘কো-একজিস্টেন্স’কে অন্যতম সমাধান বলে অভিহিত করেছিলেন।তিনি নাস্তিক্যতাকে তুরস্কে ঠেকানোর জন্য পশ্চিমা পাদ্রিদের সাথে ঐক্যের চেষ্টা করেছিলেন। তার ঐতিহাসিক ‘দামাস্কাস সেরমন’ জাতিধর্ম নির্বিশেষে সবার সাথে সৌহার্দ্য রক্ষার অন্যতম নীতিনির্ধারণী বক্তৃতা বলে অনেকেই অভিহিত করেছেন।


title: সাইদ নুরসি

text: জীবনের শেষ দশকে সাইদ নুরসি ইসপারতা শহরে অবস্থান করেন। বহুদলীয় ব্যবস্থা চালু হওয়ার পর আদনান মেন্দেরেসের ডেমোক্রেটিক পার্টিকে ভোট দেয়ার জন্য তিনি তার অনুসারীদের আহ্বান জানান। প্রান্তিক ও রক্ষণশীল জনসাধারণের মধ্যে এই দল সমর্থন করেছিল। সাইদ নুরসি কঠোরভাবে কমুনিস্ট বিরোধী ছিলেন। তিনি একে সময়ের সবচেয়ে বড় ভয়াবহতা বলে উল্লেখ করে। ১৯৫৬ সালে তাকে তার লেখা প্রকাশের অনুমতি দেয়া হয়। তার বইগুলো "রিসালায়ে নুর" নামে সংকলিত হয়।


title: সাইদ নুরসি

text: ১৯৬০ সালে উরফা ভ্রমণের পর তিনি মৃত্যুবরণ করেন। সেখানে তাকে দাফন করা হয়। কিচনু মুসলিমের মতে স্থানটিতে ইব্রাহিম (আ) এর মাজার রয়েছে। ১৯৬০ সালের সামরিক অভ্যুত্থানের পর পরবর্তীকালে চরম ডানপন্থি রাজনীতিবিদ আল্প আরসালান তুরকসের নেতৃত্বাধীন সৈনিকদের একটি দল জনপ্রিয়তা হ্রাসের জন্য কবর থেকে তার দেহাবশেষ উত্তোলন করে ইসপারতার কাছে অজ্ঞাত স্থানে দাফন করে। বলা হয় যে পরবর্তীতে তার সমর্থকরা কয়েক বছর অনুসন্ধানের পর তার কবর খুজে পায় এবং আর কোনো ব্যাঘাত না ঘটার জন্য দেহাবশেষ গোপন স্থানে নিয়ে যাওয়া হয়।জীবনের শেষ প্রান্তে তার জনপ্রিয়তায় সামরিক সরকার ভীত সন্ত্রস্ত হয়ে যায়। যে কারণে তার ইন্তেকালের পরও তাকে অত্যন্ত গোপন স্থানে দাফন করা হয় যেন অনুসারীরা তার সমাধিস্থলে একত্র হতে না পারেন।


title: সাইদ নুরসি

text: অনেকে সাইদ নুরসির শিক্ষার সমালোচনা করেন। বিজ্ঞান শিক্ষার পৃষ্ঠপোষক হওয়া সত্ত্বেও কুরআনবাদী লেখক এদিপ ইউকসেল বৈজ্ঞানিক শিক্ষার ঘাটতির জন্য তার সমালোচনা করেন। অতিপ্রাকৃতিক ঘটনা দর্শনের দাবি করেও তার সমালোচনা করা হয়।


title: আহমেদ বুখাতির

text: আহমেদ বুখাতির (জন্ম: ২ জুলাই, ১৯৭৫) হলেন একজন আমিরাতি নাশীদ গায়ক| তিনিই প্রথম মধ্যপ্রাচ্যীয় নাশীদ শিল্পী যিনি ভার্জিন মিউজিক টপ চার্টে প্রথমবারের মত শীর্ষস্থানে ছিলেন| শৈশবকালে তিনি কুরআন তিলাওয়াত অধ্যয়নের মাধ্যমে অতীবাহিত করেন| বিশ বছর থেকে তিনি গান গাওয়া শুরু করেন| ইসলামী শরীয়াহ অণুযায়ী তিনি কোন বাদ্যযন্ত্র ছাড়াই তার নাশীদ ও গানসমূহ পরিবেশন করেন| তার অ্যালবামসমুহ মধ্যপ্রাচ্যে জাতীয়ভাবে ও আন্তর্জাতিকভাবে বহুবার সর্বোচ্চ সংখ্যক কপি বিক্রীত হওয়ার গৌরব অর্জন করে|


title: আহমেদ বুখাতির

text: আহমেদ বুখাতির ইসলাম এবং সমাজ সম্পর্কিত বিভিন্ন বিষয়ে এ্যালবাম মুক্তি দিয়েছেন। এছাড়াও তিনি ইংরেজি, আরবি এবং ফরাসি ভাষায় গান রেকর্ড করেছেন।


title: জর্জ লোহম্যান

text: জর্জ আলফ্রেড লোহম্যান (; জন্ম: ২ জুন, ১৮৬৫ - মৃত্যু: ১ ডিসেম্বর, ১৯০১) কেনসিংটনে জন্মগ্রহণকারী বিখ্যাত ইংরেজ ক্রিকেট তারকা ছিলেন। তাঁকে সর্বকালের সেরা বোলারদের অন্যতম হিসেবে গণ্য করা হয়ে থাকে। পরিসংখ্যানগতভাবে সমগ্র খেলোয়াড়ী জীবনে সর্বনিম্ন টেস্ট বোলিং গড়ের রেকর্ড তিনি ধারণ করে আছেন যারা কমপক্ষে পনের উইকেট লাভ করেছেন। আইসিসি রেটিং প্রথায় বোলার হিসেবে দ্বিতীয় সর্বোচ্চ স্থানে অবস্থান করে আছেন জর্জ লোহম্যান। এছাড়াও তিনি টেস্ট ক্রিকেটের ইতিহাসে প্রতি উইকেট লাভে সবচেয়ে কম বল প্রদানের রেকর্ডও তাঁর দখলে রয়েছে।


title: জর্জ লোহম্যান

text: ১৮৮৪ সালে প্রথম-শ্রেণীর ক্রিকেটে সারে দলের হয়ে দশটি খেলায় অংশ নেন। বোলিংয়ে তিনি অল্প সাফল্য লাভ করলেও ব্যাটিংয়ে পারদর্শীতা লাভ না করায় তাঁকে দলের নিয়মিত সদস্যরূপে রাখা হয়নি। কিন্তু পরের বছর তাঁর কৌশলের ঘাটতি পরিলক্ষিত হয়নি। তিনি শুধু যে সারের শীর্ষস্থানীয় বোলার ছিলেন না তা নয়, বরং ১৪২ উইকেট নিয়ে প্রথম-শ্রেণীর ক্রিকেটে শীর্ষস্থানীয় উইকেটলাভকারী বোলার ছিলেন। এছাড়াও, উদীয়মান ব্যাটসম্যান হিসেবে ৫৭১ রান সংগ্রহ করেন। ১৮৮৫ সালেও লোহম্যান তাঁর ধারাবাহিকতা অক্ষুণ্ন রাখেন। আনুষ্ঠানিকভাবে প্রবর্তিত কাউন্টি চ্যাম্পিয়নশীপের উদ্বোধনী আসরে সারের দলীয় সঙ্গী জন শার্পের সাথে অবিস্মরণীয় জুটি গড়ে দলের প্রথম শিরোপা জয়ে প্রভূতঃ ভূমিকা রেখেছিলেন। তবে, দলে উইকেট লাভে সক্ষম বোলারদের উপযোগী থাকায় বিকল্প বোলারের তেমন প্রয়োজন পড়তো না। প্রায়শঃই তাঁর দাপটে ম্রিয়মাণ অবস্থায় থাকতে হতো জন শার্পকে।


title: জর্জ লোহম্যান

text: ১৮৮৫ সালে অস্ট্রেলিয়ার বিপক্ষে তাঁর টেস্ট ক্রিকেটে অভিষেক ঘটে। ওল্ড ট্রাফোর্ডে এক উইকেট, লর্ডসে কোন উইকেট লাভ না করা স্বত্ত্বেও প্রথম-শ্রেণীর ক্রিকেটে চমৎকার ক্রীড়াশৈলীর দরুণ ওভালে অনুষ্ঠিত শেষ টেস্টেও তাঁকে রাখা হয়। ঐ টেস্টে লোহম্যান নিজেকে সেরা বোলার হিসেবে মেলে ধরেন। প্রথম ইনিংসে ৩৬ রানে ৭ ও ৬৮ রানে ৫ উইকেট সর্বসাকুল্যে ১০৪ রানে ১২ উইকেট লাভ করেন ও অ্যাশেজ সিরিজের অন্যতম জয় পায়। পুণরায় প্রথম-শ্রেণীর ক্রিকেটে শীর্ষস্থানীয় উইকেট সংগ্রহকারী হিসেবে আলফ্রেড শ’য়ের ইংল্যান্ড দলের অন্যতম সদস্যরূপে অস্ট্রেলিয়া সফরের সুযোগ লাভ করেন।


title: জর্জ লোহম্যান

text: তিনি মিডিয়াম পেস বোলিংয়ে সিদ্ধহস্তের অধিকারী ছিলেন। সেরা ব্যাটসম্যানদের বিপক্ষে লোহম্যান তাঁর সেরা বোলিং প্রদর্শনসহ বিভিন্ন ধরনের পেস বোলিং করতেন। স্লিপ ফিল্ডার হিসেবে তিনি কাউন্টি ক্রিকেটে মারমুখী ব্যাটসম্যানরূপে ১৮৮৭ সালে সারে দলের হয়ে ২৫ রান গড়ে দু’টি শতক করেছেন। সবচেয়ে কম টেস্ট খেলে তিনি ১০০ উইকেট লাভ করেন। এরজন্য তিনি মাত্র ১৬ টেস্ট খেলেন। ১৮৮৯ সালে উইজডেন ক্রিকেটার্স অ্যালমেনাক কর্তৃক লোহম্যানকে বর্ষসেরা ক্রিকেটারের মর্যাদায় অভিষিক্ত করা হয়। প্রকৃতপক্ষে ঐ সময় "বর্ষসেরা ছয়জন বোলার" হিসেবে মনোনীত করা হতো।


title: গ্র্যান্ড ট্রাঙ্ক রোড

text: গ্র্যান্ড ট্রাঙ্ক রোড এশিয়ার অন্যতম প্রাচীন ও দীর্ঘতম সড়ক পথ। দুই শতাব্দীরও অধিক সময় এটি উপমহাদেশের পূর্ব ও পশ্চিম অংশকে সংযুক্ত করে রাখে। এটি বাংলাদেশের চট্টগ্রাম থেকে শুরু হয়ে পশ্চিমবঙ্গের হাওড়া হয়ে পাকিস্তানের পেশাওয়ারের মধ্য দিয়ে আফগানিস্তানের কাবুল পর্যন্ত পৌছায়। এর প্রাক্তন নামের মধ্যে ছিল "উত্তরপথ", "শাহ রাহে আজম", "সড়কে আজম", "বাদশাহি সড়ক"।


title: গ্র্যান্ড ট্রাঙ্ক রোড

text: গ্র্যান্ড ট্রাঙ্ক রোডে বিস্তৃত রুট মৌর্য সাম্রাজ্যের সময় থেকে ছিল। এটি গঙ্গার মুখ থেকে সাম্রাজ্যের উত্তর পশ্চিম সীমান্ত পর্যন্ত বিস্তৃত ছিল। আধুনিক সড়কের পূর্ববর্তী সংস্করণটি সম্রাট শের শাহ শুরি নির্মাণ করেন। (তিনি ঘোড়ার ডাকের প্রচলন ও করেন)। এতে প্রাচীন মৌর্য সড়কের সংস্কার ও বর্ধিত করা হয়। ১৮৩৩ থেকে ১৮৬০ সালের মধ্য ব্রিটিশরা এর আরো সংস্কারসাধন করে।


title: উইলিয়াম এসকো মোয়ের্নার

text: উইলিয়াম এসকো মোয়ের্নার (জন্ম: ২৪ জুন, ১৯৫৩) একজন মার্কিন ভৌত রসায়নবিজ্ঞানী এবং রাসায়নিক পদার্থবিজ্ঞানী। ২০১৪ সালে স্বদেশী এরিক বেটজিগ ও জার্মানি’র স্টিফান হেলের সাথে রসায়নশাস্ত্রে নোবেল পুরস্কার পান।


title: উইলিয়াম এসকো মোয়ের্নার

text: মোয়ের্নার ১৯৫৩ সালের ২৪ জুন ক্যালিফোর্নিয়ায় জন্মগ্রহণ করেন। তিনি ওয়াশিংটন ইউনিভার্সিটি ইন সেন্ট লুইস থেকে ১৯৭৫ সালে ফাইনাল অনার্সসহ পদার্থবিজ্ঞানে ব্যাচেলর অব সায়েন্স, তড়িৎ প্রকৌশলে ফাইনাল অনার্সসহ ব্যাচেলর অব সায়েন্স এবং গণিতে সুম্মা কাম লড সহ ব্যাচেলর অব আর্টস ডিগ্রি অর্জন করেন। তিনি কর্নেল ইউনিভার্সিটি থেকে পদার্থবিজ্ঞানে ১৯৭৮ সালে মাস্টার অব সায়েন্স এবং ১৯৮২ সালে পিএইচডি ডিগ্রি অর্জন করেন।


title: অল-আমেরিকান মুসলিম

text: অল-আমেরিকান মুসলিম (ইংরেজি- All-American Muslim) হল একটি রিয়েলিটি টেলিভিশন অনুষ্ঠান| আমেরিকার ডারবানের সবচেয়ে বড় মুসলিম সম্প্রদায়ের পাঁচটি লেবাননীয়-আমেরিকান শিয়া মুসলিম পরিবারের দৈনন্দিন জীবনচিত্রকে কেন্দ্র করে অনুষ্ঠানটির কার্যক্রম গড়ে উঠেছে| ২০১১ সালের ১৩ই নভেম্বর টিএলসি চ্যানেলে অনুষ্ঠানটির প্রথম পর্ব সম্প্রচার করা হয়| মাত্র একটি মৌসুম সম্প্রচারের পরেই অভিযোগ, বিতর্ক ও নিম্ন রেটিংএর কারণে টিএলসি চ্যানেল অনুষ্ঠানটি বন্ধ করে দেয়|


title: কালি ও কলম

text: কালি ও কলম সাহিত্য, শিল্প, সংস্কৃতি বিষয়ক বাংলা মাসিক প্রত্রিকা, যা ঢাকা থেকে প্রকাশিত হয়। ২০০৪ সাল থেকে এটি বিরতি দিয়ে প্রকাশ হলেও বর্তমানে এটি মাসিক ভিত্তিতে প্রকাশিত হয়। প্রকাশক আবুল খায়ের, এবং সম্পাদকমণ্ডলীর সভাপতি হলেন শিক্ষাবিদ ও লেখক এবং ঢাকা বিশ্ববিদ্যালয়ের বাঙলা ভাষা ও সাহিত্যের অধ্যাপক আনিসুজ্জামান। এছাড়াও সম্পাদকমণ্ডলীর মধ্যে রয়েছেন, রুবি রহমান এবং লুভা নাহিদ চৌধুরী।


title: কালি ও কলম

text: বাংলাদেশের নবীন কবি-লেখকদের সাহিত্যচর্চা গতিময় এবং সৃজনধারাকে সজীব করার লক্ষ্যে কালি ও কলম তরুণ কবি ও লেখক পুরস্কার ২০০৮ সাল থেকে চালু হয়েছে। সাধারণত কবিতা, কথাসাহিত্য, প্রবন্ধ গবেষণা এবং মুক্তিযুদ্ধভিত্তিক সাহিত্য— এই চারটি বিভাগে এই পুরস্কার প্রদান করা হয়। এই পুরস্কারের অর্থমূল্য প্রতিটি বিভাগের জন্যে ১,০০০০ টাকা।


title: টুএমএফএম

text: মুসলিম কমিউনিটি রেডিও (ইংরেজী: Muslim Community Radio (ডাকনাম 2MFM); বা টুএমএফএম হল সিডনি শহরে সম্প্রচারিত একটি স্বেচ্ছাসেবী মুসলিম কমিউনিটি রেডিও। প্রাথমিকভাবে এটি শুধুমাত্র শুক্রবারে সম্প্রচারিত হত। ২০০১ সাল থেকে পূর্ণসপ্তাহ সম্প্রচারের অনুমতি পায়। প্রায় সম্পূর্ণরূপে আরবি এবং আংশিক ইংরেজি ভাষায় চ্যানেলটি কুরআন তিলাওয়াত, ইসলামী লেকচার ও আলোচনা, জুমার খুতবাসহ বহুমুখী ইসলামকেন্দ্রিক অনুষ্ঠানমালা নিয়মিত সম্প্রচার করে থাকে।


title: টুএমএফএম

text: মুসলিম কমিউনিটি রেডিও ইংরেজি ভাষার অনুষ্ঠানমালা, এছাড়াও অল্প কিছু আরবি ভাষার অনুষ্ঠানানের মাধ্যমে প্রাথমিকভাবে সম্প্রচার শুরু করে। চ্যানেলটি ইসলামী ধর্মীয় শিক্ষার অন্তভূক্ত, চ্যানেলটি শিক্ষাগত ও সাংস্কৃতিক অনুষ্ঠানমালাসহ ইসলামিক ধর্মীয় শিক্ষা ও বিভিন্ন উৎসব পালন করে থাকে।


title: 'গ্যুর-মেদ-র্নাম-র্গ্যাল (তিব্বত)

text: 'গ্যুর-মেদ-র্নাম-র্গ্যাল (), (মৃত্যু- ১১ই নভেম্বর, ১৭৫০) অষ্টাদশ শতাব্দীর মধ্যভাগে মধ্য তিব্বতের একজন শাসক ছিলেন।


title: 'গ্যুর-মেদ-র্নাম-র্গ্যাল (তিব্বত)

text: 'গ্যুর-মেদ-র্নাম-র্গ্যাল মধ্য তিব্বতের শাসনকর্তা ফো-ল্হা-নাস-ব্সোদ-নাম্স-স্তোব্স-র্গ্যাসের () দ্বিতীয় পুত্র ছিলেন। ফো-ল্হা-নাস-ব্সোদ-নাম্স-স্তোব্স-র্গ্যাসের প্রথম পুত্র 'গুর-মেদ-য়ে-শেস-ত্শে-ব্র্তান () পিতার নিকট হতে পশ্চিম তিব্বতের ম্ঙ্গা'-রিস () অঞ্চলের শাসনক্ষমতা লাভ করেছিলেন। কিন্তু ১৭৪০-এর দশকে তাঁর স্বাস্থ্য ভেঙ্গে পড়ে। অন্যদিকে ফো-ল্হা-নাস-ব্সোদ-নাম্স-স্তোব্স-র্গ্যাসের দ্বিতীয় পুত্র 'গ্যুর-মেদ-র্নাম-র্গ্যাল ইতঃপূর্বে তিব্বতী সেনাবাহিনীর সেনানায়ক হিসেবে কয়েক হাজার মঙ্গোল অশ্বারোহী সেনাকে নেতৃত্ব দিয়েছিলেন। সেই কারণে ফো-ল্হা-নাস-ব্সোদ-নাম্স-স্তোব্স-র্গ্যাস তাঁর দ্বিতীয় পুত্র 'গ্যুর-মেদ-র্নাম-র্গ্যালকেই উত্তরাধিকারী হিসেবে বিবেচনা করেন এবং ১৭৪৬ খ্রিষ্টাব্দের ২৮শে জানুয়ারি চিং সম্রাট চিয়ানলোং এই সিদ্ধান্তে শীলমোহর দেন। ১৭৪৭ খ্রিষ্টাব্দের ১২ই মার্চ ফো-ল্হা-নাস-ব্সোদ-নাম্স-স্তোব্স-র্গ্যাস মৃত্যুবরণ করলে তিব্বতের শাসনক্ষমতা 'গ্যুর-মেদ-র্নাম-র্গ্যালের অধীনে আসে।


title: 'গ্যুর-মেদ-র্নাম-র্গ্যাল (তিব্বত)

text: সিংহাসন লাভ করে ১৭৪৮ খ্রিষ্টাব্দে 'গ্যুর-মেদ-র্নাম-র্গ্যাল তাঁর জ্যৈষ্ঠ ভ্রাতা 'গুর-মেদ-য়ে-শেস-ত্শে-ব্র্তানের বিরুদ্ধে পশ্চিম তিব্বতে সেনাবাহিনী পাঠাতে সিদ্ধান্ত নেন, কিন্তু তাঁর মন্ত্রীদের বাধায় তাঁকে নীরস্ত হতে হয়। এরপ্র তিনি চিং সম্রাটের নিকট অভিযোগ জানান যে 'গুর-মেদ-য়ে-শেস-ত্শে-ব্র্তান পশ্চিম তিব্বতে বৌদ্ধবিহারের ক্ষমতা অবলোপন করছেন এবং মধ্য তিব্বতের ব্যবসাকেন্দ্রগুলিকে ক্ষতিগ্রস্ত করছেন। ১৭৫০ খ্রিষ্টাব্দে 'গুর-মেদ-য়ে-শেস-ত্শে-ব্র্তানের মৃত্যু হয় ও পরবর্তীকালে চীনারা দাবী করেন যে, 'গ্যুর-মেদ-র্নাম-র্গ্যাল তাঁকে হত্যা করেছেন, যদিও রোগগ্রস্ত অবস্থায় তাঁর মৃত্যু ঘটেছিল বলে 'গ্যুর-মেদ-র্নাম-র্গ্যাল দাবী করেন। দুই ভাইয়ের মধ্যকার বিবাদের ফলে পশ্চিম তিব্বতে চীনপন্থী সামরিক শক্তির উৎপত্তি ঘটে।


title: 'গ্যুর-মেদ-র্নাম-র্গ্যাল (তিব্বত)

text: 'গ্যুর-মেদ-র্নাম-র্গ্যাল তিব্বতে চীনা শাসনের অবসানের জন্য বদ্ধপরিকর ছিলেন। তিনি চিং সম্রাটকে অণুরোধ করে লাসা শহরে অবস্থিত চীনা সৈন্যের সংখ্যা পাঁচশো থেকে একশোতে নামিয়ে আনেন। এর বিপরীতে তিব্বতী সৈনিকের সংখ্যা পঁচিশ হাজার পর্যন্ত বাড়িয়ে তোলেন। ১৭৪৮ খ্রিষ্টাব্দের জানুয়ারি মাসে চিং সম্রাটের অনুমতিক্রমে দ্জুঙ্গার মঙ্গোলদের একটি প্রতিনিধিদল তাঁর সঙ্গে সাক্ষাৎ করে। এই সাক্ষাতের পরে তাঁর সমর্থনে দ্জুঙ্গার মঙ্গোলদের সেনাবাহিনীর লাদাখ হয়ে তিব্বতে আসার সম্ভাবনা তৈরী হয়। ১৯৪৯ খ্রিষ্টাব্দে 'গ্যুর-মেদ-র্নাম-র্গ্যাল দুই হাজার সৈন্য ও প্রচুর অস্ত্রশস্ত্র লাসা শহরে নিয়ে চলে আসেন। ১৭৫০ খ্রিষ্টাব্দের নভেম্বর মাসে তিনি চীনাদের তিব্বতী ডাকব্যবস্থা ব্যবহারের ওপর নিষেধাজ্ঞা জারী করেন। এই ভাবে তিনি ধীরে ধীরে লাসা শহরে অবস্থিত চীনা উচ্চপদস্থ আধিকারিক বা আম্বানদের বিচ্ছিন্ন করে দেন।


title: 'গ্যুর-মেদ-র্নাম-র্গ্যাল (তিব্বত)

text: ফুসিন ও লাব্দোন নামক দুই আম্বান 'গ্যুর-মেদ-র্নাম-র্গ্যালকে হত্যার ষড়যন্ত্র করেন। ১৭৫০ খ্রিষ্টাব্দের ১১ই নভেম্বর এই দুই আম্বান তাঁকে একটি সভার জন্য আমন্ত্রণ জানান। সেখানে ফুসিন তাঁকে পেছন থেকে চেপে ধরেন এবং লাব্দোন তাঁর বুকে তরোয়াল ঢুকিয়ে দেন। এই ঘটনা ব্লো-ব্জাং-ব্ক্রা-শিস () নামক এক কর্মচারী দেখতে পেয়ে যান। তিনি এই দুই হত্যাকারীদের থেকে লুকিয়ে কোনক্রমে পালিয়ে যেতে সক্ষম হন। এই ঘটনার ফলশ্রুতিতে লাসায় দাঙ্গার সূত্রপাত ঘটে যার ফলে ফুসিন ও লাব্দোন ছাড়াও একান্নজন চীনা সৈনিক ও সাতাত্তরজন চীনা নাগরিকের মৃত্যু ঘটে।


title: আবু বকর আল-বাগদাদী

text: ইব্রাহিম আওয়াদ ইব্রাহিম আলী আল-বদরী আল-সামারাই () হলেন একজন জিহাদী নেতা যিনি আবু বকর আল-বাগদাদী () নামেই অধিক পরিচিত। পূর্বে তিনি ড. ইব্রাহিম ও আবু দুইয়া () নামে পরিচিত ছিলেন। বর্তমানে তিনি খলিফা ইব্রাহিম () নামধারণ করে ইরাকের পশ্চিমাঞ্চল ও সিরিয়ার উত্তর-পূর্বাঞ্চল নিয়ে একটি ইসলামিক রাষ্ট্র ঘোষণা করেন এবং নিজেকে উক্ত রাষ্ট্রের খলিফা ঘোষণা দেন। তিনি পূর্বে ইসলামিক স্টেট অব ইরাক অ্যান্ড দ্য লেভান্ত (আইএসআইএল)-এর নেতা ছিলেন যা ইসলামিক স্টেট ইন ইরাক অ্যান্ড সিরিয়া (আইএসআইএস) নামেও পরিচিত।


title: আবু বকর আল-বাগদাদী

text: আল-বাগদাদী কর্তৃক ২০১৩ সালের ৮ই এপ্রিল প্রথম ইসলামিক স্টেট ইন ইরাক অ্যান্ড লেভান্ত গঠনের ঘোষণা দেওয়া হয়। এটি হলো ইসলামিক স্টেট অফ ইারাক (আইএসআই) (ওরফে আল-কায়েদা ইন ইরাক বা একিউআই) জঙ্গিগোষ্ঠীর উত্তরসূরী যা আন্তর্জাতিক ইসলামি জঙ্গিগোষ্ঠী আল-কায়েদার ইরাকের একটি শাখা সংগঠন।


title: আবু বকর আল-বাগদাদী

text: ২০১১ সালের ৪ই অক্টোবর যুক্তরাষ্ট্রের স্টেট ডিপার্টমেন্ট আল-বাগদাদীকে আন্তর্জাতিক সন্ত্রাসী হিসেবে ঘোষণা করে তাদের কালো তালিকাভুক্ত করে এবং তাকে জীবিত বা মৃত গ্রেফতারের জন্য বা তথ্য দিয়ে সাহায্য করার জন্য $১০ মিলিয়ন পুরস্কার ঘোষণা করে। আল-কায়েদার বৈশ্বয়িক কমান্ডার আইমান আল জাওয়াহারি সম্পর্কে কোন তথ্যের জন্য $২৫ মিলিয়ন পুরুস্কার ঘোষণা করে।


title: আবু বকর আল-বাগদাদী

text: ২০১৪ সালের ২৯শে জুন খিলাফত ঘোষণা করা হয়। আল-বাগদাদীকে খলিফা হিসেবে মনোনীত করা হয় এবং আরো বলা হয় এখন থেকে তিনি খলিফা ইব্রাহিম নামে অবহিত হবেন। ইসলামিক স্টেট অফ ইরাক অ্যান্ড দ্য লেভান্ত-এর নাম পরিবর্তন করে শুধুমাত্র ইসলামিক স্টেট রাখা হয়। পন্থাটি মধ্যপ্রাচ্যের বিভিন্ন সরকার এবং অন্যান্য জিহাদী গোষ্ঠীগুলো কর্তৃক ব্যপকভাবে সমালোচিত হয়।


title: আবু বকর আল-বাগদাদী

text: এটা বিশ্বাস করা হয় আল-বাগদাদী ১৯৭১ সালে ইরাকের সামারাতে জন্মগ্রহণ করেন। বিভিন্ন প্রতিবেদন থেকে জানা যায় ২০০৩ সালে যুক্তরাষ্ট্র বাহিনীর ইরাক অভিযানের সময় তিনি ঈমাম ছিলেন। তিনি বাগদাদের একটি বিশ্ববিদ্যালয় থেকে ইসলামিক স্টাডিজে ডক্টরেট ডিগ্রী লাভ করেন।


title: পুনর্মিলন (নাট্যগ্রন্থ)

text: পুনর্মিলন বুদ্ধদেব বসু রচিত মে ১৯৭০ সালে প্রকাশিত একটি নাট্যগ্রন্থ। এটি রচনা করা হয়েছিলো ১৯৬৯ সালে। "পুনর্মিলন"-এর প্রথম লেখন দেশ পত্রিকায় ১৯৬৯ পূজা সংখ্যায় প্রকাশিত হয়েছিলো। এরপর পরিশোধন এবং নতুন অংশ যোগের মাধ্যমে কলকাতা বইমেলায় দে'জ পাবলিশিং কর্তৃক ১৯৯১ সালে এটি পুনঃমুদ্রিত হয়।


title: পুনর্মিলন (নাট্যগ্রন্থ)

text: এই নাটকে কোনো অঙ্কবিভাগ করা হয়নি। নাটকটি শুরু হয় কোনো এক শীতরাতের পুরোনো কোনো স্টিমার ঘাটের যাত্রীরুমে স্টিমারের অপেক্ষায় থাকা চারজন যাত্রীর বেঞ্চে শুয়ে বসে থাকার বর্ণনার মধ্য দিয়ে।


title: পুনর্মিলন (নাট্যগ্রন্থ)

text: এই নাটকে বুদ্ধদেব বসু জীবনের অর্থহীনতা, অসঙ্গতিসমূহ, শূন্যতা, আদর্শবাদ এবং অবক্ষয়কে স্বচ্ছ ভাষায়-ভঙ্গিতে, পারম্পর্য রক্ষার মাধ্যমে তুলে ধরেছেন। এই নাটকে বিশ্বভাবনার রূপ দেখতে পাওয়া যায়, যা অনেকটা জাঁ জিরাদু, আন্যুই, সালক্রু, জাঁ পল সার্ত্রে বা আলব্যের কাম্যুর মতোন নাট্যকারদের সাথে সম্পর্কিত বলা যায়।


title: পুনর্মিলন (নাট্যগ্রন্থ)

text: নাটকটিতে মোট ছয়টি চরিত্র রয়েছে:


title: পুনর্মিলন (নাট্যগ্রন্থ)

text: নীলকণ্ঠদের বাড়িতে শৈশব থেকে আশ্রিতা ছিলো জয়া। সেখানে সে রাঁধুনি বামুন দিদির মেয়ে হিসেবে থাকতো। বামুন দিদি মারা যাবার পর জয়াকে নীলকণ্ঠদের পরিবারের মেয়ের মতোই লেখাপড়া শেখানো হয়। এভাবে নীলকণ্ঠ এবং জয়ার সম্পর্ক ঘন হতে থাকে, বাঁক নেয় প্রেমের সম্পর্কে। সময়ের সাথে এই সম্পর্ক আরো ঘনিষ্টরূপ নেয়। সামাজিক বৈষম্যের কথা বিবেচনা করে সন্তানসম্ভবা জয়া নীলকণ্ঠদের পরিবার থেকে পালিয়ে গিয়ে আশ্রয় নেয় তার মায়ের বৃদ্ধ বাবার নিকট। সেখানে জয়ার এক ছেলে সন্তান জন্ম নেয়ায় সে জীবনধারণের সংগ্রামে অবতীর্ণ হয়। চকরির জন্যে যায় অন্য এক শহরে। সেখানে অফিসের বড়কর্তা হলেন মদন পাল। জয়ার ছেলের নাম শিবেন্দু। এদিকে জয়াকে সে মা হিসেবে নয়; জানে মাসি হিসেবে; অন্যদিকে বাবার পরিচয় সে জানে না। এভাবেই জয়া শিবেন্দুর নিকট সম্পূর্ণ ঘটনা গোপন রাখে। এরপর ঘটনাক্রম শিবেন্দু অসুস্থ হওয়ায় তার রোগ সারাতে টাকার প্রয়োজনে ভিন্ন এক সম্পর্কে মদন পালের সঙ্গে জড়িয়ে পড়ে জয়া। বিনিময়ে মদন পাল শিবেন্দুর চিকিৎসা এবং লেখাপড়ার খরচ বহন করেন। শিবেন্দু বড় হবার পর মদন পালের বাসায় তার যাতায়াত শুরু হয়। সেখানে দেখা হয় দাম্পত্যজীবনে অবহেলিত মদন পালের স্ত্রী অরুণার সাথে। অরুনাকে কাকি বলে ডাকে শিবেন্দু। বয়সের অসমতা থাকা সত্বেও শিবেন্দু ও অরুণার মধ্যে অন্তরঙ্গ সম্পর্ক তৈরি হয়। পরে মদন পাল বিষয়টা জানতে পেরে কৌশলে হত্যা করে অরুণাকে। এবং শিবেন্দুকে প্ররোচনা দেয় নেশার দিকে। অপরদিকে এক ট্রেনভ্রমণে দেখা হয়ে যায় নীলকণ্ঠ ও জয়ার। একই ট্রেনে ছিলো মদন পাল ও শিবেন্দু। একসময় সেখানেই শিবেন্দু জানতে পারে নীলকণ্ঠ তার বাবা। এরপরই ট্রেন থেকে পড়ে নীলকণ্ঠ মারা যায়। নীলকণ্ঠের মৃত্যুকে স্বাভাবিকভাবে মেনে নিতে পারে না জয়া ও শিবেন্দু। বিষয়টা ভালো চোখে দেখে না মদন পাল। একসময় শিবেন্দু চলে যায় যুদ্ধে। সন্তানের প্রতীক্ষায় থাকা জয়া একসময জানতে পারে যুদ্ধে মারা গেছে শিবেন্দু। এই শোকে এক শিশি পিল খেয়ে আত্মহত্যা করে জয়া। অপরদিকে মদন পালের মৃত্যু হয় নিজ-গাড়ি চালানোর সময় সড়ক দূর্ঘটনায়।


title: আন্তঃসাংস্কৃতিক যোগাযোগ

text: আন্তঃসাংস্কৃতিক যোগাযোগ (ইংরেজী:Intercultural communication) হলো যোগাযোগের একটি প্রকার বা রকম (Form) যা বিভিন্ন সাংস্কৃতিক ও সামাজিক গোষ্ঠী বা গ্রোত্রের মধ্যে তথ্য আদান-প্রদানের লক্ষ্যে কাজ করে। সাধারণত ভিন্ন ভিন্ন সামাজিক, ধর্মীয়, জাতিক ও শিক্ষাগত প্রেক্ষাপট থেকে আগত মানুষেরদের দ্বারা গঠিত কোন প্রতিষ্ঠানের যোগাযোগ প্রক্রিয়া এবং সমস্যার বিস্তৃত বর্ণনায় আন্তঃসাংস্কৃতিক যোগাযোগ পদ্ধতি ব্যবহৃত হয়।


title: আন্তঃসাংস্কৃতিক যোগাযোগ

text: আন্তঃসাংস্কৃতিক যোগাযোগ কখনো কাখনো মিশ্র সাংস্কৃতিক যোগাযোগের সমার্থক হিসেবেও ব্যবহৃত হয়ে থাকে। এই অর্থে আন্তঃসাংস্কৃতিক যোগাযোগ, বিভিন্ন দেশ ও তার সাংস্কৃতিক আচরণ, যোগাযোগের ধরন এবং চারপাশের বিশ্বসম্পর্কে যে অণুধাবন তা বুঝতে সহায়তা করে। আন্তঃসাংস্কৃতিক ব্যবসায় যোগাযোগ বিশারদগণের ধারণা সংস্কৃতিই, নির্ধারণ করে ব্যক্তি কিভাবে তার বার্তা প্রেরণ করে, বার্তা প্রেরণের ক্ষেত্রে কোন মাধ্যম ব্যবহৃত হবে এবং এই বার্তা কোন উপায়ে ব্যাখা করা হবে।


title: অনারব সাহাবীদের তালিকা

text: অনারব সাহাবীদের তালিকাতে নবী মুহাম্মদ (সা) এর অনারব বংশোদ্ভূত সাহাবীদের নাম স্থান পেয়েছে। মুহাম্মদ (সা) এর আরবের বিভিন্ন গোত্রের অসংখ্য সাহাবী ছিলেন। তার অনেক অনারব সাহাবীও ছিলেন। এদের মধ্যে কেউ কেউ তার খুবই পছন্দের ব্যক্তি ছিলেন। আরব ও অনারব সাহাবীদের উপস্থিতি ইসলামের বিশ্বজনীনতা চিহ্ন বহন করে।


title: ঙ্গাগ-দ্বাং-নাম-ম্খা'-ব্জাং-পো

text: ঙ্গাগ-দ্বাং-নাম-ম্খা'-ব্জাং-পো () (১৬৯০-১৭৫০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঞ্চান্নতম দ্গা'-ল্দান-খ্রি-পা বা প্রধান ছিলেন।


title: ঙ্গাগ-দ্বাং-নাম-ম্খা'-ব্জাং-পো

text: ঙ্গাগ-দ্বাং-নাম-ম্খা'-ব্জাং-পো ১৬৯০ খ্রিষ্টাব্দে তিব্বতের আমদো অঞ্চলের ল্দান-থাং () নামক একটি ছোট শহরে জাম-ত্শা-ঙ্গো-রাং () নামক পরিবারগোষ্ঠীতে জন্মগ্রহণ করেন। তাঁর পিতার নাম ছিল জাম-ত্শা-দ্কোন-ম্ছোগ-স্ক্যাব্স () এবং মাতার নাম ছিল ক্লু-মো-স্ক্যিদ ()। ন্যাং-ত্শাং-ছেন-পো () নামক এক বৌদ্ধ পণ্ডিত তাঁকে শিক্ষার্থীর শপথ প্রদান করেন। ১৭০৫ খ্রিষ্টাব্দে তিনি লাসা যাত্রা করেন। লাসা শহরে তিনি দ্রেপুং বৌদ্ধবহার বিশ্ববিদ্যালয়ের গোমাং মহাবিদ্যালয় থেকে শিক্ষালাভ করেন। এই সময় তাঁর উল্লেখযোগ্য শিক্ষক ছিলেন ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা () এবং দ্পাল-ল্দান-গ্রাগ্স-পা () নামক একান্নতম দ্গা'-ল্দান-খ্রি-পা। সায়ত্রিশ বছর বয়সে তিনি পঞ্চম পাঞ্চেন লামার নিকট হতে ভিক্ষুর শপথ লাভ করেন। এরপর তিনি গ্যুতো তন্ত্র মহাবিদ্যালয়ে শিক্ষালাভ করেন ও শিক্ষা শেষে এই মহাবিদ্যালয়ের প্রধান হিসেবে দায়িত্ব পালন করেন। ১৭৪৬ খ্রিষ্টাব্দে তিনি দ্গা'-ল্দান বৌদ্ধবিহারের পঞ্চান্নতম প্রধান হিসেবে নির্বাচিত হন ও এই পদে তিনি পাঁচ বছর থাকেন। মধ্য তিব্বতের তৎকালীন শাসক ফো-ল্হা-নাস-ব্সোদ-নাম্স-স্তোব্স-র্গ্যাস () এই সময় তাঁর পৃষ্ঠপোষক ছিলেন। ফো-ল্হা-নাস-ব্সোদ-নাম্স-স্তোব্স-র্গ্যাসের দ্বিতীয় পুত্র ও পরবর্তী শাসক 'গ্যুর-মেদ-র্নাম-র্গ্যালের () সঙ্গে বিরোধের ফলে ঙ্গাগ-দ্বাং-নাম-ম্খা'-ব্জাং-পোকে দ্গা'-ল্দান-খ্রি-পার পদ ছেড়ে দিতে হয়।


title: ব্লো-ব্জাং-দ্রি-মেদ

text: ব্লো-ব্জাং-দ্রি-মেদ () (জন্মঃ- ১৬৮৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছাপ্পান্নতম দ্গা'-ল্দান-খ্রি-পা বা প্রধান ছিলেন।


title: ব্লো-ব্জাং-দ্রি-মেদ

text: ব্লো-ব্জাং-দ্রি-মেদ ১৬৮২ খ্রিষ্টাব্দে তিব্বতের খাম্স অঞ্চলের শোগ-দ্রুগ () নামক একটি ছোট শহরে জন্মগ্রহণ করেন। তাঁকে র্দো-র্জে-ব্জাং-পো নামক সপ্তদশ দ্গা'-ল্দান-খ্রি-পার পুনর্জন্ম রূপে চিহ্নিত করা হয়। কম বয়সে তিনি শোগ-দ্রুগ অঞ্চলে অবস্থিত দ্গে-ল্দান-ছোস-'ফেল-গ্লিং () নামক বৌদ্ধবিহারে শিক্ষালাভ করেন। এরপর তিনি দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং () মহাবিদ্যালয়ে শিক্ষালাভ করেন। এরপর তিনি গ্যুমে তন্ত্র মহাবিদ্যালয় থেকে শিক্ষাগ্রহণ শেষ করে গ্সাং-স্ঙ্গাগ্স-ম্খার () বৌধবিহার ও পরে গ্যুমে তন্ত্র মহাবিদ্যালয়ের প্রধানের দায়িত্ব লাভ করেন। ১৭৫০ খ্রিষ্টাব্দে তিনি দ্গা'-ল্দান বৌদ্ধবিহারের ছাপ্পান্নতম প্রধান হিসেবে নির্বাচিত হন ও এই পদে তিনি সাত বছর থাকেন। এই সময় তিনি ত্সোং-খা-পা-ব্লো-ব্জাং-গ্রাগ্স-পা নামক দ্গে-লুগ্স ধর্মসম্প্রদায়ের প্রতিষ্ঠাতার একটি স্বর্ণ মূর্তি নির্মাণ করান। দ্গা'-ল্দান-খ্রি-পা পদ থেকে অবসর গ্রহণের পর তিনি ব্যা-য়ুল-ছোস-স্দে () নামক স্থানে বসবাস করতেন।


title: ব্সাম-গ্তান-ফুন-ত্শোগ্স

text: ব্সাম-গ্তান-ফুন-ত্শোগ্স () (১৭০৩-১৭৭০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতান্নতম দ্গা'-ল্দান-খ্রি-পা বা প্রধান ছিলেন।


title: ব্সাম-গ্তান-ফুন-ত্শোগ্স

text: ব্সাম-গ্তান-ফুন-ত্শোগ্স ১৭০৩ খ্রিষ্টাব্দে তিব্বতের লো-ম্দার () নামক একটি স্থানে জন্মগ্রহণ করেন। তাঁর পিতার নাম ছিল র্তা-ফাগ-ল্হা-মো-দার-র্গ্যাস () এবং মাতার নাম আ-মা-ফ্যোগ্স-য়াগ্স ()। তিনি দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং () মহাবিদ্যালয়ে শিক্ষালাভ করেন। চৌত্রিশ বছর বয়সে তিনি সপ্তম দলাই লামা কর্ত্রিক ভিক্ষুর শপথ প্রাপ্ত হন। এই সময় ঙ্গাগ-দ্বাং-ব্যাম্স-পা () নামক প্রথম ফুর-ল্চোগ্স (), রোল-পা'ই-র্দো-র্জে নামক তৃতীয় ল্চাং-স্ক্যা হো-থোগ-থু (), র্গ্যাল-ম্ত্শান-সেং-গে () নামক তিপ্পান্নতম দ্গা'-ল্দান-খ্রি-পা, ঙ্গাগ-দ্বাং-নাম-ম্খা'-ব্জাং-পো () নামক পঞ্চান্নতম দ্গা'-ল্দান-খ্রি-পা প্রভৃতি তাঁর উল্লেখযোগ্য শিক্ষক ছিলেন এরপর তিনি গ্যুতো তন্ত্র মহাবিদ্যালয়ে শিক্ষালাভ করেন ও পরবর্তীকালে এই মহাবিদ্যালয়ের প্রধানের দায়িত্ব লাভ করেন। এরপর তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৭৫৭ খ্রিষ্টাব্দে তিনি দ্গা'-ল্দান বৌদ্ধবিহারের সাতান্নতম প্রধান হিসেবে নির্বাচিত হন ও এই পদে তিনি সাত বছর থাকেন। ১৭৬৪ খ্রিষ্টাব্দে এই পদ থেকে অবসর গ্রহণের পর ফাগ-মো-ছোস-স্দে ( নামক স্থানে বসবাস শুরু করেন যেখানে তিনি সপ্তম দলাই লামার একটি রৌপ্যমূর্তি নির্মাণ করান।


title: সুহাইব রুমি

text: সুহাইব রুমি () (born c. 587), সুহাইব ইবনে সিনান বলেও পরিচিত, ছিলেন বাইজেন্টাইন সাম্রাজ্যের একজন প্রাক্তন দাস। তিনি ইসলাম গ্রহণ করেন এবং তিনি মুহাম্মদ (সা) এর অন্যতম সাহাবী।


title: সুহাইব রুমি

text: সিনান ইবনে মালিক নামক জনৈক আরব ব্যক্তি ৫৯১ সালে আলউবাল্লাহ শহরে পারসিয়ান সাম্রাজ্যের পক্ষে শাসন পরিচালনা করতেন। শহরটি বর্তমানে বসরার অন্তর্গত এবং ইউফ্রেটিস নদীর তীরে অবস্থিত ছিল। সুহাইব ছিলেন তার অন্যতম পুত্র। সুহাইবের মা তাকে একদিন একটি গ্রামে নিয়ে যান। সেখানে এসময় বাইজেন্টাইন সৈনিকরা আক্রমণ করে এবং বিপুল সংখ্যক লোককে বন্দী করে নিয়ে যায়। সুহাইব তাদের অন্যতম ছিলেন।


title: সুহাইব রুমি

text: সুহাইবকে বাইজেন্টাইন সাম্রাজ্যের একটি দাস বাজারে নিয়ে যাওয়া হয়। এরপর তিনি কয়েকজন মনিবের অধীনে থাকতে শুরু করেন। দাস হিসেবে বাইজেন্টাইন ভূখন্ডে তিনি ২০ বছর কাটিয়েছিলেন। তিনি তৎকালীন বাইজেন্টাইন সাম্রাজ্যের ভাষা গ্রীক ব্যবহার করে বেড়ে উঠেন এবং আরবি অনেকাংশে ভুলে যান। সুযোগ পাওয়ার পর তিনি দাসত্ব থেকে পালিয়ে যান এবং আশ্রয়ের জন্য মক্কার দিকে অগ্রসর হন। এখানে লোকেরা তার ভাষা ও উজ্জ্বল চুলের কারণে তাকে সুবাইব আর রুমি বা "রোমান" বলে ডাকতে শুরু করে। তিনি মক্কার অভিজাত আবদুল্লাহ ইবনে জুদানের প্রতিনিধি হিসেবে কাজ করতে থাকেন এবং তার ব্যবসায় নিয়োজিত হওয়ার মাধ্যমে ধনী ব্যক্তিতে পরিণত হন।


title: সুহাইব রুমি

text: মুহাম্মদ (সা) ইসলাম প্রচার শুরু করার পর তিনি তার সাথে সাক্ষাত করেন ও এরপর ইসলাম গ্রহণ করেন। তার ইসলাম গ্রহণের খবর শোনার পর মক্কার শাসকশ্রেণীর কুরাইশরা তাকে হয়রানি করতে থাকে। মুসলিমরা মদিনায় হিজরত শুরু করার পর তিনি মক্কায় মুহাম্মদ (সা) ও আবু বকরের সাথে থেকে যান। কুরাইশরা এরপর তার প্রতি নজর রাখতে শুরু করে যাতে মক্কা থেকে বেরিয়ে যেতে না পারেন। মুহাম্মদ (সা) ও আবু বকরের হিজরতের পর তিনি কয়েকবার চেষ্টা করেও চলে যেতে ব্যর্থ হন।


title: সুহাইব রুমি

text: এক রাতে সুহাইব পেটের পীড়ায় আক্রান্ত হবার ভান করেন এবং বেশ কয়েকবার প্রাকৃতিক কর্মের জন্য বাইরে যাচ্ছেন বলে বেরিয়ে পড়েন। তার উপর নজর রাখা লোকেরা এসময় অন্যমনস্ক হয়ে পড়ে। সুহাইব এরপর অস্ত্র সজ্জিত হয়ে তার বাহনে করে মদিনার দিকে রওয়ানা হন। বুঝতে পেরে প্রতিপক্ষ তার পিছু ধাওয়া করে তার নিকটে পৌছায়। তাদেরকে অগ্রসর হতে দেখে তিনি একটি পাহাড়ের উপর উঠে ধনুক উচিয়ে ধরে বলেন:


title: সুহাইব রুমি

text: "কুরাইশের লোকেরা! আল্লাহ শপথ, তোমরা জানো যে আমি অন্যতম সেরা তীরন্দাজ এবং আমার নিশানা নির্ভুল। আল্লাহর শপথ, যদি তোমরা আমার কাছে আস, আমার কাছে থাকা প্রত্যেকটি তীর দিয়ে আমি তোমাদের একেকজনকে হত্যা করব। এরপর আমি তলোয়ার হাতে নেব।"


title: সুহাইব রুমি

text: এরপর প্রতিপক্ষের লোকেরা উত্তর দেয়, "আল্লাহর শপথ, আমরা তোমাকে জানমাল নিয়ে আমাদের কাছ থেকে পালাতে দেব না। তুমি মক্কায় দুর্বল ও দরিদ্র হিসেবে এসেছিলে এবং তোমার যা আছে তা তুমি অর্জন করেছ।"


title: সুহাইব রুমি

text: সুহাইব উত্তরে বলেন, "যদি আমি আমার সম্পদ তোমাদের জন্য ছেড়ে যাই তবে কী বল? তোমরা কি আমাকে আমার পথে যেতে দেবে?" এরপর তারা হ্যাঁ সূচক উত্তর দেয়।


title: সুহাইব রুমি

text: তিনি মক্কায় তার বাড়ির বর্ণনা দেন। এতে তার অর্থ ছিল। এরপর তারা তাকে যেতে দেয়। তিনি কুবায় পৌছালে মুহাম্মদ (সা) তাকে দেখেন এবং বলেন, "তোমার লেনদেন ফলপ্রসূ হয়েছে, হে আবু ইয়াহিয়া। তোমার লেনদেন ফলপ্রসূ হয়েছে।" একথা তিনি তিনবার বলেন। একথা শুনে তিনি আনন্দিত হন এবং বলেন, "আল্লাহর শপথ, রাসুলুল্লাহ, আমার পূর্বে কেউ আপনার কাছে আসেনি এবং শুধু জিব্রাইলই আপনাকে একথা বলতে পারে।"


title: সুহাইব রুমি

text: মুসলিম সমাজে সুহাইবের অবস্থান উচ্চ পর্যায়ে ছিল। খলিফা উমর ইবনুল খাত্তাব তার মৃত্যু থেকে পরবর্তী খলিফা নির্বাচিত হওয়ার আগ পর্যন্ত সময়ের জন্য তাকে মুসলিমদের নেতৃত্বের ভার দিয়ে যান।


title: সুহাইব রুমি

text: আবু লুলু নামক ব্যক্তি উমর ইবনুল খাত্তাবকে ছুরিকাহত করার পর তিনি উসমান ইবনে আফফান, আলী ইবন আবী তালিব, জুবায়ের ইবনুল আওয়াম, আবদুর রহমান ইবনে আউফ ও সাদ ইবনে আবি ওয়াক্কাসকে ডেকে পাঠান। তিন দিনের মধ্যে তাদের নিজেদের মধ্য থেকে একজনকে তার উত্তরসুরি ও মুসলিমদের খলিফা হিসেবে নির্বাচনের জন্য তাদের দায়িত্ব দিয়ে যান।


title: সুহাইব রুমি

text: উসমান ইবনে আফফানের নির্বাচনের পূর্ব পর্যন্ত এই সংক্ষিপ্ত সময়ে সুহাইব রুমি নামাজের ইমামতি ও মুসলিমদের নেতা হিসেবে দায়িত্বপালন করেন।


title: আন নাহদিয়া

text: আন নাহদিয়া ()ছিলেন মুহাম্মদ (সা) এর একজন মহিলা সাহাবী। তিনি একজন মুক্ত দাসী ছিলেন। তার এই নাম তার গোত্র্র (নাহদ) কে নির্দেশ করে। তার ব্যক্তিগত নাম হাকিমা।


title: আন নাহদিয়া

text: উম্মে উবাইস নামে তার এক মেয়ে ছিল। তারা দুজনেই বনু আবদ আদ দার একজন মহিলার দাসী ছিলেন।


title: আন নাহদিয়া

text: নাহদিয়া ও তার মেয়ে ইসলাম গ্রহণ করার পর তারা নির্যাতনের সম্মুখীন হন। এরপরও তারা তাদের বিশ্বাসে অটল থাকেন। তাদের নির্যাতন করা ব্যক্তিদের মধ্যে তাদের মনিব মহিলা ও উমর ইবনুল খাত্তাব ছিলেন। উল্লেখ্য এসময় উমর ইসলাম গ্রহণ করেননি।


title: আন নাহদিয়া

text: প্রথম মুসলিমদের অন্যতম আবু বকর নির্যাতনের কারণে তাদের মনিবকে অভিযোগ করলে মনিব উত্তর দেয়, "আপনি তাদের বিপথগামী করেছেন, তাদের প্রতি বেশি সমবেদনা থাকলে আপনি তাদের মুক্ত করে দিতে পারেন।"


title: আন নাহদিয়া

text: আবু বকর তাদেরকে কিনে নেন মুক্ত করে দেন।


title: উম্মে উবাইস

text: উম্মে উবাইস () ছিলেন মুহাম্মদ (সা) এর একজন মহিলা সাহাবী। তিনি আবু বকর কর্তৃক মুক্ত করে দেয়া দাসদের অন্যতম ছিলেন। তিনি আরেক সাহাবী আন নাহদিয়ার কন্যা।


title: উম্মে আইমান

text: উম্মে আইমান বারাকাহ (রা.) ছিলেন মুহাম্মদ (সা.) এর একজন অত্যন্ত মর্যাদামান সাহাবী। ইসলামের প্রথমদিকে , যখন মুসলমানদের প্রচণ্ড দুর্সময় চলছিল, তখন রাসুলুল্লাহকে বিপদ-আপদ থেকে আগলে রেখেছিলেন এই উম্মে আইমান বারাকাহ। তিনি মুহাম্মদ (সা.) এর পিতা আবদুল্লাহ ইবনে আবদুল মুত্তালিবের অধীন একজন ইথিওপিয়ান দাসী ছিলেন। আবদুল্লাহর মৃত্যুর পর তিনি মুহাম্মদ (সা.) এর অধীনে কাজ করতেন। পরবর্তীতে তিনি তাকে মুক্ত করে দেন। এরপর তিনি বনু খাজরাজ গোত্রের উবাইদ ইবনে জায়িদ নামক এক ব্যক্তিকে বিয়ে করেন। আইমান নামে তাদের এক সন্তান হয়। একারণে তাকে উম্মে আইমান (আইমানের মা) ডাকা হয়। স্বামীর মৃত্যুর পর তিনি জায়িদ ইবনে হারিসকে (রা.)বিয়ে করেন। একদিন মসজিদে আসরের নামাজের পর রাসুলুল্লাহ বললেন, তোমাদের মধ্যে কে একজন জান্নাতি মহিলাকে বিয়ে করতে চাও। জমায়েত নিশ্চুপ। হঠাৎ উঠে দাঁড়ালেন রাসুলের পালক পুত্র জায়িদ। বললেন, ইয়া রাসুলুল্লাহ আমি। রাসুল এই কথা বলেন তিনবার। তিনবারই কেবল জায়িদ তার সম্মতির কথা জানান। বিয়েতে এই পবিত্র দম্পতির উসামা ইবনে জায়িদ নামে এক পুত্র জন্মগ্রহণ করেন। হযরত উসামা (রা.)অনেক যুদ্ধে মুসলমানদের সেনাপতিত্ব করেন। ক্রীতদাসী মায়ের সন্তানকে এভাবে সম্মান দিয়ে রাসুল কুরাইশদের আভিজাত্যকে ধুলোয় মিশিয়ে দেন। উম্মে আইমান বারাকাহ ও বেলাল (রা.) দুইজনই দুনিয়াতে বেহেস্তের সুসংবাদপ্রাপ্ত। কিন্তু কোনো এক অজ্ঞাত কারণে এরা আশারায়ে মুবাশশিরার সদস্য নন। অথচ সহিহ হাদিস দ্বারা দুজনের জান্নাতপ্রাপ্তি প্রমাণিত। উসমান ইবনে আফফানের শাসনামলে উম্মে আইমান বারাকার (রা.) মহান সন্তান উসামা মৃত্যুবরণ করেন।


title: উম্মে আইমান

text: উম্মে আইমান বারাকাহ মুহাম্মদ (সা) এর জন্ম থেকে মৃত্যু পর্যন্ত সময়কালের প্রত্যক্ষদর্শী ছিলেন। এই পরিবারকে রাসুল দিয়েছিলেন অসাধারণ সম্মান ও মর্যাদা।


title: পিটার ডিবাই

text: পিটার জোসেফ উইলিয়াম ডিবাই একজন ওলন্দাজ-মার্কিন পদার্থবিজ্ঞানী এবং ভৌত রসায়নবিজ্ঞানী। তিনি ১৯৩৬ সালে রসায়নে নোবেল পুরস্কার লাভ করেন।


title: পিটার ডিবাই

text: ডিবাই ১৯০৮ সালে লুডউইগ ম্যাক্সিমিলিয়ান ইউনিভার্সিটি অব মিউনিখ থেকে পিএইচডি ডিগ্রি অর্জন করেন।


title: মাযহাব

text: মাযহাব ( ', "doctrine"; pl. ', Turkish: mezhep; Urdu: مذہب "") হল ইসলামী ফিকহ বা ব্যবহারশাস্ত্রের অন্তর্ভুক্ত এক একটি চর্চাকেন্দ্র। নবী মুহাম্মদ-এর ইসলাম প্রচারের পর আনুমানিক প্রায় দেড়শত বছরের মধ্যে অসংখ্য মাযহাবের উৎপত্তি হয়, সাহাবাদের মধ্যেও অনেকেই নিজস্ব মাযহাব প্রতিষ্ঠার জন্য কৃতিত্বের অধিকারী হয়ে আছেন। সময়ের সাথে সাথে সেগুলো বিবর্ধিত, বিভিন্ন স্থানে সম্প্রসারিত ও বিভাজিত হয়, কিছু আবার সীমিত চর্চার মাধ্যমে প্রায় বিলুপ্ত হয়ে গেছে। অবশেষে সাম্প্রতিক শতকে মোট আটটি প্রধান মাযহাবকে বিশ্ব মুসলিম সম্প্রদায় কর্তৃক সার্বিকভাবে গড় হিসাব অনুযায়ী পালনযোগ্য হিসেবে স্বীকৃতি প্রদান করা হয়েছে। এ ঘটনাকে আম্মান বার্তা বলা হয়।


title: মাযহাব

text: ২০০৪ সালের ৯ই নভেম্বর জর্দানের আম্মানে অনুষ্ঠিত আম্মান বার্তা সম্মেলনে বিশ্বের ৫০ টি দেশের ২০০ জন মুসলিম আলেমের সিদ্ধান্তের ভিত্তিতে নিম্নোক্ত আটটি মাজহাবকে বর্তমান সময়ের জন্য পালনীয় হিসেবে অনুমোদন দেয়া হয়েছিল।


title: লার্স অনসেজার

text: লার্স অনসেজার একজন ভৌত রসায়নবিজ্ঞানী এবং তাত্ত্বিক পদার্থবিজ্ঞানী। তিনি ১৯৬৮ সালে রসায়নে নোবেল পুরস্কার লাভ করেন।


title: লার্স অনসেজার

text: অনসেজার ১৯০৩ সালের ২৭ নভেম্বর নরওয়ের অসলোতে জন্মগ্রহণ করেন। তিনি ১৯২৫ সালে নরওয়েজিয়ান ইন্সটিটিউট অব টেকনোলজি থেকে রাসায়নিক প্রকৌশলে ব্যাচেলর অব সায়েন্স ডিগ্রি অর্জন করেন।


title: বব উইলিস

text: রবার্ট জর্জ ডিলন উইলিস, এমবিই (; জন্ম: ৩০ মে, ১৯৪৯) ডারহাম কাউন্টির সান্ডারল্যান্ডে জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেট তারকা। জন্মকালীন সময়ে তাঁর নাম ছিল "রবার্ট জর্জ উইলিস"; কিন্তু বব উইলিস নামেই তিনি বিশ্ব ক্রিকেট অঙ্গনে সমধিক পরিচিত। ইংল্যান্ড ক্রিকেট দলের অন্যতম ফাস্ট বোলার উইলিস ১৯৭১ থেকে ১৯৮৪ সময়কালের মধ্যে টেস্ট ও একদিনের ইংল্যান্ড দলের বোলিং আক্রমণে নেতৃত্ব দিয়েছেন অনেকবার। টেস্ট ও একদিনের আন্তর্জাতিকে ইংল্যান্ড দলের অধিনায়ক ছিলেন তিনি। ডানহাতে আক্রমণাত্মক ভঙ্গীমায় দীর্ঘ দৌঁড়ের মাধ্যমে ফাস্ট বোলিং করে পরিচিত হয়ে আছেন। এছাড়াও, ঘরোয়া ক্রিকেটে সারে, ওয়ারউইকশায়ার ও নর্দার্ন্স ট্রান্সভালের হয়ে প্রথম-শ্রেণীর ক্রিকেটে অংশ নিয়েছেন। উইজডেন কর্তৃপক্ষ ১৯৭৮ সালে তাঁকে বর্ষসেরা ক্রিকেটাররূপে ঘোষণা করে।


title: বব উইলিস

text: প্রথম-শ্রেণীর ক্রিকেটে সর্বমোট উইকেট পেয়েছেন ৮৯৯টি। ব্যাটিংয়ে দূর্বল উইলিস প্রথম-শ্রেণীর ক্রিকেটে দুইবার অর্ধ-শতক রানের কোটা অতিক্রম করতে সক্ষম হয়েছেন। ২০.১৮ রান গড়ে লিস্ট এ ক্রিকেটে ৪২১ উইকেট পেয়েছেন।


title: বব উইলিস

text: সমগ্র খেলোয়াড়ী জীবনে তিনি ৯০ টেস্টে অংশ নিয়ে উইকেট প্রতি ২৫.২০ রান দিয়ে ৩২৫ উইকেট লাভ করেছেন। তাঁর এ সংগ্রহটি ঐ সময়ে বিখ্যাত অস্ট্রেলীয় বোলার ডেনিস লিলি’র পর দ্বিতীয় স্থানে ছিল। বর্তমানে ইয়ান বোথাম ও জেমস অ্যান্ডারসনের পর ইংল্যান্ডের টেস্ট ক্রিকেট ইতিহাসে তাঁর বোলিং পরিসংখ্যানটি তৃতীয় স্থানে অবস্থান করছে। কিন্তু ১৯৭৫ সালের পর থেকে ধারাবাহিকভাবে হাঁটুর ব্যথায় ভুগতে থাকেন তিনি। সেজন্য দুইবার হাঁটুতে অস্ত্রোপচার করতে হয়েছে তাঁকে। এরফলে অবশ্য তাঁর খেলোয়াড়ী জীবনের অগ্রযাত্রাকে রুখে দেয়া যায়নি। ১৯৮১ সালের অ্যাশেজ সিরিজে তিনি তাঁর নিজস্ব সেরা বোলিং পরিসংখ্যান গড়েন ৮/৪৩। অস্ট্রেলিয়ার বিপক্ষে তাঁর এ বোলিং পরিসংখ্যান অদ্যাবধি অন্যতম সর্বকালের সেরা পরিসংখ্যান। বোলিংয়ে যথেষ্ট সফলকাম হলেও ব্যাটিংয়ে তেমন সফলতা পাননি তিনি। নিম্নসারির ব্যাটসম্যানরূপে তিনি তাঁর সর্বোচ্চ রান তুলেছেন অপরাজিত ২৮* রান। একসময় টেস্টে সবচেয়ে বেশী অপরাজিত থাকার রেকর্ডও গড়েছেন তিনি। টেস্ট ক্রিকেটের পাশাপাশি একদিনের আন্তর্জাতিকেও সফলকাম ছিলেন তিনি। ৬৪টি একদিনের আন্তর্জাতিকে অংশ নিয়ে ৮০ উইকেট লাভ করেছেন উইলিস।


title: বব উইলিস

text: ১৯৭৭ সালের শতবার্ষিকী টেস্টে অংশ নেয়ার জন্য অস্ট্রেলিয়া সফরে যান। মেলবোর্ন ক্রিকেট গ্রাউন্ডে অনুষ্ঠিত ঐ টেস্টের প্রথম ইনিংসে তাঁর বাউন্সারে রিক ম্যাককস্কারের চোয়াল ভেঙ্গে যায়।


title: বব উইলিস

text: ১৯৮২ সালের জুন থেকে মার্চ, ১৯৮৪ সাল পর্যন্ত ইংল্যান্ড দলের টেস্ট ও একদিনের আন্তর্জাতিক ক্রিকেটে অধিনায়কের ভূমিকায় অবতীর্ণ হয়েছিলেন। তাঁর নেতৃত্বে ইংল্যান্ড সাত জয়, পাঁচ পরাজয় ও ছয় টেস্ট ড্র করতে সক্ষম হয়েছিল। এছাড়াও, ১৬টি একদিনের আন্তর্জাতিকে তাঁর দল জয় পেয়েছিল। তাঁর ভূমিকার কথা স্মরণ করে ইংল্যান্ডের বিখ্যাত অল-রাউন্ডার ইয়ান বোথাম বলেছেন, “তুখোড় চেষ্টাকারী, সেরা সহযোদ্ধা ও একজন উদ্দীপক হিসেবে তাঁর ভূমিকা অবিস্মরণীয়।” আমার সময়কালে ইংল্যান্ডের খেলোয়াড়দের মধ্যে তিনি একমাত্র বিশ্ব সেরা ফাস্ট বোলার ছিলেন উইলিস। উইজডেনের সম্পাদকীয় কলামেও একই কথার পুণরাবৃত্তি ঘটে। টেস্ট উইকেট প্রাপ্তিতে ইংল্যান্ড সেবা করার মানসিকতা তাঁর চেষ্টার প্রতিফলন ঘটেছে। শারীরিক ব্যথাপ্রাপ্তি স্বত্ত্বেও দেশের জন্য তাঁর বোলিংয়ের উপর আত্মবিশ্বাস হারাননি।


title: বব উইলিস

text:
ওয়েস্ট ইন্ডিজের বিপক্ষে অনুষ্ঠিত ১৯৮৪ সালের টেস্ট সিরিজের মধ্য দিয়ে তাঁর সফলতম টেস্ট জীবনের অবসান ঘটে। এরপর তিনি স্কাই স্পোর্টসের ধারাভাষ্যকাররূপে দায়িত্ব পালন করেন। ইয়ান বোথামের সাথে জুটি গড়েছিলেন। পরবর্তীতে ২০০৬ সাল থেকে দ্বিতীয় সারিতে ধারাভাষ্যকাররূপে যোগ দিয়ে আসছেন। অদ্যাবধি ধারাভাষ্যকারের পাশাপাশি বই প্রকাশ করেছেন ও প্রায়শঃই তাঁকে ক্রিকেটের আধুনিক সংস্করণের তুখোড় সমালোচকের ভূমিকায় অবতীর্ণ হতে দেখা যায় উইলিসকে।ওয়েবসাইটে
মুদ্রিত মাধ্যমে


title: জাল স্বপ্ন, স্বপ্নের জাল

text: জাল স্বপ্ন, স্বপ্নের জাল আখতারুজ্জামান ইলিয়াস রচিত একটি ছোটগল্প সংকলন যা ১৯৯৭ সালে একুশে গ্রন্থমেলায় মাওলা ব্রাদার্স ঢাকা থেকে প্রকাশিত হয়। ইলিয়াস এই গ্রন্থটি দিলীপ পালকে উৎসর্গ করেছেন। এই সংকলনের বিভিন্ন গল্পে পরোক্ষ বা প্রত্যক্ষভাবে মুক্তিযুদ্ধ এবং যুদ্ধ-পরবর্তী রাজনৈতিক এবং সামাজিক বাস্তবতার চিত্র ফুটে উঠেছে।


title: জাল স্বপ্ন, স্বপ্নের জাল

text: এই গ্রন্থে পাঁচটি গল্প সংকলিত হয়েছে:


title: ওয়াহশি ইবনে হারব

text: ওয়াহশি ইবনে হারব ছিলেন ইথিওপিয় বংশোদ্ভূত একজন দাস। তার মনিবের নাম জুবায়ের ইবনে মুতিম। ওয়াহশি পরবর্তীতে ইসলাম গ্রহণ করেন এবং সাহাবীর মর্যাদা লাভ করেন। অমুসলিম থাকাবস্থায় উহুদের যুদ্ধে তিনি মুহাম্মদ (সা) এর চাচা মুসলিম সেনাপতি হামযা ইবনে আবদুল মুত্তালিবকে হত্যা করেন। পরবর্তীতে তিনি মুসলিমদের বিরুদ্ধে যুদ্ধ করা ভন্ড নবী মুসাইলিমাকে হত্যা করেন।


title: ওয়াহশি ইবনে হারব

text: বদরের যুদ্ধে নিজ পিতার মৃত্যুর প্রতিশোধ হিসেবে হামযা ইবনে আবদুল মুত্তালিবকে হত্যার শর্তে হিন্দ বিনতে উতবা ওয়াহশিকে দাসত্ব থেকে মুক্তি দেয়ার প্রতিশ্রুতি দেন।


title: ওয়াহশি ইবনে হারব

text: এ ব্যাপারে তিনি বলেছেন, "উহুদের দিন আমি হামযাকে অনুসরণ করি। তিনি ক্ষিপ্ত সিংহের মত সেনাবাহিনীর মধ্যভাগে আক্রমণ করছিলেন। তিনি তার সামনে যাকে পাচ্ছিলেন তাকেই হত্যা করছিলেন। আমি গাছ ও পাথরের আড়ালে আশ্রয় নিই যাতে তিনি আমাকে দেখতে না পান। তিনি যুদ্ধে খুব বেশি নিয়োজিত ছিলেন। আমি আড়াল থেকে বের হয়ে আসি। ইথিওপিয়ান হিসেবে আমি ইথিওপিয়ানদের মত বর্শা নিক্ষেপে সক্ষম ছিলাম এবং আমার কখনো লক্ষ্যভ্রষ্ট হত না। তাই আমি কিছুদির অগ্রসর হয়ে আমার বর্শা তার দিকে নিক্ষেপ করি। আমার বর্শা তাকে ভেদ করে দু পায়ের মধ্য দিয়ে বেরিয়ে আসে। তিনি আমাকে আক্রমণ করতে চেয়েছিলেন কিন্তু যন্ত্রণার কারণে সক্ষম হননি। মৃত্যুর আগ পর্যন্ত তিনি এই অবস্থায় ছিলেন। এরপর আমি সতর্কভাবে অগ্রসর হই এবং তার শরীর থেকে অস্ত্র বের করে কুরাইশ সেনাদের কাছে ফিরে আসি এবং স্বাধীনতার অপেক্ষায় থাকি।"


title: ওয়াহশি ইবনে হারব

text: পরবর্তীতে ওয়াহশি ইসলাম গ্রহণ করেন। ৬৩৪ সালে ইয়ামামার যুদ্ধে তিনি ভন্ড মুসাইলিমাকে হত্যা করেন। তার ধর্মান্তরের ব্যাপারে তিনি বলেন,


title: ওয়াহশি ইবনে হারব

text: "উহুদের যুদ্ধের পর আমি মক্কায় বসবাস করতে থাকি। মুসলিমরা মক্কা বিজয় করলে আমি তাইফে পালিয়ে যাই, কিন্তু শীঘ্রই সেখানেও ইসলাম দ্রুত পৌছে যায়। আমি শুনেছিলাম যে মানুষের পাপ যত বড়ই হোক না কেন আল্লাহ তা ক্ষমা করেন। আমি তাই মুহাম্মদ (সা) এর কাছে যাই এবং শাহাদাত উচ্চারণ করি। মুহাম্মদ (সা) আমাকে দেখে জিজ্ঞেস করেন, "তুমি কী সেই ইথিওপিয় ওয়াহশি?" আমি হ্যাঁসূচক উত্তর দিই। এরপর তিনি বলেন, "কিভাবে তুমি হামজা ইবনে আবদুল মুত্তালিবকে হত্যা করেছ?" আমি এরপর ঘটনার বর্ণনা দিই। তিনি সরে যান এবং বলেন, "আমি পুনরুত্থানের আগ পর্যন্ত তোমার চেহারা দেখব না, কারণ আমার চাচার হৃদয় বিদারক অবস্থা তোমার হাতেই সংঘটিত হয়েছে।" উল্লেখ্য এটা ওয়াহশির প্রতি তার ব্যক্তিগত আক্রোশ নয় বরং ওয়াহশিকে দেখলে তার মনে ক্রোধ জন্মাতে পারে আশঙ্কায় এমনটা করা হয়েছিল।


title: ওয়াহশি ইবনে হারব

text: ওয়াহশি বলেন, "যতদিন মুহাম্মদ (সা) বেঁচে ছিলেন আমি নিজেকে তার থেকে আড়াল করে রাখি। তার মৃত্যুর পর মুসাইলিমার সাথে যুদ্ধ সংঘটিত হয়। আমি মুসলিম বাহিনীতে যোগ দিই। মুসাইলিমার বিরুদ্ধে আমি একই অস্ত্র ব্যবহার করি এবং একজন আনসারের সহযোগিতায় তাকে হত্যা করতে সক্ষম হই। যদি আমি এই অস্ত্র দিয়ে শ্রেষ্ঠ ব্যক্তিকে (হামযা ইবনে আবদুল মুত্তালিব) হত্যা করে থাকি, তবে নিকৃষ্ট ব্যক্তিটিও এর ভয়াবহতা থেকে রেহাই পায়নি।"


title: ঙ্গাগ-দ্বাং-ছোস-গ্রাগ্স (আটান্নতম গানদেন ত্রিপা)

text: ঙ্গাগ-দ্বাং-ছোস-গ্রাগ্স () (১৭০৭-১৭৭৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের আটান্নতম দ্গা'-ল্দান-খ্রি-পা বা প্রধান ছিলেন।


text: ঙ্গাগ-দ্বাং-ছোস-গ্রাগ্স ১৭০৭ খ্রিষ্টাব্দে তিব্বতের আমদো অঞ্চলে জন্মগ্রহণ করেন। তাঁর পিতার নাম ছিল ত্শে-রিং-ম্গোন-পো () এবং মাতার নাম ছিল ত্শে-রিং-স্ক্যিদ ()। কম বয়সে ব্যা-খ্যুং () বৌদ্ধবিহারে ব্দে-য়াংস-ঙ্গাগ-দ্বাং-ম্গোন-পো () নামক এক ভিক্ষুর নিকট তিনি শিক্ষার্থীর শপথ গ্রহণ করেন। ১৭২৭ খ্রিষ্টাব্দে তিনি সে-রা বৌদ্ধবিহার বিশ্ববিদ্যালয়ে ভর্তি হয়ে ব্লো-ব্জাং-ছোস-'ফেল () এবং ব্রাগ-রি-ঙ্গাগ-দ্বাং-দোন-গ্রুব () নামক পণ্ডিতের নিকট শিক্ষালাভ করেন। এই সময় পঞ্চম পাঞ্চেন লামা তাঁকে ভিক্ষুর শপথ প্রদান করেন। ব্লো-ব্জাং-ব্যামস-পা নামক দ্বিতীয় ফুর-ল্চোগ্স (), সপ্তম দলাই লামা, র্গ্যাল-ম্ত্শান-সেং-গে () নামক তিপ্পান্নতম দ্গা'-ল্দান-খ্রি-পা, ঙ্গাগ-দ্বাং-ম্ছোগ-ল্দান () নামক চুয়ান্নতম দ্গা'-ল্দান-খ্রি-পা তাঁর উল্লেখযোগ্য শিক্ষক ছিলেন। এরপর তিনি গুমে তন্ত্র মহাবিদ্যালয়ে শিক্ষালাভ করে পরবর্তীকালে এই মহাবিদ্যালয়ে প্রধানের দায়িত্ব পালন করেন। এরপর তিনি দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন ও অষ্টম দলাই লামার শিক্ষক নিযুক্ত হন। ১৭৬৪ খ্রিষ্টাব্দে তিনি দ্গা'-ল্দান বৌদ্ধবিহারের আটান্নতম প্রধান হিসেবে নির্বাচিত হন ও এই পদে তিনি সাত বছর থাকেন। এই সময় তিনি ত্সোং-খা-পা-ব্লো-ব্জাং-গ্রাগ্স-পা নামক দ্গে-লুগ্স ধর্মসম্প্রদায়ের প্রতিষ্ঠাতার একটি রৌপ্যমূর্তি নির্মাণ করেন।


title: ঙ্গাগ-দ্বাং-ছোস-গ্রাগ্স (উনষাটতম গানদেন ত্রিপা)

text: ঙ্গাগ-দ্বাং-ছোস-গ্রাগ্স () (১৭১০-১৭৭২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের উনষাটতম দ্গা'-ল্দান-খ্রি-পা বা প্রধান ছিলেন।


text: ঙ্গাগ-দ্বাং-ছোস-গ্রাগ্স ১৭১০ খ্রিষ্টাব্দে তিব্বতের স্তোদ-লুং () অঞ্চলে রিন-ছেন-শোংস () নামক স্থানে জন্মগ্রহণ করেন। তাঁর পিতার নাম ছিল ত্শে-রিং-ব্সাম-গ্রুব () এবং মাতার নাম ছিল 'দ্জোম্স-স্ক্যিদ ()। কম বয়সে তিনি ছু-ব্জাং () বৌদ্ধবিহারে শিক্ষার্থীর শপথ গ্রহণ করেন। তিনি সে-রা বৌদ্ধবিহার বিশ্ববিদ্যালয়ে ও গ্যুতো তন্ত্র মহাবিদ্যালয়ে শিক্ষালাভ করেন। ঙ্গাগ-দ্বাং-নাম-ম্খা'-ব্জাং-পো () নামক পঞ্চান্নতম দ্গা'-ল্দান-খ্রি-পা এবং ব্সাম-গ্তান-ফুন-ত্শোগ্স () নামক সাতান্নতম দ্গা'-ল্দান-খ্রি-পা তা উল্লেখযোগ্য শিষ্য ছিলেন। এরপর তিনি গ্যুতো তন্ত্র মহাবিদ্যালয় এবং দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৭৭১ খ্রিষ্টাব্দে তিনি দ্গা'-ল্দান বৌদ্ধবিহারের উনষাটতম প্রধান হিসেবে নির্বাচিত হন ও এই পদে তিনি দুই বছরের কম সময় থাকেন।


title: খাদ্য বিজ্ঞান

text:
খাদ্য বিজ্ঞান হচ্ছে একটি ফলিত বিজ্ঞান যা খাদ্য সম্পর্কিত বিষয়ে আলোচনা করে। Institute of Food Technologists এর সংজ্ঞানুসারে যে শৃঙ্খলে প্রকৌশল,জীববিজ্ঞান ও পদার্থবিজ্ঞান একত্রে খাদ্যের প্রকৃতি সম্পর্কে আলোচনা হয়, খাদ্যের গুনগত মানের অবনতির কারণ, খাদ্য প্রক্রিয়াজাতকরণের মূলনীতি, এবং ভোক্তার স্বার্থে খাদ্যের উন্নতি সম্পর্কে আলোচনা হয় তাকে খাদ্য বিজ্ঞান বলে।
এই বিজ্ঞানে নতুন খাদ্যের মানোন্নয়ন করা হয়, এসব খাদ্য প্রক্রিয়াজাতের নকশা প্রণয়ন করা হয়, খাদ্যের মোড়ক নির্বাচন করা হয়, খাদ্যের আয়ুষ্কাল নির্ধারণ প্রক্রিয়া সম্পর্কে আলোচনা করা হয়, অণুজীববিজ্ঞান বিষয়ক পরীক্ষা এবং বিভিন্ন রাসায়নিক পরীক্ষা করা হয়।
খাদ্য বিজ্ঞান বিষয়ক কিছু সংস্থা হচ্ছেঃ


title: খাদ্য বিজ্ঞান

text:
খাদ্য বিজ্ঞানের অনেকগুলো শাখা রয়েছে।
এই শাখায় খাদ্যের জৈব উপাদান এবং অজৈব উপাদান এর পারস্পরিক ক্রিয়া এবং রাসায়নিক বিক্রিয়া সম্পর্কে আলোচনা করা হয়। খাদ্য রসায়নের যাত্রা শুরু হয় ১৮ শতাব্দীর শেষভাগ থেকে যখন অনেক বিখ্যাত বিজ্ঞানী খাদ্যের রাসায়নিক গুরুত্ব বোঝার চেষ্টা করেন। Carl Wilhelm Scheele ১৭৮৫ সালে আপেল থেকে ম্যালিক এসিড পৃথক করেন। পানি, কার্বোহাইড্রেট, উৎসেচক, খাদ্যের রং, খনিজ, ভিটামিন, লিপিড, প্রোটিন এই শাখার গুরুত্বপূর্ণ বিষয়।


title: খাদ্য বিজ্ঞান

text: এই শাখায় খাদ্যে বসবাসকারী অণুজীব এবং এর দ্বারা খাদ্যের দূষণ এবং পচন সম্পর্কে আলোচনা হয়। উপকারি ব্যাকটেরিয়া, উদাহরণস্বরূপ প্রোবায়োটিক ক্রমশ খাদ্য বিজ্ঞানের আলোচনায় গুরুত্বপূর্ণ হয়ে উঠছে। ইস্ট নামক ছত্রাক খাদ্যের গাঁজনে ব্যবহার করা হয়।কিছু ব্যাকটেরিয়া যেমন ল্যাকটিক এসিড ব্যাকটেরিয়া দই, পনির সহ বিভিন্ন জিনিস তৈরিতে ব্যবহার করা হয়।


title: খাদ্য বিজ্ঞান

text:
এই শাখায় খাদ্যের লভ্যতা এবং মানুষের খাদ্য ব্যবহারের অধিকার সংরক্ষণ বিষয়ক আলোচনা হয়। খাদ্য সংরক্ষণের এমন প্রযুক্তি সম্পর্কে আলোচনা করা হয় যার সাহায্যে খাদ্যঘটিত অসুখ প্রতিরোধ অর্থাৎ দুষিত খাদ্যে যেসব ক্ষতিকারক অণুজীব থাকে তাদের প্রতিরোধ করা যায়।
এই শাখায় রান্না করার সময় খাদ্যের ভৌত পরিবর্তণ এবং রাসায়নিক পরিবর্তণ সম্পর্কে আলোচনা করা হয়। ১৯৮৮ সালে অক্সফোর্ড বিশ্ববিদ্যালয় এর পদার্থবিদ Nicholas Kurti এবং French INRA এর রসায়নবিদ Hervé This প্রথম মলিকুলার গ্যাস্ট্রোনমি শব্দটি ব্যবহার করেন। খাদ্য বিজ্ঞানের বিভিন্ন শাখা খাদ্যের নিরাপত্তা, অণুজীব, সংরক্ষণ, রাসায়নিক , প্রকৌশল ও ভৌত দিক নিয়ে আলোচনা করলেও একমাত্র এই শাখাটিই বাড়ি এবং রেস্টুরেন্টের নিয়মিত রন্ধন প্রক্রিয়া নিয়ে আলোচনা করে।


title: খাদ্য বিজ্ঞান

text: এই শাখা মূলত ফলিত পদার্থবিজ্ঞানের একটি বহুমুখী শাখা। কৃষি প্রকৌশল, যন্ত্র প্রকৌশল এবং রাসায়নিক প্রকৌশল এর খাদ্য বিষয়ক মূলনীতি আলোচনার পাশাপাশি এই শাখা বাণিজ্যিকভাবে খাদ্য উৎপাদনের কৌশল সম্পর্কেও আলোচনা করে।


title: খাদ্য বিজ্ঞান

text: অস্ট্রেলিয়ায় Commonwealth Scientific and Industrial Research Organisation (CSIRO) খাদ্য ও পুষ্টি বিষয়ক গবেষণা পরিচালনা করে।


title: খাদ্য বিজ্ঞান

text:
Institute of Food Technologists (IFT) খাদ্য বিজ্ঞান এবং খাদ্য প্রকৌশল বিষয়ক বৃহত্তম সংস্থা। ২০১২ সালে এর সদস্য সংখ্যা ছিল ১৮,০০০। এটি একটি আন্তর্জাতিক সংস্থা।
খাদ্য বিজ্ঞান এবং প্রযুক্তির উন্নয়ন, এই বিষয়ে শিক্ষা প্রসার, এবং জনগনের উপকার, নিরাপত্তা এবং স্বাস্থ্য সংরক্ষণের জন্য ১৯৬৪ সালে যুক্তরাজ্যে Institute of Food Science & Technology(IFST) প্রতিষ্ঠিত হয়।


title: সালিম মাওলা আবু হুজায়ফা

text: সালিম মাওলা আবু হুজায়ফা (سالم مولى أبي حذيفة) ছিলেন মুহাম্মদ (সা) এর অন্যতম সাহাবী। তিনি আবু হুজায়ফা ইবনে উতবা|আবু হুজায়ফা ইবনে উতবার মুক্ত দাস ছিলেন।


title: সালিম মাওলা আবু হুজায়ফা

text: মুসাইলিমার বিরুদ্ধে যুদ্ধে তিনি পতাকাবাহক হিসেবে অংশ নেন এবং ব্যাপক সাহসিকতা প্রদর্শন করেন। এই যুদ্ধে তিনি শহীদ হন।


title: লুইজ গুস্তাভো

text: লুইজ গুস্তাভো ডায়াস (জন্ম: ২৩ জুলাই, ১৯৮৭) পিন্দামোহানগাবায় জন্মগ্রহণকারী বিশিষ্ট ব্রাজিলীয় ফুটবলার। ব্রাজিল ফুটবল দলে খেলার পাশাপাশি জার্মানির বুন্দেসলিগা ক্লাব ভিএফএল উল্ফসবার্গে রক্ষণাত্মক মধ্যমাঠের খেলোয়াড় হিসেবে খেলছেন। মূলতঃ লেফট ব্যাক হিসেবে খেলোয়াড়ী জীবন শুরু করলেও জার্মানিতে অধিকাংশ খেলাতেই রক্ষণভাগের মধ্যমাঠে তাকে খেলতে দেখা যায়। এছাড়াও, সেন্টার ব্যাকে তিনি সমানে তার ক্রীড়াশৈলী প্রদর্শন করে চলেছেন।


title: লুইজ গুস্তাভো

text:
স্পোর্ট ক্লাব করিন্থিয়ান্স আলাগোয়ানো’র মাধ্যমে গুস্তাভোর পেশাদার ফুটবল জীবন শুরু হয়। আগস্ট, ২০০৭ সালে জার্মান ক্লাব ১৮৯৯ হোফেনহেইমের মাধ্যমে ধারকৃত খেলোয়াড়রূপে অংশ নেন তিনি। ১ এপ্রিল, ২০০৮ তারিখে হোফেনহেইম কর্তৃপক্ষ গুস্তাভো’র সাথে স্থায়ীভাবে চুক্তিবদ্ধ হয়। জানুয়ারি, ২০১১ সালে গুস্তাভো এফসি বায়ার্ন মিউনিখের সাথে চুক্তিবদ্ধ হন। আনুমানিক ১৫-২০ মিলিয়ন ইউরো’র বিনিময়ে তাকে স্থানান্তর করা হয় বিভিন্ন তথ্যসূত্রের মাধ্যমে জানা যায়।
১৫ জানুয়ারি, ২০১১ তারিখে বাভারিয়ার ক্লাবটির হয়ে অভিষেক ঘটে গুস্তাভো’র। দ্বিতীয়ার্ধে অতিরিক্ত খেলোয়াড়রূপে মাঠে নামেন তিনি। ঐ খেলায় ভিএফএল উল্ফসবার্গ ক্লাবের সাথে ১-১ গোলে ড্র করে তার দল। ২৬ ফেব্রুয়ারি, ২০১১ তারিখে প্রথম গোলটি করেন তিনি। কিন্তু ১-৩ গোলে বরুসিয়া ডর্টমুন্ডের কাছে। ১২ মে, ২০১২ তারিখে ডিএফবি-পোকাল ফাইনাল খেলায় মধ্যমাঠের জন্য নির্বাচিত হন। প্রথমার্ধে টমাস মুলারের বিপরীতে অতিরিক্ত খেলোয়াড়রূপে নামলেও বরুসিয়া ডর্টমুন্ডের কাছে ৫-২ গোলে হেরে যায় বায়ার্ন মিউনিখ। ২৫ মে, ২০১৩ তারিখে ফ্রাঙ্ক রিবেরি’র পরিবর্তে ৯১তম মিনিটে অতিরিক্ত খেলোয়াড় হিসেবে মাঠে নামেন। ওয়েম্বলি স্টেডিয়ামে অনুষ্ঠিত ২০১৩ সালের উয়েফা চ্যাম্পিয়ন্স লীগের ফাইনালে বায়ার্ন ২-১ গোলে বরুসিয়াকে পরাজিত করেছিল। ১৬ আগস্ট, ২০১৩ তারিখে অনির্ধারিত অর্থের বিনিময়ে বায়ার্ন থেকে ভিএফএল উল্ফসবার্গের সাথে চুক্তিবদ্ধ হন বলে জানা যায়। এরফলে তিনি ২০১৮ সাল পর্যন্ত উল্ফসবার্গের সাথে থাকবেন বলে চুক্তিতে উল্লেখ রয়েছে।